(28 އެޕްރިލް 2020 އާ ގުޅޭ)\n"ޓްރީޓްމެންޓެއް ނަގަން އަހަރެން ބައްޔެއްނޫން" ލައިތު ނިކަން އަވަހަށް ބުނެލިއެވެ. ފަރުވާތެރިކަމާއެކު ލައިތުއަށް ބަލަން އިރުކޮޅަކު އިނދެފައި ސެހްރާނު ފުންނޭވާއެއް ދޫކޮށްލިއެވެ. އިތުރަށް ވާހަކަދެއްކި ނަމަވެސް ލައިތު އެއްވެސް ކަމެއް ކިޔާނުދޭނެއޭ ސެހްރާނަށް ވިސްނުނީ އެވެ.\nލައިތުގެ އުމުރުގެ ބޮޑުބައި ގޭގެ އެހެން ކުދީންނާ ޚިލާފަށް ހޭދަކުރީ ބޮޑުދައިތަ ފަރުޒީނާއި ސެހްރާނާއެކުއެވެ. އެހެންކުދީންނާ އޮންނަ ގާތްކަމަށްވުރެ ސެހްރާނާއި ލައިތުގެ ދެމެދުގައި އޮންނަ ގާތްމާއި ލޯބި އިތުރުވެފައިވަނީ އެހެންވެއެވެ. ފަރުޒީނުވެފައިވަނީ ފުރާވަރުން ފެށިގެން ލައިތުގެ ދިރިއުޅުން ބަލަހައްޓައިދިން ދެވަނަ މަންމައަށެވެ. ފަރުޒީނަށް ޤަދަރުކުޑަވެދާނޭ އެއްވެސް ކަމެއް ލައިތު މިވީހާތަނަށް ނުކުރެއެވެ. މާމަ ކަމަކަށް އެދެފިނަމަ އެއީ ލައިތުއަށް ދެކޮޅު ހަދާނޭ ފުރުޞަތެއް ނޯންނަ އަމުރެކެވެ. އެކަމަކު ފަރުޒީނުގެ ވާހަކަތަކުގައި މައިވަންތަކަމުގެ ލޯތްބާއި އޯގާތެރިކަން ވެއެވެ. ފަރުޒީނު އަމުރު ނުކުރި ނަމަވެސް އޭނާގެ ބަސް ލައިތު ޤަބޫލުކުރަނީ އެ އޯގާތެރިކަމަށް ދަރަނިވެރިވެފައިވާ ދަރިއަކު ފަދައިންނެވެ.\n"ސެހެރް!" ވެރިވެފައި އޮތް ހިމޭންކަން ނެތިކޮށްލީ ލައިތުއެވެ. ސެހްރާނު އިސްއުފުލާލައި ލައިތުއަށް ބަލާލިއެވެ. އޭނާ ބުނަން އުޅޭ އެއްޗެއް އަޑުއެހުމުގެ ޝައުގުވެރިކަން އެމޫނުން ދައްކާލިއެވެ.\n"ކެންޒާތަ އޭނައަށް ކިޔަނީ؟" ލައިތު އަހާލިއެވެ. ސެހްރާނުގެ ދެ ލޯ ބޮޑުކޮށްލެވުނެވެ. ލާނެތް ހިނިތުންވުމަކުން ތުންފަތް ދެމިލިއެވެ.\n"އެނގެން ބޭނުންވަނީތަ؟ ކީއްވެ؟" ސެހްރާނުގެ އަޑާއި މީހާގެ ޠަބީޢަތް ވެސް ކުއްލިއަކަށް ބަދަލުވި ކަހަލައެވެ.\n"ހެޔޮ ނުބުންޏަސް" ޝައުގެއްނެތްކަން ވަގުތުން ލައިތު ފާޅުކޮށްލިއެވެ.\n"ނޯ ނޯ ނޯ... ދެން ތިހެން ބުންޏަސް ޤަބޫލެއްނުކުރެވޭނެ، ނަން ރީތިވީތަ؟" ސެހްރާނު ކުރިއަށް ހަށިގަނޑު ގުދުކޮށްލިއެވެ.\n"މޮޔަވީތަ؟ އަހަރެން އެހިކަން ވެސް ހަނދާންނައްތާލާ، އޭނާއޭ ކިޔައިގެން އެއްވެސް އެއްޗެއް ދެން ނުބުނާތި" ލައިތު ބުންޏެވެ. ސެހްރާނު ގަޔާނުވެފައި ތުންފަތަށް ވައްތަރެއް ޖައްސާލިއެވެ. ލައިތުއަށް ފޯނެއް އައީ އެވަގުތެވެ. އޭނާއަށް ގުޅަނީ ހިރާއެވެ. ސެހްރާނުގެ ކުރިމަތީ ވާހަކަދެއްކުމުގެ ބަދަލުގައި ފޯނު ހިފައިގެން ލައިތު އެނދުން ފޭބިއެވެ.\n"ބިޓުތަ؟" ލައިތު ނުކުންނަން ދާން ފެށުމުން ސެހްރާނު ބުނެލިއެވެ. ނަމަވެސް އޭނާ ކިޔާ އެއްޗަކަށް ލައިތު ސަމާލުކަމެއްނުދިނެވެ. އޭނާ އައިގޮތަށް ކޮޓަރިން ނުކުމެއްޖެއެވެ. ދޮރުފަތް ލައްޕާލުމުން ސެހްރާނު އެނދުމައްޗަށް ވެއްޓިގަތެވެ. ކޮޓަރީގައި ހުރި ޓީވީ ހުޅުވާލުމަށް އޭނާ ވައަތްފަރާތު އެނދުއަރިމަތީ ހުރި ކަބަޑުމަތިން ރިމޯޓު ނެގިއެވެ.\nއިރުއޮއްސުނުއިރު ގޭތެރެއަށް އޮތީ ހިމޭންކަން ވެރިވެފައެވެ. ހަމީމާއި މިފްރާހު ވެސް ގޭތެރެއިން ކެންޒާއަކަށް ނުފެނުނެވެ. މިފްރާހު އުޅޭތީ އޭނާ މެންދުރު އައިސް ކޮޓަރިއަށް ވަން ގޮތަށް އޮތީ ނުނިކުންނާށެވެ. ބަނޑުހައިވެގެން ހާންތިވާވަރު ކެންޒާ ވެއްޖެއެވެ. ކޮޓަރީގައި ހުރެ ދަބަސްތެރެއަށް ލާފައި އޮތް ދެ ސްނީކާސް ޗޮކުލެޓު ވެސް ކާލެވިއްޖެއެވެ. އެއީ އޭނާ ދުވާލުގެ ހަތަރުދަމުގައި އެކިކަންކަމުގައި އުޅޭއިރު ހަކަތަ އިތުރުކޮށްލުމަށާއި އަނގަމީރުކޮށްލުމުގެ ގޮތުން އަބަދުވެސް ގެންގުޅޭ ޗޮކުލެޓެވެ. ފޮނި އެއްޗެއް ދޭތެރެއަކުން ކާނުލާ ކެންޒާ ހިތްހަމައެއް ނުޖެހޭނެއެވެ.\nއެކަކުވެސް ނެތި މިނިވަންކަން ލިބިއްޖެކަން އިޙްސާސްވުމުން އަވަހަށް ކޮޓަރި ތަޅުލާފައި ކެންޒާ އައިސް ބަދިގެއަށް ވަނެވެ. އޭނާއަށް ކާމޭޒުމަތިން ތަށްޓެއް ނުފެނުމުން ހައިރާންވިއެވެ. ހަމީމަކީ ދުވަހަކުވެސް ކައިފަ ތަށްޓެއް ނެގި މީހެއްނޫނެވެ. ސިންކު ބަލާލަން ކެންޒާ ކައިރިވެލިއިރު އޭގެ ތެރޭގައި ތަށިހުއްޓާ ފެނުނެވެ. އެހިނދު ވަގުތުން މިފްރާހުގެ ނަން ކެންޒާގެ ހިތާއި ސިކުނޑިއަށް ވެރިވެއްޖެއެވެ.\n"އަޅާލާނޭ މީހަކުނެތް، އުޅޭނޭ ތަނެއް ނެތިފައި ހުރި މީހެއްފާޑު އޭނާ ނުޖަހާ، ލާފައި ހުންނަ އެއްޗެހީގައި ބާވައްތަރެއް ވެސް ނުޖަހާ، ފަހުގެ ރީތި ގަމީސްތައް ލާފައި ހުންނަނީ، ވަޒީފާއަކަށް ދާހެނެއް ވެސް ހިޔެއްނުވޭ... ދެން ކިހިނެއްބާ؟ ސޯފާގަތީ އޭނާއޭ ބުނީ، އެހެންވިޔަސް ލާރި ހޯދިގޮތެއް ވެސް އޮންނާނެތާ... އެކަމަކު، އޭނާއާ ސުވާލުކުރަން ފަށައިފިއްޔާ ހީވެ ދާނެ އޭނާއާ ވާހަކަދައްކާ ހިތުންނޭ އަހަރެން އުޅެނީ" އަމިއްލަ ނަފްސާ ވާހަކަދައްކަމުން ކެންޒާ ކާއެއްޗެހި އަޅައިގެން އައިސް މޭޒުދޮށުގައި އިށީނެވެ.\nއެކި ގޮތްގޮތަށް ކެންޒާ ވިސްނަވިސްނާ ވެސް މިފްރާހުގެ އެއްވެސް ކަމެއް ދެނެގަންނާކަށް ނޭނގުނެވެ. އޭނާއާ ވާހަކަދައްކަން ކެންޒާ ނިންމި ނަމަވެސް އޭނާ މިފްރާހުގެ ދެކެ ޖެހިލުންވެއެވެ. މެންދުރު ބަދިގެ ތެރޭގައި ހުރެފައި ކެންޒާއާ ދިމާއަށް މިފްރާހު އައި ގޮތް ހަނދާންވުމާއެކު ކެންޒާގެ ގައިން ހީބިހިނެގިއެވެ. ބޭއިޚްތިޔާރުގައި މޭމަތިން ޓީޝާޓު ބޮނޑިކޮށްލެވުމާއެކު މޭގައި ޖައްސާ ކެންޒާއަށް ބާރުކޮށްލެވުނެވެ. ފަޅިސިކުންތަކަށް ވިޔަސް މިފްރާހުގެ ލޮލުން އަނދިރިކަމާއި ނާމާންކަމުގެ އަސަރު ކެންޒާ ދުށްޓެވެ. ފެނުނީ ދެކޮޅުނުހެދޭނޭވަރުގެ ގަދަފަދަ އެދުމެއްގެ އަސަރު ކަހަލައެވެ. އޭނާގެ އެ ބޭނުންވުމަކީ ކޮބައިކަމެއް ނޭނގެއެވެ.\nކަސްރަތުކޮށް ނިމިގެން ޖިމް އިން ނިކުތް ލައިތު ފޭބީ ގޭގެ އެންމެ ތިރިއަށެވެ. ބިއްދޮށުގައި އޮތް ފަތާފެންގަނޑަށް އޭނާ އެރެން އައިއިރު ބަދިގޭގައި މީހަކު އުޅޭކަން އެނގުނެވެ. ކުޑަދޮރުތަކުން ބަދިގޭގައި އުޅޭ މީހަކަށް ފަތާފެންގަނޑު އޮންނަ ސަރަހައްދުން ބައެއް ފެންނާނެއެވެ.\n"ކެންޒާ!" ފަތާފެންގަނޑުގެ ކައިރިއަށް އައުމުގެ ބަދަލުގައި ބަދިގެތެރެއަށް ލައިތުގެ ނަޒަރު ހުއްޓިފައި ހުއްޓެވެ.\n"ދެޓް ނޭމް... އިޓްސް ސޯ ފެމިލީއާ" ލައިތުގެ ހިތް ބުނެލިއެވެ. އޭނާ އެ ޚިޔާލުގައި ހުރެ އައިސް ފަތާފެންގަނޑު ކައިރީ ހުރި މާގަނޑުދަށަށް ވަދެ ގަޔަށް ފެންއަޅާލައި ފެންގަނޑަށް ފުންމާލިއެވެ. ދެތިން ބުރު އެއްކޮޅުން އަނެއްކޮޅަށް ޖަހާލާފައި ލައިތު ހުއްޓާލިއެވެ. އޭނާގެ ސިކުނޑީގައިވަނީ "ކެންޒާ" އެ ނަމެވެ. އެކަމަކު އެ ނަމަކީ ދުރު ހަނދާނެއް ކަހަލައެވެ. އެއީ ހަނދާނަކަށް ވާނަމަ އެ ހަނދާން އިޔާދަވާ ގޮތެއް ނުވިއެވެ. ޢާންމުކޮށް ފަތާފެންގަނޑުގައި ތިރީސް ބުރު ޖަހާ ލައިތަށް އެކަމަށް ސަމާލުކަމެއް ނުދެވުނެވެ. އޭނާ ފެންގަނޑުން އެރީ އެހެންވެއެވެ.\nކޮޓަރިއަށް އައި ލައިތު ފެންވަރައިގެން ނުކުމެ ތައްޔާރުވެލިއެވެ. ހުދު ޓީޝާޓު ހުރީ ގަޔަށް ހިސާބަކަށް ހިފާފައެވެ. ދެކޮނޑަށް ފުޅާވެލާފައި ހުރި އެ ހަށިގަނޑު ބިޔަކަމަށް ދައްކައެވެ. އިސްތަށިގަނޑުގައި ބުރުސް އަޅާފައި ހުއްޓެއްކަމަކު ނިތްކުރި މައްޗަށް ބައެއް ވެއްޓިފައި އޮތެވެ. އަދިވެސް އެ އިސްތަށިގަނޑުގައި ތެތްކަން ހުއްޓެވެ. އެލެވޭޓާއިން ނުކުމެ އޭނާ ވަށައިގެން ބަލާލިއެވެ. އެއްވެސް މީހެއްގެ ހިލަމެއް ގޭގެ ތިރީބައިން ވޭތޯ އޭނާ ޔަގީން ކުރި ކަހަލައެވެ. ދެން މަޑު ހިނގުމުގައި އޭނާ މިސްރާބު ޖެހީ ބަދިގެއާ ދިމާއަށެވެ. ދެއަތް އެލުވާލައިގެން އައުމުގެ ބަދަލުގައި ޖީންސުގެ އަރިމަތީ ޖީބަށް ދެއަތްތިލައިން ބައެއް ކޮށްޕާލިއެވެ. ގޭގެ ބޮޑުމީހަކު ފެންނާނީ ރޭގަނޑު ކާން ނެރޭ ވަގުތަކަށްކަން ލައިތަށް އެނގެއެވެ. އެހެންނަމަވެސް ދެން އުޅޭ ކުދީންގެ ގޮތެއް ނޭނގޭނެއެވެ. ކޮންމެ ކަމަކު ވެސް ތިރިއަށް އަތުވެދާނެއެވެ.\nދޮރުމަތީ ލައިތު ހުރި ކަމެއް ކެންޒާ ނުދެނަ ހުއްޓެވެ. އޭނާ އުނދުން ކައިރީ ހުރެފައި ސަމްސަލެއް ނަގައި ތެލިން ރަހަ ބަލާލިއެވެ. ރަހަ ހެޔޮވަރުވުމުން "ހޫމް"އޭ ލައްވާލެވުނީ ތަންކޮޅެއް ބާރަށެވެ. ދެކަންފަތަށް ހެޑްސެޓް ޖަހާފައި ހުރިއިރު އޭނާއަށް ހަމައެކަނި އިވޭ އަޑަކީ އެޑްޝީރަންގެ ތިންކިން އައުޓް ލައުޑްގެ އަޑެވެ.\n"...ހޫމް! އައި ނޯ ޔޫ ވިލް ސްޓިލް ލަވް މީ ދި ސޭމް... ކޯޒް ހަނީ ޔޯ... ސޯލް، ކޭން ނެވޭ ގްރޯ އޯލްޑް... އިޓްސް އެވާ ގްރީން ބޭބީ ޔޫ، ސްމައިލް ފޮރެވާ އިން މައި މައިންޑް އެންޑް މެމޮރީ... އައިމް ތިންކިން އަބައުޓް ހައު ޕިޕަލް ފޯލް އިން ލަވް އިން މިސްޓީރިއަސް ވޭޒް، މޭބީ އިޓްސް އޯލް ޕާޓް އޮފް އަ ޕްލޭން..." ކެންޒާ ލަވައާ އެއްވަރަށް ލިރިކްސް ކިޔަމުން ދިޔައިރު އޭނާގެ ހަނދާންތައް ފުރާވަރުގެ މާޒީއާ ގުޅިފައިވިއެވެ. އަދި ރާގާއެކު މަޑުމަޑުން އޭނާގެ ބުޑު ދެފަރާތަށް ހަރަކާތްކޮށްލައެވެ. ކެންޒާގެ ކޮންމެ ހަރަކާތަކަށް ފަރުވާތެރިކަމާއެކު ބަލަން ލައިތު ހުއްޓެވެ. އެގޮތުގައި އިރުކޮޅަކު ހުރެފައި ލައިތު ވަދެގެން އައިސް ބަދިގެ އައިލެންޑް ދޮށުގައި އިށީނެވެ. ކެންޒާ އައިސް އަލަމާރިއާ ދިމާއަށް ދިއުމަށް އެނބުރިލީ އެވަގުތެވެ. އޭނާއަށް ލައިތު ފެނި ސިހުނުވަރުން ހެޑްސެޓުގެ ވާގަނޑުގައި ހިފާ ދަމައިގަނެވުނެވެ. ހަމައެއާއެކު ފަހަތަށް ޖެހެވުނު ގޮތަށް އަތްޖެހުނީ ހޫނު ތެލީގައިކަމަށްވީތި އަތްފޮޅާލެވުނެވެ.\n"ސްޓުޕިޑް" ލައިތު ބުނެލިއެވެ. އެއާއެކު ވަގުތުން ތެދުވެގެން އައެވެ. ކެންޒާގެ އަތުގައި ހިފާ ދަމާލި ވަގުތު ހެޑްސެޓަށް ވާންވެ ފޯނު ވެއްޓުނީ ހެޑްސެޓް ނެއްޓިގެންނެވެ. އެހިނދު ލަވައިގެ އަޑު މުޅި ބަދިގޭގައި ގުގުމާލިއެވެ. ކެންޒާގެ އަތް ސިންކު ދޮށަށް ލައިތު ދިއްކޮށްލުމާއެކު ފެންއަޅަން ފެށިއެވެ. ކެންޒާ އަތް ދަމައިގަންނަން އުޅުމުން ވެސް ލައިތު ހިފަހައްޓާލީ ތަންކޮޅެއް ބާރަށެވެ.\n"ބޭބީ ނައު... ޓޭކް މީ އިންޓު ޔޯ ލަވިން އާމްސް، ކިސް މީ އަންޑާ ދި ލައިޓް އޮފް ތައުޒަންޑް ސްޓާސް... އޯ ޑާލިން! ޕްލޭސް ޔޯ ހެޑް އޮން މައި ބީޓިން ހާޓް... އައިމް ތިންކިން އައުޓް ލައުޑް!... މޭބީ ވީ ފައުންޑް ލަވް ރައިޓް ވެއާ ވީ އާ..." އިވެމުންދިޔަ ލަވައިގެ ލިރިކްސްއާ މެދު ދެމީހުންނަށް ވެސް ވިސްނާލެވުނީ އެވަގުތެވެ. އޭރު ދެމީހުންނަށް ވެސް ތިބެވުނީ ނުހަނު ގާތުގައިކަން އިޙްސާސް ވެއްޖެއެވެ. ލޮލާ އަމާޒުވެލުމާއެކު ލައިތުގެ ނަޒަރު މަޑުމަޑުން ކެންޒާގެ ތުންފަތަށް ހުއްޓުނެވެ. އެއްޗެކޭ ބުނަން އުޅޭހެން ކެންޒާގެ ތުންފަތް ހަރަކާތްކޮށްލިއެވެ.\n"އޯކްވާޑް..." ކެންޒާއަށް ހިތާހިތުން ބުނެލެވުނެވެ.\n"ޔޫ އާ ތިންކިން އައުޓް ޓޫ ލައުޑް" ލައިތު ބުނެލިއެވެ. ކެންޒާގެ ބެލުން ހައިރާންކަމަށް ބަދަލުވިތަން ލައިތު ދުށްޓެވެ. ކެންޒާގެ އަތުން ލައިތު ދޫކޮށްލިއެވެ. ދުރަށް ޖެހިލުމާއެކު އޭނާ ލޮލުން އިޝާރާތްކޮށްލީ ކެންޒާގެ ފޯނު އޮތް ދިމާއަށެވެ.\n"ފޯނު" ލައިތު ބުނެލިއެވެ.\n"އޯ!..." ކެންޒާ އަވަހަށް ފޯނު ނެގިއެވެ. ފުރަތަމަ ވެސް އަވަހަށް ލަވަ ނިއްވާލިއެވެ. ލައިތުގެ ތުންފަތުގައިވި ފަނޑު ހިނިތުންވުން ވަގުތުން ފިލައިގެން ދިޔައީ ކެންޒާ އެނބުރި ބަލާލުމުންނެވެ. ދެބުމަ ކައިރިކޮށްލުމާއެކު ލައިތު އައިސް އައިލެންޑް ދޮށުގައި އިށީނދެއްޖެއެވެ.\n"ބަލައިގެން އުޅޭކަށް ނޭނގޭތަ؟" ލައިތުގެ އަޑުގައި ހުރި ހަރުކަށިކަމެވެ. ކެންޒާގެ މޫނުގެ ކުލަވަރު ބަދަލުވިއެވެ.\n"މިތާ މީހަކު ހުންނާނެކަމެއް ނޭނގޭ" ކެންޒާ ހިތްހަމަނުޖެހުނެއްކަމަކު ނުރުހުމާއެކު ބުނާކަށް ނުކެރުނެވެ. އޭގެ ބަދަލުގައި އޭނާ ވާހަކަދެއްކީ މަޑުމަޑުންނެވެ.\n"އަހަރެން ކުރި ކަމެކޭ ބުނަންތަ ތިއުޅެނީ، މާމަގެ އެއޮށް އަގުބޮޑު ފްލޯ ވާސް ތަޅާލައިފި، އެވެސް އަހަރެން ކުރިކަމެއްތަ؟ އެނގޭ ބުނާނީ އަހަރެންގެ ސަބަބުންވީ ކަމެކޭކަން... އައި ނޯ ޔޫ ނޮޓް އަ ފްރޮފެޝަނަލް ޝެފް، މާމަ ވެސް ނޭނގެ ކޮންތަންތާކުން ކަމެއް މީހުން މިގެއަށް ގެންނަނީ" ލައިތުގެ ވާހަކަތަކުން ކެންޒާ ހުރީ އަޖައިބުވެ އަންތަރީސްވެފައެވެ. ލައިތު ހީކުރީ ކެންޒާ ހުރި ގޮތުން ރޯންފަށާނެކަމަށެވެ. އެހެންނަމަވެސް އެ ދެލޮލުން ރުޅިވެރިކަމުގެ ވިދުވަރެއް ކަނޑައިގެން ދިޔަހެން އޭނާއަށް ހީވިއެވެ. ނަމަވެސް ކެންޒާ އެއްވެސް އެއްޗެއް ނުބުނެ އޭނާގެ މަސައްކަތަށް އެނބުރިލީއެވެ.\n"ކޮފީއެއް ހަދާބަލަ؟" އިރުކޮޅަކު ކެންޒާއަށް ބަލަން އިނދެފައި އޭނާ އަނގައިން ނުބުނާނެކަން ޔަގީންވުމުން ލައިތު ބުންޏެވެ.\n"އަހަރެން ކައްކަނީ" ކެންޒާ އުނދުން ކައިރީ އުޅެމުން ބުނެލިއެވެ. އޭރު ވެސް އޭނާގެ ދަތްތައް ޖައްސާ އިރުއިރުކޮޅަކުން ބާރުކޮށްލެވެއެވެ.\n"ކެއްކިޔަސް އަހަންނަށް ކޮފީ ހެދިދާނެއެއްނު" ލައިތު ބުންޏެވެ.\n"އައި ކާންޓް" ކެންޒާ މިފަހަރު ވެސް ވާހަކަދެއްކީ ލައިތުއަށް ފުރަގަސްދީގެން ހުރެއެވެ.\n"ޔޫ ކާންޓް އޯ ޔޫ ވޯންޓް، ވަޒީފާއިން ވަކިކޮށްލަފާނެތީ ބިރެއްނުގަނޭތަ؟" ލައިތު ބުނެލިއެވެ. ކެންޒާ އެނބުރުނީ ދެނެވެ. ލައިތުއަށް ބަލަން އިރުކޮޅަކު ހުރެފައި އޭނާ ވާހަކަދެއްކިއެވެ.\n"ކޮފީ ހަދާފަ ގޭގެ މެންބަރުންނަށް ސާވްކުރަން ޖެހޭނެކަމަކަށް ވަޒީފާ ދިންއިރަކުނެތް" ގަސްދަކާ ނޫނަސް ކެންޒާގެ އަޑުގައި ހަރުކަށިކަން ވިއެވެ.\n"ޔޫ އާ ފަޔާޑް" ލައިތު ބުނެލިއެވެ. ކެންޒާ ކުރިއަށް ޖެހިލިއެވެ. ލައިތުއާ ކުރިމަތިވާހެން ބަދިގޭ އައިލެންޑްގެ އަނެއްފަރާތުގައި ކެންޒާ ހުއްޓެވެ. އައިލެންޑްގައި ދެއަތްތިލަ ޖައްސާލުމާއެކު ކެންޒާ ވާހަކަދެއްކިއެވެ.\n"އަހަންނަށް ވަޒީފާ ދިނީ ކަސްތޫރީ" ދަތްކުނޑިވިކާލައިގެން ހުރެ ކެންޒާ ބުންޏެވެ.\nއެއްޗެއް ބުނަން އަނގަހުޅުވާލި ލައިތުގެ ފޯނު ރިންގުވީ އެވަގުތެވެ. ފޯނަށް ބަލާލާފައި ލައިތުގެ ނަޒަރު ކެންޒާއަށް ހުއްޓުނެވެ. ދެން ގޭގެ ބިއްދޮށަށް އޭނާ ނުކުންނަން އޭނާ އައެވެ.\n"ހެލޯ!" ލައިތުގެ އަޑު ކުރިއަށްވުރެ ވެސް ހަރުކަށިވެއްޖެއެވެ.\n"ނުދިޔަޔަސް މިރޭ މީޓުނުކޮށްލާނަންތަ؟" ފޯނުގެ އަނެއްކޮޅުން ވާހަކަދެއްކީ ހިރާއެވެ.\n"ދިހައެއްގަ އެޕާޓްމެންޓަށް އާދޭ... ދެން ނުގުޅާތި!، ދައްކަންހުރި ވާހަކައެއްވިއްޔާ މިރޭ މީޓުވީމަ ދައްކަން ބަހައްޓާ" ލައިތު ބުނެލިއެވެ. އަދި ފޯނުކޯލު ކަނޑާލީއެވެ.\nފުންނޭވާއެއް ލާފައި ލައިތު ބަދިގެއާ ދިމާއަށް ބަލާލިއެވެ. ކެންޒާ އޭނާގެ މަސައްކަތުގައި އުޅެއެވެ. ލައިތު ނިތްކުރިމަތިން އިސްތަށިގަނޑު ރީތިކޮށްލިއެވެ. ފަހަތަށް އަތްފުނާއަޅާލި އަތްތިލައިން ކަނދުރާގައި ހިފަހައްޓާލިއެވެ.\n"ކެންޒާ!" އެ ނަން ލައިތު ކިޔާލިއެވެ.\nއެނބުރި ބަދިގެއަށް ވަން ވަގުތު ކުރިން ލައިތުއަށް އަޅައިނުގަތްކަމެއް ލޮލުގައި އަޅައިގަތެވެ. ކެންޒާގެ ބެކްޕެކްއެވެ. އެއަށް ބަލާލުމަށްފަހު ކެންޒާއަށް ބަލާލިއެވެ. ކުރިއަށް ފިޔަވަޅެއް އަޅާލަން އުޅެނިކޮށް އިލިޔާނާގެ އަޑު ލައިތަށް އިވުނެވެ. އައިކޮޅަށް ވަގުތުން ލައިތު އެނބުރިލިއެވެ.\n"ބޭރަށް!..." ގޭގެ ބިއްދޮށަށް ނުކުމެވެން ހުރި ދޮރާދިމާއަށް ލައިތު ހިނގައިގަތެވެ.


L.Gamu Zone stadium gai Turf alhan fashaifi - Vaguthu\nލ.ގަމުގައި ޓާރފް އަޅަނީ-- ފޮޓޯ: ޓްވިޓާ\nރާއްޖޭގެ އެކި ކަންކޮޅުތަކުގައި ޓާރފް ދަނޑު އެޅުމުގެ މަސައްކަތުގެ ދަށުން ލ. ގަމު ޒޯން ސްޓޭޑިއަމްގައި މިއަދު ޓާރފް އަޅަން ފަށައިފިއެވެ.\nމިނިސްޓްރީ އޮފް ޔޫތު، ސްޕޯޓްސް އެންޑް ކޮމިއުނިޓީ އެމްޕަވަރމަންޓުން މައުލޫމާތު ދީފައިވާ ގޮތުގައި މި މަސައްކަތް އެ ކުންފުންޏާއި ހަވާލުކޮށްފައިވަނީ 4.36 މިލިއަން ރުފިޔާއަށް އަމީން ކޮންސްޓްރަކްޝަން އާއެވެ.\nމި ދަނޑުގެ ސަބް ބޭސް ތައްޔާރުކުރުމުގެ މަސައްކަތް ކޮށްފައިވަނީ މޯލްޑިވްސް ޓްރާންސްޕޯޓް އެންޑް ކޮންޓްރެކްޓިން ކޮމްޕެނީ (އެމްޓީސީސީ) ގެ ފަރާތުންނެވެ.\nމި ދަނޑުގައި ޓާރފް އަޅަން ފެށުމާއި ގުޅިގެން ގަމު ދާއިރާގެ މެމްބަރު މުހައްމަދު ވިސާމް ކުރެއްވި ޓްވީޓެއްގައި ވިދާޅުވީ ވީރާނާވަމުންދިޔަ ގަމު ޒޯން ސްޓޭޑިއަމް ތަރައްގީ ކުރުމަކީ. ގަމު ޒޯން ސްޓޭޑިއަމްގައި ޓާރފް އެޅުމުގެ މަސައްކަތް މިއަދު ފެށިފައިވާ ކަމަށާއި އެކަމާއި ގުޅިގެން ސްޕޯޓްސް މިނިސްޓަރ އަހްމަދު މަހްލޫފަށް ޝުކުރު ދަންނަވާ ކަމަށް ވެސް ވިސާމް ވިދާޅުވިއެވެ.\nރާއްޖޭގެ އެކި ކަންކޮޅުތަކުގައި ބޮޑު ފުޓްބޯޅަ ދަނޑުތައް ތަރައްގީ ކުރުމަކީ ރައީސް އިބްރާހީމް މުހައްމަދު ސޯލިހުގެ ރިޔާސީ ވައުދުފުޅެކެވެ. މި ވައުދުގެ ދަށުން ރާއްޖޭގެ އެކި ކަންކޮޅުތަކުގައި ބޮޑު ފުޓްބޯޅަ ދަނޑު ތަރައްޤީކުރުމުގެ ގިނަ މަޝްރޫއުތަކެއް ކުރިޔަށް އެބަގެންދެއެވެ.


ޔޫރަޕުން 737 މެކްސް މަރުކާގެ ބޯޓުތަކުގެ ޓެސްޓު ފްލައިޓްތައް ފަށަނީ – DhiDaily\nޔޫރަޕުން 737 މެކްސް މަރުކާގެ ބޯޓުތަކުގެ ޓެސްޓު ފްލައިޓްތައް ފަށަނީ\nއިޔޫ ރެގިޔުލޭޓަރުން ބޮއިންގް 737 މެކްސް މަރުކާގެ ބޯޓުތަކުގެ ޓެސްޓް ފްލައިޓްތައް ފެއްޓުމަށް ތާވަލުކޮށްފިއެވެ.\nޔޫރަޕިއަން އޭވިއޭޝަން ސޭފްޓީ އޭޖެންސީ (އިއާސާ) އިން ބުނާ ގޮތުގައި، ކެނެޑާގެ ވެންކޫވާގައި މި ޓެސްޓު ފްލައިޓްތައް ފެށުމަށް ހަމަޖެހިފައިވަނީ އަންނަ ސެޕްޓެމްބަރ މަހުގެ7ވަނަ ދުވަހުން ފެށިގެންނެވެ. މިދިޔަ އަހަރު ދުއްވުން މަނާ ކޮށްފައިވާ 737 މެކްސްއަކީ ބޮއިންގްގެ އެންމެ މަޤުބޫލު އެއް ފްލައިޓްއެވެ. ނަމަވެސް، މިދިޔަ އަހަރު ތެރޭގައި ވެއްޓުނު ދެ ބޯޓުން އެކަނި 346 މީހުން ވަނީ މަރުވެފައެވެ.\nޔޫރަޕުން މި ޓެސްޓު ފްލައިޓްތައް މި ފަށާފައިވަނީ އެމެރިކާގެ އެފްއޭއޭ އިން ޓެސްޓް ފްލައިޓްތައް ފެށިތާ2މަސް ވީ ފަހުންނެވެ. އިއަސާ އިން ބުނާ ގޮތުގައި، މަޑު މަޑުން ނަމަވެސް އެ އޭޖެންސީ އިން މަސައްކަތްތައް ދަނީ ކުރަމުންނެވެ. އަދި އެ އޭޖެންސީ އިން ދަނީ އެމެރިކާގެ އެފްއޭއޭ އަދި ބޮއިންގްއާއި އެއްކޮށް ވީހާވެސް އަވަހަކަށް ޔޫރަޕުގައި މި ފްލައިޓް ދުއްވޭނެ ގޮތެއް ހަދަމުންނެވެ. ނަމަވެސް، މި ހުއްދަ ދޭނީ އެ އޭޖެންސީއަށް މިއީ ރައްކާތެރި ފްލައިޓްއެއްކަން ކަށަވަރު ވުމުން ކަމަށް އެ އޭޖެންސީއިންވަނީ ބުނެފައެވެ.\nއެ އޭޖެންސީއިން ބުނާ ގޮތުގައި، ގިނަ މަސައްކަތްތަކެއް ހުއްޓި ލަސްވެފައިވަނީ މިހާރު ފެތުރެމުންދާ ބަލި މަޑުކަމާއި ހެދިއެވެ. ބޮއިންގްގެ ފަރާތުން އެންމެ ފަހުގެ ކުދި މަސައްކަތްތަކެއް ހުރި ކަމުގައި ވީ ނަމަވެސް، އިއާސާއިން އަލުން ޑިޒައިނިންގް އަށް ގެނެސްފައިވާ ބަދަލުތައް ބެލުމަށް ފަހު ނޫނީ ޓެސްޓް ފްލައިޓްއަކަށް ނުދާނެއެވެ. ސިމިޔުލޭޓާރ ޓެސްޓިންގ ކުރިއަށް ދާނީ ސެޕްޓެމްބަރ 1 އިން ފެށިގެން ގެޓްވިކް އެއާޕޯޓުގައެވެ.


ކައިވެނިކުރަން ބޭނުންވުމުން އެކަން ހާމަކުރަން އަންހެނަކަށްވީތީ ލަދުގަތުމެއް ނެތެވެ! އެންމެ މަތިވެރި ކައިވެނިފުޅު ކުރެވުނީ އަންހެނެއްގެ ހުށަހެޅުމަކަށެވެ!\nއަބްދުއްލަތީފް 08 އޭޕްރިލް 2021\nޒަވާޖީ ޙަޔާތެއް ފަށާ ހިސާބަށް ތިމާގެ ކަންކަން ދިއުމުން އެކަކުވެސް، އަންހެނަކު ނަމަވެސް އަދި ފިރިހެނަކު ނަމަވެސް ކައިވެނިކުރަން ބޭނުންވާ ކަމަށް ބުނަން ލަދުގަތުމެއް ނެތެވެ. ލަދުގަންނަންވީ ލޯބިވެގެން ކައިވެނިނުކޮށް އުޅެން ބޭނުންވާ ކަމަށް ބުނުމަށެވެ.\nމިއަދުގެ ޙާލަތަށް ބަލައިފިނަމަ ކައިވެނިކުރަން އިސްނަގާ އަންހެނުންވެސް މަދެއް ނޫނެވެ. އެމީހުން ބޭނުންވާ ޒާތުގެ ފިރިހެނަކާއި ބައްދަލުވުމުން ކައިވެނިކުރަން ބޭނުންވާ ކަމަށް އެއްވެސް ޖެހިލުމެއް ނެތި އެބަ ބުނެއެވެ. ޘަޤާފަތެއްގެ ގޮތުން އެކަން ބަލައިގަތުން އުނދަގޫވެދާނެއެވެ. ނަމަވެސް މިއަދުގެ ދިރިއުޅުމަށް ބަލައިފިނަމަ އެއީ ކަންބޮޑުވާންޖެހެންވީ ކަމެއް ނޫނެވެ.\nމުހިންމު ކަމަކީ ފިރިހެނަކު ނަމަވެސް އަދި އަނހެނަކު ނަމަވެސް ކކައިވެނިކުރަން ނިންމާއިރު އޭނާއަކީ އިސްލާމް ދީނުގައި އޮތް ޝަރުޠުތައް ފުރިހަމަ މީހަކުކަން ބަލައި ކަށަވަރުކުރުމެވެ.\nވަޒީފާއެއެް ބޭނުންވެގެން ހުރިނަމަވެސް އެކަން ހުށަނާޅައި ހުންނަ މީހަކަށް ވަޒީފާއެއް ލިބުމަކީ ކުރަން އެހައި ފަސޭހަކަމަކަށް ނުވެދާނެއެވެ. މިބުނަނީ ވަޒީފާއަށް އެދި ތަންތަނަށް ލިޔުންތައް ނުފޮނުވައި މަޑުން ހުންނަ މީހަކަށް ވަޒީފާއެއް ލިބުން ފަސޭހަނުވާނެ ވާހަކައެވެ. ކައިވެނީގައިވެސް އޮތީ ހަމައެގޮތެވެ. ކައިވެނިކުރާނެ ރަނގަޅު ބައިވެރިއަކު ލިބުން ވަނީ އެކަމަށް އެދި މަސައްކަތްކުރުމުންނެވެ.\nކައިވެނިކުރަން ބޭނުންވުމުން ތިމާއަކީ އަންހެނަކަށްވީތީ އެކަން ހުށަނާޅަންވީ ކީއްވެގެން ހެއްޔެވެ؟ ދުނިޔޭގައި ކުރެވުނު އެންމެ މަތިވެރިކަން ބޮޑު ކައިވެނިފުޅު ކުރެވިފައިވަނީވެސް އަނހެން ކަނބަލެއްގެ އިސްނެންގެވުމަށެވެ. މިބުނަނީ ރަސޫލް ގެ ކައިވެނިފުޅަށް އެދިވަޑައިގެން އިސްނެންގެވީ ޚަދީޖަތުގެފާނު ވާހަކައެވެ. ވީމާ ތިމާއަކީ އަންހެނަކަށްވީތީ ކައިވެންޏަށް އެދި ހުށަހަޅަން ފަސްޖެހެންވީ ކީއްވެގެން ހެއްޔެވެ؟\nވިސްނައިލަން އޮތް ކަމަކީ ޚަދީޖަތުގެފާނު ހުށަހެޅުއްވެވީ ކައިވެނިފުޅު ކުރައްވަވަން ކަމެވެ. ކައިވެނީގެ ބޭރުން އެއްވެސް އެފަދަ އެއްވެސް ގުޅުމެއް ބާއްވަވަން ނޫންކަމެވެ. ވީމާ އަހަރެމެންނަށްވެސް އޮތީ އެފަދައިން ޢަމަލުކުރުމެވެ.\nއަރުޝީފަށް ނެގީ 08/04/2021 23:07\nއެންމެފަހުން އަޕްޑޭޓްކުރީ 08/04/2021 23:07\nމުއައްލިމް އިބްރާހިމް7މިނެޓު ކުރިން\nނިމާ ހަސަން 10 މިނެޓު ކުރިން\nމުއައްލިމް އިބްރާހިމް 56 މިނެޓު ކުރިން


ފާއިތުވި މަހު ރާއްޖެއިން 386 މިލިއަން ރުފިޔާގެ މުދާ ބޭރުކުރި – މިއީ 99 އިންސައްތަ އިތުރުވުމެއް\nފާއިތުވި ނޮވެމްބަރ މަހު ރާއްޖެއިން 386 މިލިއަން ރުފިޔާގެ މުދާ ބޭރުކޮށްފައިވާ ކަމަށާއި މިއީ 99 އިންސައްތަ އިތުރުވުމެއް މޯލްޑިސްވްސް ކަސްޓަމްސް ސަރވިސް އިން ބުނެފިއެވެ.\nކަސްޓަމްސްގެ ތަފާސް ހިސާބުތަކުން ދައްކާ ގޮތުގައި 2016 ވަނަ އަހަރު ރާއްޖެއިން ބޭރުކޮށްފައިވަނީ 194 މިލިއަން ރުފިޔާގެ މުދަލެވެ. އަދި މިދިޔަ މަހު 386 މިލިއަން ރުފިޔާގެ މުދާ ރާއްޖެއިން ބޭރުކޮށްފައިވާ އިރު، އެއީ 99 އިންސައްތައިގެ އިތުރުވުމެކެވެ.\nމީގެ އިތުރުން ރާއްޖެއިން މައިގަނޑު ގޮތެއްގައި އެކްސްޕޯޓް ކޮށްފައިވަނީ މަހުގެ ބާވަތްތައް ކަމަށާއި އެގޮތުން އެންމެ ގިނައިން ރާއްޖެއިން ބޭރުކޮށްފައިވަނީ ފިނިކުރި ކަޅުބިލަ މަސް ކަމަށްވެސް ވަނީ ބުނެފައެވެ.\nއެގޮތުން ބޭރުކުރި މުދަލުގެ 35 އިންސައްތައަކީ ކަޅުބިލަ މަސް ކަމަށާއި ބޭރުކުރި މަހުގެ ޢަދަދު 97.8 މިލިއަން ރުފިޔާއަށް އަރާ ކަމަށްވެސް ކަސްޓަމްސްގެ ތަފާސް ހިސާބުތަކުން ދައްކައެވެ. އަދި 65.7 މިލިއަން ރުފިޔާގެ ބޮޑުކަންނެލި ރާއްޖެއިން ބޭރުކޮށްފައިވާ އިރު، އެއީ އެކްސްޕޯޓުގެ 23 އިންސައްތަ ކަމަށް ބުނެފައިވެއެވެ.\nހަމަމިއާއެކު މަހުން ތައްޔާރުކޮށްފައި ހުންނަ ކާނާގެ ބާވަތްތައްވެސް ރާއްޖެއިން މިދިޔަ މަހު ބޭރު ކުރި އިރު، އެ ބާވަތުގެ މުދަލުގެ އަގު 61.9 މިލިއަން ރުފިޔާއަށް އަރާ ކަމަށާއި މި ބާވަތްތައް ރާއްޖެއިން އެންމެ ގިނައިން ބޭރުކުރީ ތައިލެންޑަށް ކަމަށް ތަފާސް ހިސާބުން ދައްކައެވެ. އަދި 36 އިންސައްތަ މުދާ ގެންދިޔައީ އެ ޤައުމަށް ވަނީ ބުނެފައެވެ.\nކަސްޓަމްސްގެ ތަފާސް ހިސާބުގައިވާގޮތުން ޖުމްލަ އެކްސްޕޯޓްގެ 10 އިންސައްތަ މުދާ އެކްސްޕޯޓްކޮށްފައިވަނީ ފަރަންސޭސިވިލާތް، އެމެރިކާ އަދި އިނގިރޭސިވިލާތަށެވެ.\nއެހެންނަމަވެސް ނޮވެމްބަރ މަހު ރާއްޖެއަށް އިމްޕޯޓު ކުރި މުދަލުގެ އަގު 2016 ވަނަ އަހަރުގެ ނޮވެމްބަރ މަހާ އަޅާބަލާއިރު5އިންސައްތަ ވަނީ ދަށްވެފައެވެ. އެގޮތުން މިދިޔަ އަހަރުގެ ނޮވެމްބަރ މަހު ރާއްޖެއަށް 3.2 ބިލިއަން ރުފިޔާގެ މުދާ ގެނައިރު، މިއަހަރުގެ ނޮވެމްބަރ މަހު މިޢަދަދުވަނީ 3.1 ބިލިއަން ރުފިޔާއަށް ދަށްވެފަ އެވެ.\nއިމްޕޯޓްކުރި މުދަލުގެ އަގުގެ ގޮތުން 23 އިންސައްތަ މުދާ ޔޫ.އޭ.އީ އިން، 13 އިންސައްތަ ސިންގަޕޫރުން އަދި އިންޑިއާއިން 13 އިންސައްތަ މުދާ ވަނީ އެތެރެކޮށްފައެވެ. އަދި ޗައިނާ އާއި މެލޭޝިޔާއިން ވަނީ 8 އިންސައްތަމުދާ ރާއްޖެ އެތެރެކޮށްފައެވެ.\nއިމްޕޯޓު ޑިއުޓީއާއި އެހެނިހެން ފީގެ ގޮތުގައި ކަސްޓަމްސަށް ލިބުނު އާމްދަނީވެސް ވަނީ 2016 ވަނަ އަހަރުގެ ނޮވެމްބަރު މަހާއި އަޅާބަލާއިރު މިދިޔަ މަހު2އިންސައްތަ ދަށަށް ގޮސްފައެވެ.\nމިއަހަރު ނޮވެމްބަރުމަހު އިމްޕޯޓު ޑިއުޓީ އާއި އެހެނިހެން ފީގެ ގޮތުގައި ދަޢުލަތަށް 246 މިލިއަން ރުފިޔާ ލިބިފައިވާއިރު، 2016 ވަނަ އަހަރުގެ ނޮވެމްބަރ މަހު 252 މިލިއަން ރުފިޔާ ވަނީ ލިބިފައެވެ.\n19 ޑިސެމްބަރ 2017


Eh Resort Eh Rashakee Fathuruvereen Gayaavaa kameh - vNews.mv\nޕެރަޑައިސް އައިލެންޑް ރިޒޯރޓް\nކޮވިޑް-19އިން ރައްކާތެރި ފަތުރުވެރި މަންޒިލެއްގެ ގޮތުގައި ދިވެހިރާއްޖެ\nޖާދުﷲ ސައީދު 20 June 2020, 17:35\nއިޤުތިޞާދީ ގޮތުން ދިވެހި ރާއްޖެ އަނދަވަޅަކަށް ވެއްޓިފައިވަނިކޮށް ދިވެހި ރާއްޖެއަށް އަވަސް ކުރިއެރުމެއްލިބޭފަދަ އުއްމީދެއް ޖަރުމަނުވިލާތުން ދީފިއެވެ. އެގޮތުން ޖަރުމަނު ވިލާތުން ވަނީ ކޮވިޑް 19 އާއި ގުޅިގެން އަޅައިފައިވާ ޞިއްޙީ ރައްކައުތެރިކަމުގެ ފިޔަވަޅުތަކަށް ދެމުންދާ ލުއި ތަކުގައި ޖަރުމަނުގެ ފަތުރުވެރީން ދަތުރުކުރުމަށް ރައްކާތެރި ނޫން މަންޒިލްތަށް އެކަށައަޅައިފައިވާ ލިސްޓުން ދިވެހި ރާއްޖެ އުނިކޮށްފައެވެ.\nޔޫރަޕް ނޫން ޤައުމުތަކަށް ދަތުރުކުރުމާ ގުޅޭގޮތުން ޖަރުމަނުން ނެރެފައިވާ އިންޒާރުގައި އޯގަސްޓުމަހުގެ ނިޔަލަށް މުއްދަތު ދިގުކޮށްފައިވީ ނަމަވެސް ޖަރުމަނުން ނެރުނު ކޮވިޑް 19އިގެ ނުރައްކާތެރި ޤައުމުތަކުގެ ތެރޭގައި ދިވެހި ރާއްޖެ ހިމެނިފައި ނުވުމަކީ ޖަރުމަނު ވިލާތުގެ ފަތުރުވެރީންނަށް ދިވެހި ރާއްޖެއަށް ދަތުރުކުރެވިދާނެ ކަމުގެ ފެހި ސިގްނަލެކެވެ.\nޖަރުމަނުގެ މި ލިސްޓުގައި ދެކުނު އޭޝިއާ ސަރަޙައްދުގެ އެހެން ހުރިހާ ޤައުމުތަކެއް ހިމެނިފައިވީނަމަވެސް ދިވެހިރާއްޖެ އެ ލިސްޓުން އުނިކޮށްފައިވަނީ ދިވެހި ރާއްޖެއަކީ ރައްކާތެރި މަންޒިލެއްގެ ގޮތުގައި މުޅިދުނިޔެއިންވެސް ޤަބޫލުކުރާ ޤައުމެއް ކަމަށްވާތީ ކަމަށް އިޤުތިޞާދީ ތަޖުރިބާކާރުންނާއި ފަތުރުވެރިކަމުގެ ދާއިރާގެ ތަޖުރިބާކާރުން ވިދާޅުވެއެވެ.\nދިވެހިރާއްޖޭގެ ރިސޯރޓުތަކުގައި ފަތުވެރީންނަށް މަރުޙަބާކިޔަމުންދަނީ "އެއް ރަށް އެއް ރިޒޯރޓު"ގެ ގޮތުގައެވެ. އެހެންވީމާ އެއްރަށަކުން ފަތުރުވެރީންނަށް ލިބެންޖެހޭ ހުރިހާ ޚިދުމަތެއް ލިބެމުންދިއުމަކީ އެއްރަށުން އަނެއްރަށަށް ދަތުރުނުކޮށް ފަތުރުވެރީންނަށް އެމީހުންގެ ޗުއްޓީ ހޭދަކުރެވޭ ކަމެކެވެ.\nއެހެންނަމަވެސް ގެސްޓުހައުސްތަކަށް ފަތުރުވެރީން ގެނައުމުގައި އަދިވެސް ރާއްޖެއިން ސަމާލުކަމެއްދޭން ޖެހެއެވެ. ސަބަބަކީ ގެސްޓު ހައުސްތަކަކީ މީހުން ދިރިއުޅޭ ރަށްރަށުގައި ބިނާކުރެވިފައިވާ ފަތުރުވެރި ތަންތަނަށްވެފައި އެފަދަ ރަށްރަށުގެ އާބާދީގެ ތެރެއަށް ފަތުރުވެރީން ގޮސްއުޅުމުގެ ފުރުޞަތު އޮތުމެވެ.\nއެހެން ނަމަވެސް މިކަމުގައި ނުރައްކާތެރިކަން ކުޑަވެގެންދާނީ ރާއްޖެއަށް އަންނަ ފްލައިޓްތައް ފުލުފުލުން ނުޖައްސައި އިޖުތިމާޢީ ގައިދުރުކަން އޮންނަ ފަދައިން ދެފްލައިޓްގެ ދޭތެރޭގައި ވަގުތުގެ ދުރުމިން ބެހެއްޓޭ އިންތިޒާމެއްގެ މައްޗަށް ކަމަށް ބެލެވެއެވެ. އަދި ރާއްޖޭގެ އެއަރޕޯރޓުތަކުގައި ޞިއްޙީ ރައްކާތެރިކަމުގެ މިންގަނޑުތައް ހަރުދަނާކުރެވި ކޮންމެ ފަތުރުވެރިއަކު ސްކްރީން ކުރެވޭނެ ގޮތެއްވެސް އޮތުމަކީ މުހިންމު ކަމެކެވެ.\nދިވެހިރާއްޖެއަކީ އަބަދުވެސް ފަތުރުވެރީންނަށް އެންމެ ރައްކާތެރި މަންޒިލްތަކުގެ ތެރޭގައި ހިމެނޭ ޤައުމަކަށްވާއިރު ދިވެހި ރާއްޖޭގެ އިޤުތިޞާދުގެ އެންމެ ބޮޑު ޙިއްޞާއެއްވެސް އޮންނަނީ އެދާއިރާގައެވެ. އަދި ބައިނަލްއަޤުވާމީ ފައިސާގެ ނިސްބަތް ރާއްޖޭގެ އިޤުތުޞާދީ ދުވެލީގެތެރޭގައި ހިންގައިދޭ އެންމެ ބޮޑު ދާއިރާއަކީވެސް ފަތުރުވެރިކަމުގެ ދާއިރާއެވެ.\nމާރޗްމަހުގެ 17 ވަނަ ދުވަހުން ފެށިގެން ޖަރުމަނު ވިލާތުންވެސް ކޮވިޑް-19އިގެ ރައްކާތެރިކަމުގެ ފިޔަވަޅުތައްއެޅުމަށްފަހު ދަތުރުފަތުރާއި ޤައުމުގެ ސަރަޙައްދީ ރޮނގު ހުއްޓުމަކަށް ގެނެސް އެޕްރީލް މަހުގެ 29 ވަނަ ދުވަހު އެ މުއްދަތު ވަނީ މިމަހުގެ 15އަށް ދަމައިލައިފައެވެ.\nއެއަށްފަހު މިމަހުގެ 17 ވަނަ ދުވަހު ޖަރުމަނުވިލާތުގެ ކެބިނެޓަށްހުށަހެޅުނު މުހިންމު ކަރުދާހުގައި ފަތުރުވެރިކަމަށް ލުއި ދިނުމުގެ މިންގަނޑުތައްވެސް އެކަށައަޅައިފައިވެއެވެ.\nފާހަގަކޮށްލަންޖެހޭ ކަމަކީ ކޮވިޑް-19 އާއި ގުޅިގެން މުޅި ދުނިޔޭގައިވެސް އެންމެ ބޮޑު ގެއްލުންތަކާއި އަސަރުތައް ކޮށްފައިވަނީ ފަތުރުވެރިކަމުގެ ދާއިރާއަށެވެ.\nޖަރުމަނު ވިލާތުން ދަތުރުފަތުރުގެ އިންޒާރުގެ މުއްދަތު ދިގުކުރުމާއި ގުޅިގެން އެޤައުމުގެ ވިޔަފާރި ދާއިރާއާއި ގުޅިފައިވާ ޕާލަމެންޓުގެ ފްރީ ޑިމޮކްރެޓިކް ގުރޫޕުގެ ފަތުރުވެރިކަމާބެހޭ ތަރުޖަމާނު މާރސެލް ކްލިންގާ ވަނީ އެއީ ޖަރުމަނުގެ ދަތުރުފަތުރުގެ ދާއިރާއަށްލިބުނު އިޢާދަނުކުރެވޭ ވަރުގެ ގެއްލުމެއް ކަމަށް ވިދާޅުވެފައެވެ.\nޖަރުމަނުގެ ޓްރެވެލް އެސޯސިއޭޝަންގެ ތަފާސް ހިސާބުތައް ދައްކާގޮތުން ޖަރުމަނުގެ ރައްޔިތުންގެ ތެރެއިން ކޮންމެ އަހަރަކު ކުރެވޭ 71 މިލިއަން ދަތުރުފަތުރުގެ 70 އިންސައްތައަކީ ޤައުމުން ބޭރަށް އެމީހުންކުރާ ދަތުރެވެ.\nދިވެހިރާއްޖޭގައި ފަތުރުވެރިކަން ފެށުނީއްސުރެ އެންމެ ގިނައިން ފަތުރުވެރީން އަންނަ 10 ގައުމުގެ ތެރޭގައި ހިމެނޭ އެއް ޤައުމަކީ ޖަރުމަނު ވިލާތެވެ. އަދި މިދިޔަ އަހަރު އެ ޤައުމުން 131,56 މީހުން ރާއްޖެއަށް ޒިޔާރަތް ކޮށްފައިވާއިރު މިއީ 2018 ވަނަ އަހަރު އެ ޤައުމުން ރާއްޖެއަށް ޒިޔާރަތްކުރި 117,532 މީހުންގެ ތެރެއިން 11.9 އިންސައްތަ އިތުުރު އަދަދެކެވެ.\nޖަރުމަނު ވިލާތުން ފަތުރުވެރީންގެ ދަތުރުތަކަށް ރައްކާތެރިނޫން ޤައުމުތަކުގެ ލިސްޓު ނެރުމާއި އެކު ދުނިޔޭގެ ބައެއް ޤައުމުތަކުގެ ލީޑަރުން ގެންދަވަނީ ޖަރުމަނުގެ ފަތުރުވެރީން އެޤައުމުތަކަށް ގެންދެވޭނެ ގޮތްތައް ރޭއްވެވުމުގެ މަސައްކަތް ކުރައްވަމުންނެވެ. އަދި ޖަރުމަނުގެ ޗާންސެލަރ އަންގެލާ މާރކެލްއަށް ފޯނުކުރައްވައިގެން ޤައުމުތަކުގެ މެދުގައި އޮންނަ ދޭދޭ ގުޅުމުގެ ތެރެއިންވެސް އެ ޤައުމުގެ ފަތުރުވެރީން ގެންދެވޭނެ ގޮތްތަކެއް ހޯއްދަވަމުންނެވެ.\nޖަރުމަނު ވިލާތުގެ2ހާސް3ސަތޭކަ ޓުއަރ އޮޕަރޭޓަރުންނާއި 11 ހާސް ޓްރެވެލް އެޖެންސީންވެސް އެންމެ ބޮޑު ނަފާއެއް ހޯދަނީ ފަތުރުވެރިކަމުގެ ދާއިރާއިންނެވެ. އަދި ހޫނު މޫސުމަކީ އެންމެ މަންފާ ބޮޑު ދުވަސްވަރެވެ.\nދުނިޔޭގެ ބައެއް ކުދި ޤައުމުތަކުންވެސް މަސައްކަތްކުރަނީ އަހަރުގެ ބާކީ އޮތް ބައިގާވެސް މަދުވެގެން 11 ހާސް ޖަރުމަނު ފަތުރުވެރީން އެޤައުމުތަކަށް ގެންދެވޭތޯ މަސައްކަތް ކުރަމުންނެވެ.\nދިވެހި ރާއްޖެ ފަތުރުވެރީންނަށްޓަކައި ޖުލައިމަހު ހުޅުވައިލުމަށް މަސައްކަތްކުރަމުންދާއިރު ދިވެހިރާއްޖެއަށް ފަތުރުވެރީން އަންނަ ޔޫރަޕުގެ ބައެއް ޤައުމުތަކުންވެސް ދަތުރުފަތުރުކުރުން ހުއްޓުމަކަށްގެނެސްފައި އޮތުމާއި ސަރަޙައްދު ބަންދުކޮށްފައި އޮތުން ދޫކޮށްލުމަށް ގެންދަނީ ވިސްނަމުންނެވެ. އަދި ދުނިޔޭގެ ބައެއް ޤައުމުތަކުގައި ރައްޔިތުންގެ މެދުގައި ނެގެމުންދާ ވޯޓުތަކުގައި އެމީހުންގެ އެންމެ މަޤުބޫލު އަދި އެންމެ ރައްކާތެރި އެއްމަންޒިލަކީ ދިވެހިރާއްޖެކަމަށް ދުނިޔޭގެ މީޑިއާ ރިޕޯރޓުތަކުގައިވަނީ ބުނެފައެވެ.\nވިޔަފާރި އިގްތިސާދު ރާއްޖެ ޓޫރިޒަމް


އެމެރިކާގެ އަންހެން ޓީމު މޮޅުވަމުން އައި ސިލްސިލާއަށް ނިމުމެއް ގެނެސްފި އެމެރިކާގެ އަންހެން ޓީމު މޮޅުވަމުން އައި ސިލްސިލާއަށް ނިމުމެއް ގެނެސްފި\nއެމެރިކާގެ އަންހެން ޓީމު މޮޅުވަމުން އައި ސިލްސިލާއަށް ނިމުމެއް ގެނެސްފި\nޓޯކިއޯ އޮލިމްޕިކްސްގެ އަންހެން ފުޓްބޯޅަ: އެމެރިކާ އާއި ސްވިޑެން ވާދަކުރި މެޗްގެ ތެރެއިން / ފޮޓޯ: ރޮއިޓަރސް\nއެމެރިކާގެ އަންހެން ފުޓުބޯޅަ ޓީމު މޮޅުވަމުން އައި ސިލްސިލާއަށް ސްވިޑަނުން ނިމުން ގެނެސްފިއެވެ.\nރަސްމީކޮށް މިއަންނަ ހުކުރު ދުވަހު ފެށުމަށް ހަމަޖެހިފައިވާ ޓޯކިޔޯ އޮލިމްޕިކްސްގެ އަންހެން ފުޓުބޯޅަ އިވެންޓުގައި އެމެރިކާވަނީ ސްވިޑަންއާއި ވާދަކުރި މެޗުން ބަލިވެފައެވެ. މިމެޗާއި ހަމަޔަށް އެމެރިކާގެ އަންހެން ފުޓުބޯޅަ ޓީމުވަނީ ބަލިނުވެ 44 މެޗު ހަމަކޮށްފައެވެ.\nއަންހެން ފުޓުބޯޅައިގެ ދުނިޔޭގެ ޗެމްޕިއަން އެމެރިކާއިން މޮޅުވަމުން އައި ސިލްސިލާއަށް ސްވިޑަން ނިމުމެއް ގެނެސްފައިވާއިރު، މި މެޗުން އެމެރިކާ ބަލިވެފައިވަނީ3ލަނޑު0ލަނޑުންނެވެ. ޓޯކިޔޯގެ އަޖިނޮމޮޓޯ ސްޓޭޑިއަމުގައި ކުޅުނު މި މެޗުގައި އެމެރިކާގެ ފަރާތުން ފެނިފައިވަނީ ވަރަށް އާދައިގެ ކުޅުމެކެވެ. ނަތީޖާއެއްގެ ގޮތުން މެޗުގެ 25ވަނަ މިނެޓުގައި ސްވިޑަންއިންވަނީ ލަނޑެއް ޖަހާ ލީޑު ނަގާފައެވެ. މިލަނޑު އެޓީމަށް ކާމިޔާބުކޮށްދިނީ ސްޓީނާ ބްލެކްސްޓިނިއަސްއެވެ.\nމެޗުގެ ދެވަނަ ހާފު ފެށިގެން4ވަނަ މިނެޓްގައި ސްވިޑަންއިންވަނީ އިތުރު ލަނޑެއްޖަހާ އެމެރިކާގެ ޓީމު ސިއްސުވާލާފައެވެ. މިލަނޑުވެސް އެޓީމަށް ކާމިޔާބުކޮށްދިނީ ބްލެކްސްޓިނިއަސްއެވެ. މެޗުގައި ސްވިޑަންއިން ޖެހި ތިންވަނަ ލަނޑު އެޓީމަށް ކާމިޔާބުކޮށްދިނީ މެޗުގެ 72ވަނަ މިނެޓްގައި ލީނާ ހާޓިގެވެ. މިމެޗުން ބަލިވުމުން ގުރޫޕް ޖީގައި ކުރިއަށް ދިޔުމަށް އެމެރިކާއަށްވަނީ އިތުރު މަސައްކަތްތަކެއް ކުރަން ޖެހިފައެވެ.\nއެމެރިކާއިންވަނީ އަންހެން ވަރލްޑް ކަޕް ދެ ފަހަރު ކާމިޔާބުކޮށްފައެވެ. 2019ވަނަ އަހަރު އެމެރިކާއިން ވަރލްޑް ކަޕް ކާމިޔާބުކޮށްފައިވަނީ އެ ޤައުމުގައި މުބާރާތް ކުޅެގެންނެވެ. ދެން އެމެރިކާއިން އަންހެން ވަރލްޑް ކަޕް ކާމިޔާބުކޮށްފައިވަނީ 2015ވަނަ އަހަރުއެވެ.


ކޮވިޑް-19: “އޯ ޕޮޒިޓިވް” ލޭ ހުންނަ މީހުންނަށް މިބަލިޖެހުމުގެ ފުރުސަތު ކުޑަ! – Dhen.mv\nކޮވިޑް-19: "އޯ ޕޮޒިޓިވް" ލޭ ހުންނަ މީހުންނަށް މިބަލިޖެހުމުގެ ފުރުސަތު ކުޑަ!\nJune 10, 2020 - 4:46 pm\n"އޯ" ޕޮޒިޓިވް ލޭ ހުންނަ މީހުންނަށް ކޮވިޑް-19 ޖެހުމުގެ ފުރުސަތު ވަރަށް ވެސް ކުޑަކަމަށް ދިރާސާއަކުން ދަްކައިފިއެވެ.\nޖެނެޓިކްސް ޓެސްޓިން ކޮމްޕެނީއެއް ކަމަށްވާ "23އެންޑްމީ" ގެ ތަޖުރިބާކާރުންތަކެއް އަލަށް ހެދި ދިރާސާއަކުން ދެއްކި ގޮތުގައި، ހަށިގަނޑުގައި އޯޕޮޒިޓިވް ލޭ ހުންނަ މީހުންނަށް ކޮރޯނާ ވަރިަސް ނުވަތަ ކޮވްޑް-19 ޖެހުމުގެ އޮތީ އެންމެ 9% އާއި 18% ގެ ފުރުސަތެއް ކަމަށެވެ.\nގާތްގަނޑަކަށް 750،000 އަށްވުރެ ގިނަމީހުންގެ ސާޕްލަމް ނަގައިގެން ޓެސްޓު ހެދި މިދިރާސާއާއި ބެހޭގޮތުން އެކުންފުނިން ބުނެފައިވަނީ އޯ ޕޮޒިޓިވް ލޭ ހުންނަ މީހުންނަށް މިބަލި ޖެހުމުގެ ފުރުސަތު ކުޑަކަމުން ދައްކައިދެނީ، ލޭގެ ގްރޫޕްގެ ވައްތަރާއި މިވައިރަސްއާއި ގުޅުމެއް އިންނަ ކަމަށެވެ.\nދިރާސާއަށް ސާމްޕަލް ނަގައިގެން ޓެސްޓުހެދި މީހުންގެ ތެރެއިން އޯ ޕޮޒިޓިވް ލޭ ހުރިމީހުންނަށް ބަލާއިރު، ކޮވިޑް އަށް ފައްސިވެފައިވަނީ އެންމެ 1.3% މީހުން ކަމަށް ވެސް އެކުންފުނީގެ ދިރާސާ ރިޕޯޓުތަކުން ދެއްކިއެވެ.\nއެހެން ލޭގެ ގްރޫޕްތަކަށް ބަލާއިރު "އޭ" ޕޮޒިޓިވް ލޭ ހުންނަ މީހުންގެ ތެރެއިން ބައްޔަށް ފައްސިވެފައިވަނީ 1.4% މީހުންނެވެ. އަދި ބީ ޕޮޒިޓިވް ލޭ ހުރި 1.5% ބމީހުން ފައްސި ވެފައިވާއިރު އޭބީ ޕޮޒިޓިވް ލޭ ހުރި މީހުންގެ ތެރެއިން މިބައްޔަށް ފައްސިވެފައިވަނީ ވެސް 1.5% މީހުންނެވެ.


Gaidheen jalu officaruna hamalaa dhenee vaanuvaa jahaathee: Munaaz\nގައިދީން އޮފިސަރުންނަށް ހަމަލާދެނީ ވާނުވާ ޖަހާތީ: މުނާޒް\nކަރެކްޝަންގެ އޮފިސަރުންތަކެއް ޖަލުގައި ހަރަކާތްތެރިވަނީ: ގައިދީން އޮފިސަރުންނަށް ހަމަލާދެނީ ޝަރީއަތް ކުރިއަށް ނުގޮސް ލަސްވާތީ ކަމަށް ކޮމިޝަނާ އޮފް ޕްރިޒަން ވިދާޅުވި\nއެކިއެކި ކުށްތަކުގެ ތުހުމަތުގައި ޖަލު ބަންދުކޮށްފައިވާ ގައިދީން ޖަލު ބަލައްޓާ އޮފިސަރުންނަށް ހަމަލާދެނީ ގިނަ އަހަރުތަކެއް ވަންދެން "ވާނުވާ" ގައި ބައިތިއްބާފައި ތިބޭތީ ކަމަށް ކޮމިޝަނާ އޮފް ޕްރިޒަން އަބްދުﷲ މުނާޒް ވިދާޅުވެއްޖެ އެވެ.\nބުރާސްފަތި ދުވަހުގެ ރޭ ބޭއްވި މޯލްޑިވްސް ކަރެކްޝަން ސާވިސް (އެމްސީއެސް) ގެ 48 ވަނަ އަހަރީ ދުވަހުގެ ރަސްމިއްޔާތުގައި މުނާޒް ވަނީ ޖަލުގައި ގައިދީންނާ އޮފިސަރުންނާ ދެމެދު ހިގާ ހަމަނުޖެހުތަކަށް އަލި އަޅުވާލައި ވާހަކަފުޅު ދައްކަވާފަ އެވެ.\nމުނާޒް ވިދާޅުވީ، ކުށުގެ ވެއްޓަށް އާދަވެފައިވ ބަޔަކު ބެލެހެއްޓުމަކީ ވަރަށް ބޮޑު އަދި އުނދަގޫ ޒިންމާއެއް ކަމަށާއި އެމީހުންގެ ވިސްނުން ހެޔޮ ބަދަލެއްގެ ތެރެއަށް ގެނައުމަށް ކުރާ މަސައްކަތުގައި ގޮންޖެހުންތަކާ ދިމާވެފައިވާ ކަމަށެވެ.\nބަންދުގައި ތިބޭ މީހުން ޖަލު އޮފިސަރުންނަށް އަނިޔާ ކުރަނީ ޖަލު ބަލަހައްޓާ އޮފިސަރުންގެ ސަބަބުން ނޫންކަމަށް ވެސް މުނާޒް ވިދާޅުވި އެވެ. އޭނާ ވިދާޅުވީ ބަންދުގައި ތިބޭ މީހުން އޮފިސަރުންނަށް ހަމަލާދީ އަނިޔާ ކުރަނީ "ވާނުވާ" ގައި ގިނަ އަހަރުތަކަކަށް އެ މީހުން ތިބެން ޖެހުމުން ކަމަށެވެ.\nއޭނާ ވިދާޅުވި ގޮތުގައި ޖަލު އޮފިސަރުންނަށް ޖިސްމާނީ އަނިޔާދިނުމާއި އެކި ގޯނާތައް ކުރުމުގެ 40 އަށް ވުރެ ގިނަ ހާދިސާ ހަމައެކަނި މާފުށި ޖަލުގައި ވެސް ރެކޯޑް ކުރެވިފައިވެ އެވެ.\n"މިއީ ޖަލު އޮފިސަރުންނާ ހަގީގަތުގައި މައްސަލައެއް ޖެހިގެން ގައިދީންނާ ބަންދު މީހުން\nކުރާ ކަންތައްތަކެއް ނޫން، ކަރެކްޝަނަލް އޮފިސަރުން މިއަދު ގަބޫލު ކުރަނީ އެކަން އެހެން އެވަނީ ޝަރީއަތް ނިމެންދެން ބަންދު ކުރުމަށްފަހު ވާނުވާގަ އަހަރު ދެ އަހަރު ވަންދެން ނުވަތަ އެއަށްވުރެ ވެސް ގިނަދުވަސް ވަންދެން ބޭތިއްބުމާ ގުޅިގެން ކަމަށް." މުނާޒް ވިދާޅުވި އެވެ.\nމުނާޒް ވިދާޅުވީ ވާނުވާއަށް ޖަލު ބަންދުގައި އަހަރުތަކެއް ވަންދެން ބެހެއްޓުމުގެ ސަބަބުން ބަންދުގައި ހުންނަ މީހާ ރުޅިގަނޑު ފިލުވާލަނީ އެމީހުން ތިބޭ ގޮޅީގެ ބޭރުން ފެންނަ މީހުނަށް ކަމަށެވެ. މިހާރު ކަރެކްޝަނުން މަސައްކަތް ކުރަނީ ޖަލުގެ ހާލަތު ރަނގަޅު ކުރަން ކަމަށެވެ.\nއެގޮތުން ކުރަން ފަށައި ނިމިފައިވާ ބައެއް ކަންކަމުގެ މައުލޫމާތު މުނާޒް ވަނީ ހިއްސާ ކުރައްވާފަ އެވެ. ވިދާޅުވީ ގައިދީން އަނބުރާ މުޖްތަމައަށް ދޫކޮށްލާއިރު ވަޒީފާއެއް އަދާ ކުރުމުގެ ގާބިލްކަން އަށަގެންނެވުމުގެ ގޮތުން ފަށާފައިވާ ރިހިބިލޓޭޝަން ޕްރޮގްރާމަތައް މިހާރު ފުޅާ ކޮށްފައިވާ ކަމަށާއި ގައިދީންނަށް ތައުލީމު ދިނުމުގެ މަސައްކަތްވެސް މީހާރު ފުޅާ ކޮށްފައިވާ ކަމަށެވެ.\nމޯލްޑިވްސް ކަރެކްޝަނަލް ސާވިސް މާފުށީ ޖަލު ޕްރިޒަންސް އޮޑިޓް ކޮމިޝަން


World Cup Ge Mifaharuge Tharin: Pogba - Vaguthu\nވޯލްޑް ކަޕްގެ މިފަހަރުގެ ތަރިން: ޕޮގްބާ\n11 މަސް ކުރިން ( ޖޫން 14, 2018 )\nޕޮގްބާ - ފޮޓޯ: އޭއެފްޕީ\nޕޯލް ލަބީލޭ ޕޮގްބާ\nއުފަން ތާރީޙް: 15 މާޗް 1993 (އުމުރު 25 އަހަރު)\nއުފަން ޤައުމު: ފްރާންސް\nކުޅޭ މަޤާމް: މިޑްފީލްޑަރު\nޤައުމީ ޓީމަށް ކުޅެން ފެށީ: 2013 ވަނަ އަހަރު\nޕޯލް ޕޮގްބާ އަކީ ފަހުގެ ތާރީހެއްގައި އެންމެ ބޮޑަށް ވިދާލި ފްރާންސްގެ ކުޅުންތެރިޔާ އެވެ. މި ވަގުތު ދުނިޔޭގައި ހުރި އެންމެ މޮޅެތި މިޑްފީލްޑަރުންގެ ތެރޭގައި ހިމެނޭ ޕޮގްބާ އަކީ މި ފަހަރުގެ ވޯލްޑް ކަޕްގައި ފްރާންސްގެ ޓީމުގައި މުހިންމު ދައުރެއް އަދާކުރާނެ ކަމަށް ބެލެވޭ ކުޅުންތެރިޔެކެވެ.\nފްރާންސްގެ ލެހާވްގެ އެކެޑަމީ ޓީމުގައި ޕޮގްބާ ކުޅެނިކޮށް، އިންގްލެންޑް އެންމެ ބޮޑު އެއް ކްލަބް ކަމަށްވާ މެންޗެސްޓާ ޔުނައިޓެޑްގެ ސަމާލުކަން އޭނާ އަށް ލިބުނެވެ. އޭރުވެސް ޕޮގްބާ އަކީ އަކީ ފްރާންސްގެ 16 އަހަރުން ދަށުން ޓީމުގެ ކުޅުންތެރިޔެކެވެ. ޔުނައިޓެޑް އިން ލިބުނު ހުށަހެޅުން ޤަބޫލްކޮށް ޔުނައިޓެޑްގެ ޔޫތު ޓީމާ ޕޮގްބާ ގުޅުނީ 2009 ވަނަ އަހަރެވެ.\nޔުނައިޓެޑްގެ ސީނިއާ ޓީމުން ޕޮގްބާ އަށް ޖާގަ ލިބުނީ 2011 ވަނަ އަހަރެވެ. އެކަމަކު ޔުނައިޓެޑްގެ ސީނިއާ ޓީމުން ޕޮގްބާ އަށް ލިބުނީ މަދު ފުރުސަތެކެވެ.\nޔުނައިޓެޑުން ލިބޭ ފުރުސަތުތައް މަދުވުމުން، ޕޮގްބާ ވަނީ 2012 ވަނަ އަހަރު އިޓަލީގެ ޔުވެންޓަސް އަށް ބަދަލުވެފަ އެވެ. ޔުވެންޓަސް އަށް ޕޮގްބާ ބަދަލުވީ ޔުނައިޓެޑް އިން ހުށަހެޅި ކޮންޓްރެކްޓަކަށް ފުރަގަސްދީފަ އެވެ. ޕޮގްބާގެ ފެންވަރު ފެނިގެންދިޔައީ ޔުވެންޓަސްގަ އެވެ.\nޔުވެންޓަސްގައި ޕޮގްބާ ވަނީ އޭނާގެ ފެންވަރު ސާބިތުކޮށް، ޔޫރަޕްގެ އެންމެ ފާހަގަކޮށްލެވޭ މިޑްފީލްޑަރުންގެ ތެރޭގައި ހިމެނިފަ އެވެ. ދުނިޔޭގެ ބޮޑެތި ކްލަބުތަކުގެ ސަމާލުކަން ޕޮގްބާ އަށް ލިބުނު ނަމަވެސް، 2016 ވަނަ އަހަރު އޭނާ ވަނީ އެނބުރި ޔުނައިޓެޑަށް ބަދަލުވެފަ އެވެ. ޔުނައިޓެޑަށް ޕޮގްބާ އެނބުރި ދިޔައީ އޭރު ދުނިޔޭގެ ރެކޯޑް ޓްރާންސްފާ ފީއަކަށެވެ.\nފްރާންސްގެ ޤައުމީ ޓީމަށް ޕޮގްބާ ކުޅެން ފެށީ 2013 ވަނަ އަހަރުން ފެށިގެންނެވެ. އެކަމަކު އޭގެ ކުރިން ވެސް އޭނާ ވަނީ ފްރާންސްގެ އެކި އުމުރު ފުރާތަކުގެ ޔޫތު ޓީމުތަކަށް ކުޅެފަ އެވެ.\nފްރާންސް ޓީމާއެކު ޕޮގްބާގެ ފުރަތަމަ ވޯލްޑް ކަޕަކަށްވީ 2014 ވަނަ އަހަރު ބްރެޒިލްގައި އޮތް މުބާރާތެވެ. އެ މުބާރާތުގައި ޕޮގްބާގެ ފަރާތުން މޮޅު ކުޅުމެއް ފެނިގެންދިޔަ އެވެ. އެ މުބާރާތުގެ އެންމެ މޮޅު ޒުވާން ކުޅުންތެރިޔާގެ މަޤާމު ލިބުނީ ޕޮގްބާއަށެވެ،\nއަމިއްލަ ޤައުމުގައި 2016 ވަނަ އަހަރު އޮތް ޔޫރޯ އަށް ފްރާންސް ކުރިމަތިލިއިރު، ޕޮގްބާ ވެގެންދިޔައީ ފްރާންސްގެ ޓީމުގެ އެންމެ މުހިންމު އެއް ކުޅުންތެރިޔާއަށެވެ. ފްރާންސް ފައިނަލަށް ގެންގޮސްދިނުމުގައި ޕޮގްބާ މުހިންމު ދައުރެއް އަދާކުރި ނަމަވެސް، ހިތްދަތި ގޮތަކަށް ފްރާންސް ވަނީ ފައިނަލްގައި ޕޯޗުގަލް އަތުން ބަލިވެފަ އެވެ.\nމި ފަހަރުގެ ވޯލްޑް ކަޕަށް ކުރިމަތިލާއިރު، ޕޮގްބާ އަށް ވަނީ ގިނަ ތަޖުރިބާތަކެއް ލިބިފަ އެވެ. މޮޅެތި، ޒުވާން ކުޅުންތެރިންތަކެއްގެ މައްޗަށް ބިނާވެފައި އޮތް ފްރާންސްގެ ޓީމުގައި މި ފަހަރު ވެސް ޕޮގްބާގެ ދައުރު ބޮޑުވާނެ އެވެ.\nގިނީގެ ދެމަފިރިންގެ ދަރިއެއް ކަމަށްވާ ޕޮގްބާ އަކީ މުސްލިމެކެވެ. އޭނާގެ ދޮއްޓަށް ހުންނަ އެއްމާބަނޑު ދެ ބޭބެ އަކީ ވެސް ފުޓްބޯޅަ ކުޅުންތެރިނެނެވެ. އޭގެ ތެރެއިން ފްލޮރިން ކުޅެނީ ފްރާންސްގެ ސެން އެޓިއެންއަށެވެ. އަދި މަތިއަސް ކުޅެނީ ނެދަލޭންޑްސްގެ ސްޕާޓާ ރޮޓެޑާމަށެވެ.


Hihchaa ge Eid haassa ehee ah beynunvaa kudhinnaa eku\n"ހިއްޗާ"ގެ އީދު ހާއްސަ އެހީއަށް ބޭނުންވާ ކުދިންނާއެކު\nހިއްޗާ ބޮޑުވެރު ގުރޫޕުން ހާއްސަ އެހީއަށް ބޭނުންވާ ކުދިންނާއެކު ހަރަކާތްތަކެއް ހިންގަނީ-- ފޮޓޯ: ހިއްޗާ ބޮޑުބެރު ގުރޫޕް\nއެކި ރަށްރަށުގައި ފޯރިއާއެކު ދަނީ އީދު ފާހަގަކޮށް ކުޅިވަރުތައް ކުޅެމުންނެވެ. ކުރީންސުރެ ވެެސް އޮންނަ އީދު ފާހަގަ ކުރުމުގެ އާދަތައް ދިރުވާ އާލާ ކުރުމަކީ އެރަށެއްގައި އޮންނަ ޒުވާނުން އަބަދުވެސް ކުރަމުން އަންނަ ކަމެކެވެ. މިގޮތުން ބ. ކުޑަރިކިލަކީ ޒަމާނުއްސުރެ ސަގާފީ އީދެއް ފާހަގަ ކުރާ ރަށެކެވެ.\nމިފަހަރުވެސް އެރަށުގެ ބޮޑުބެރު ގުރޫޕެއް ކަމަށްވާ "ހިއްޗާ" ބޮޑުބެރު ގުރޫޕުން ވަނީ އެހެން ގުރޫޕްތަކަށް ނަމޫނާއެއް ދައްކާލާފަ އެވެ.\nކުޑަރިކިލުގައި ކުޑަ އީދުގެ ހަރަކާތްތައް ހިންގުމުގައި މިފަހަރުވެސް ހަރަކާތްތެރިވަނީ އެރަށުގައި އޮންނަ ޒުވާން ހިއްޗާ ބޮޑުބެރު ގުރޫޕެވެ. މިދިޔަ އަހަރެކޭވެސް އެއްގޮތަށް މިއަހަރުވެސް އެގުރޫޕުން މިވަނީ ތަފާތު ހަރަކާތެއް ހިންގާފަ އެވެ. އެގޮތުން ހާއްސަ އެހީއަށް ބޭނުން ވުމުގެ ސަބަބުން އެންމެންނާއެކު އީދުގެ ހަރަކާތްތަކުގައި ބައިވެރިނުވެނޭ ކުދިންނާއި ހަމައަށް އީދުގެ އުފާ މިވަނީ އެގުރޫޕުން ގެންގޮސްދީފަ އެވެ.\nހިއްޗާ ބޮޑުވެރު ގުރޫޕުން ހާއްސަ އެހީއަށް ބޭނުންވާ ކުދިންނާއެކު ފޮޓޯ ނަގަނީ-- ފޮޓޯ: ހިއްޗާ ބޮޑުބެރު ގުރޫޕް\nކުޑަރިކިލުގައި ހާއްސަ އެހީއަށް ބޭނުންވާ ހަތަރު ކުދިން ތިބެ އެވެ. އެއީ މާލިކް ރާޒީއާ ސަފްވާން ރާޒީއާ އަބުދުހަފީޒްގެ އިތުރުން އައިޝަތު ރަޒާނާ އަބުދުލް ރައުފު އެވެ. ހިއްޗާ ގުރޫޕުން އެގޭތަކަށް ގޮސް އެކުދިންނާއި ބައްދަލުކޮށް ފޮޓޯ އެކަނި ނެގީއެއް ނޫނެވެ. އީދު ހަދިޔާއާއެކު އެކުދިން ތިބޭ ކޮޓަރިއަށްވަދެ އެކުދިންނަށް ބޮޑުބެރު ޖަހައިދީ ނަށައި އުފަލުގައި ބައިވެރިކޮށްދިނީ އެވެ. އަދި ކޮންމެ ކުއްޖަކަށް އެއްހާސް ރުފިޔާވެސް ހަދިޔާކޮށްފައި ވެއެވެ.\nމިއީ މިފަދަ ހަރަކާތެެއް އެގުރޫން ހިންގި ދެވަނަ ފަހަރެވެ. އެގުރޫޕުން މިދިޔަ އަހަރުވެސް މި ހަރަކާތަށް ގިނަ ބައެއްގެ ތައުރީފް ލިބިގެން ގޮސްފައި ވެއެވެ. އެގުރޫޕުން ބުނީ ހާއްސަ އެހީއަށް ބޭނުން ވުމަކީ އީދު ކުޅިވަރުތަކުން އެކުދިން މަހުރޫމްވާން ޖެހޭ ކަަމެއް ކަމުގައި ނުދެކޭ ކަމަށެވެ. އެކުދިންނަކީވެސް ހަމަ ކޮންމެ ކުއްޖެއް ފަދައިން އީދު އުފަލުގައި ބައިވެރިވެވޭނެ ކުދިންނަށް ހެދުމަށްޓަކައި ކުރިއަށް ގެންދިޔަ ހަރަކާތެއް ކަމަށް އެގުރޫޕުން ބުންޏެވެ.\n"އަސްލު ކުރިން ރާޥާފައި އޮތީ އެކުދީންނަށް ހާއްސަކޮށް ބޭރުގައި ވަކިން ބޮޑު ހަރަކާތެއް ބާއްވަން، ނަމަވެސް ބައެއް ކުދީންގެ ބަލި ހާލަތު ހުރި ގޮތުންނާއި މޫސުން ހުރި ގޮތުން ބޭނުންވި ގޮތަށް ހަރަކާތް ނުރޭޭވުނު، ދެން ނިންމީ އެކުދީންގެ ގެއަށްގޮސް އެކުދިންނާއި ހަމައަށް މި ހަރަކާތް ގެންގޮސް ދިނުން،" ހިއްޗާ ގުރޫޕުން ބުންޏެވެ.\nހިއްޗާއިން މިދިޔަ އަހަރުވެސް މި ހަރަކާ ހިންގުމުން ގިނަ ބައެއްގެ ތައުރީފް ލިބިފައިވާއިރު މިއަހަރުގެ ހަރަކާތް ހިންގުމަށް ރަށުގެ ރައްޔިތުންގެ ތަރުހީބު މިކަމަށް ވަރަށް ބޮޑަށް ލިބިގެން ގޮސްފައިވާ ކަމަށް އެގުރޫޕުން ބުންޏެވެ. ރަށުގެ ރައްޔިތުންގެ ތަރުހީބު މިކަމަށް ލިބިގެން ދިޔަކަމީ ހަރަކާތް އތުރަށް ފުރިހަމަ ވެގެންދިޔަ ކަމެއް ކަމަށްވެސް އެގުރޫޕުން ބުންޏެވެ.\nހިއްޗާ ބޮޑުބެރު ގްރޫޕުން މިއަހަރުވެސް ކުޑަރިކިލުގައި އީދު ފާހަގަކުރުމަށް ހަރަކާތްތަކެއް ރާވައި ދަނީ ހިންގަމުން ނެވެ. އޭގެ ތެރޭގައި މާލި ނެރުމާއި ފަންކޯޑި އަދި ކުޑަކުދިންގެ ހަވީރެއްވެސް ބޭއްވުމަށް ވަނީ އެގުރޫޕުން ރާވާފަ އެވެ\nހާއްސަ އެހީއަށް ބޭނުންވާ ކުދިންނަށް ހާއްސަކޮށްގެން ހިންގާ ހަރަކާތް ހިއްޗާ ގުރޫޕުން ކޮންމެ އަހަރަކުވެސް ކުރިއަށް ގެންދިއުމަށް ރާވާ ކަމަށެވެ. އަދި މިކަމަކީ އެރަށުގެ އީދުގެ ސަގާފަތެއްގެ ގޮތުގައި ހެދުމަކީ އެގުރޫޕްގެ އެންމެ ބޮޑު އަމާޒުކަމަށް ހިއްޗާ ގުރޫޕުން މައުލޫމާތު ދެއެވެ. 2014 ވަނަ އަހަރު ވުޖޫދަށްއާ މި ގުރޫޕަކީ ޒުވާން އަންހެން އަދި ފިރިހެން ކުދިން ހިމެނޭ ގުރޫޕެކެވެ. މި ގުރޫޕުން ދަނީ ކޮންމެ އަހަރަކުވެސް އެރަށުގައި ސަގާފީ ކުޅިވަރުތައް އާލާ ކުރުމަށް އެކި ހަރަކާތްތައް ހިންގަމުން ނެވެ.\nއީދު ފާހަގަ ކުރުން ކުޑަރިކިލު\nކުލަ ގަދަ އީދަކަށް ހުޅުމާލެ ފައްކާވެފައި!


2021 vana aharuge Dhiraasee aharuge kiyevun 10 August gai fashanee | ungoofaaru.com\nބަނޑޭރިގަނޑު/ޚަބަރު/2021 ވަނަ އަހަރުގެ ދިރާސީ އާ އަހަރުގެ ކިޔެވުން އޮގަސްޓް 10 ގައި ފަށަނީ\nއިބްރާހީމް ޒަޔާން 13 އޯގަސްޓް 2020\nއާއަހަރުގެ ފުރަތަމަ ދުވަހު ދަރިވަރުން ސްކޫލަށް ހާޒިރުވުން / ފޮޓޯ: އުނގޫފާރު ސްކޫލްގެ ފޭސްބުކް ޕޭޖް\nކޮވިޑް-19 ގެ ބަލާއާފާތާއި ގުޅިގެން ދިވެހިރާއްޖޭގެ ސްކޫލުތައް ބަންދުކުރުމުގެ ސަބަބުން ދަރިވަރުންނަށް ގެއްލުނު ފިލާވަޅުތައް 2021 ވަނަ އަހަރު ފުރިހަމަކޮށް، ދިރާސީ އާ އަހަރު 10 އޮގަސްޓް 2021 ގައި ފަށަން އެޑިއުކޭޝަން މިނިސްޓްރީން ނިންމައިފި އެވެ.\nތައުލީމީ އަހަރަށް ގެނައި ބަދަލުތައް ހިއްސާކޮށް އެ މިނިސްޓްރީން އާއްމުކުރި އެކަޑެމިކް ކަލަންޑަރުގައިވާ ގޮތުން މުޅި މި އަހަރު ބަލާފައިވަނީ އެއް ޓާމުގެ ގޮތުގަ އެވެ. 12 ޖެނުއަރީ 2020 ގައި މި އަހަރުގެ ދިރާސީ އާ އަހަރު ފެށިއިރު، މި އަހަރުގެ ފުރަތަމަ ޓާމު ނިމޭނީ3ޑިސެމްބަރ 2020 ގައެވެ.\nއާ ކަލަންޑަރުގައިވާ ގޮތުން، މި އަހަރުގެ ދެ ވަނަ ޓާމު ފަށާނީ 10 ޖެނުއަރީ 2021 ގައެވެ. ދެވަނަ ޓާމް ކުރިއަށްދާނީ 24 ޖޫން 2021 އާއި ހަމައަށެވެ. ދެ ވަނަ ޓާމުގެ ޗުއްޓީ އަށް ފަހު، 2021 ވަނަ އަހަރުގެ ދިރާސީ އާ އަހަރު ފަށަން ހަމަޖައްސާފައިވަނީ 10 އޮގަސްޓް 2021 ގައެވެ.\nއެ ބަދަލުތައް ގެނައުމުން ފުރަތަމަ ޓާމުގައި 198 ދުވަސް ވަންދެން ކިޔަވައިދެވޭނެ އެވެ. ދެ ވަނަ ޓާމުގައި ކިޔަވައިދޭނީ 113 ދުވަހެވެ.\nކޮރޯނާ ވައިރަހާ ގުޅިގެން ސްކޫލުތަކުގެ އިތުރު ހަރަކާތްތައް މެދުކަނޑާލަން އަންގައިފި


ManUtd balive Mourinho haaskamuge thereah - One Online\nވެސްޓްހޭމް އާއި ޔުނައިޓެޑް ބައްދަލުކުރި މެޗުގެ ތެރެއިން -- ފޮޓޯ: ޓުވިޓާ\nޔުނައިޓެޑް ބަލިވެ މޮރީނިއޯ ހާސްކަމުގެ ތެރެއަށް\nއިނގިރޭސި ޕްރިމިއާ ލީގުގައި މިރޭ ވެސްޓްހޭމް ޔުނައިޓެޑް އަތުން ބަލިވެ މެންޗެސްޓާ ޔުނައިޓެޑް، ތާވަލުގެ ދިހަވަނައަށް ވެއްޓި އެޓީމުގެ ކޯޗު ހޯސޭ މޮރީނިއޯގެ ވަޒީފާ ގެއްލިދާނެކަމުގެ ބިރު ހީވާން ފަށައިފިއެވެ.\nވެސްޓްހޭމް ޔުނައިޓެޑްގެ އަމިއްލަ ދަނޑުގައި ކުޅުނު އެ މެޗު އެޓީމުން ކާމިޔާބުކުރީ 1-3 ގެ ނަތީޖާއަކުންނެވެ.\nމެޗު ފެށިތާ މާގިނައިރެއް ނުވެ މިސީޒަނުގައި އެޓީމަށް ރެކޯޑް ފީއެއްގެ އަގަކަށް ގެނައި ފެލިޕޭ އެންޑަސަން ވަނީ ލަނޑެއް ޖަހައި ލީޑު ނަގައިދީފައެވެ. އަދި މެޗުގެ ފުރަތަމަ ހާފް ނިމެން މިނެޓަކަށް ވެފައިވަނިކޮށް ވެސްޓްހޭމުން އިތުރު ލަނޑެއް ކާމިޔާބުކޮށް މެޗުގެ ނަތީޖާ 0-2 އަށް ބަދަލުކޮށްލިއެވެ. އެ ލަނޑަކީ ޔުނައިޓެޑުގެ ޑިފެންޑަރު ވިކްޓާ ލިންޑެލޯފް އަތުން ބައިކޮޅަށް ވަން ލަނޑެކެވެ.\nވެސްޓްހޭމް ކުޅުންތެރިން ލަނޑުޖެހުމަށްފަހު އުފާފާޅުކުރަނީ -- ފޮޓޯ: ޓުވިޓާ\nމެޗުގެ ދެވަނަ ހާފުގައި ވެސް މޮޅަށް ކުޅެ ގިނަ ހަމަލާ އުފެއްދީ ވެސްޓްހޭމުންނެވެ. އެގޮތުން އެޓީމުގެ އަނާޓޮވިޗަށް ލިބިނު ފުރުސަތު ފާހަގަކޮށްލެވެއެވެ. މެޗުގެ 71 ވަނަ މިނެޓުގައި ޔުނައިޓެޑުން ލަނޑެއް ޖަހައި މެޗުގެ ތެރެއަށް އަނބުރާ އައެވެ. އެ ލަނޑު އެޓީމަށް ކާމިޔާބުކޮށްދިނީ ލޫކް ޝޯ ނަގައިދިން ކޯނަރަކުން ބަދަލު ކުޅުންތެރިއެއްގެ ގޮތުގައި ކުޅެން ނުކުތް މާކަސް ރަޝްފޯޑެވެ.\nރަޝްފޯޑު ލަނޑު ޖެހިތާ މާގިނައިރެއް ނުވެ ވެސްޓްހޭމްގެ މާކް ނޯބަލް ވަރަށް ބަލާލާފައި ދިން ޕާހަކުން މާކޯ އަނާޓޮވިޗް ވަނީ އިތުރު ލަނޑެއް ޖަހައި އެޓީމަށް އަލުން ލީޑު ފުޅާކޮށްދީފައެވެ. މިއީ ލީގުގައި ޔުނައިޓެޑް ބަލިވި ތިންވަނަ މެޗެވެ. އެޓީމު ވަނީ ޓޮޓެންހަމް އަތުންނާއި ބްރައިޓަން އަތުންވެސް ބަލިވެފައެވެ.\nޔުނައިޓެޑްގެ ކޯޗު ހޯސޭ މޮރީނިއޯ -- ފޮޓޯ: ޓުވިޓާ\nލީގުގައި އެންމެ ފަހުން ކުޅުނު މެޗުން ވުލްސްއާ ދެކޮޅަށް ކުޅެ އެއްވަރުވުމުންނާއި ކަރަބާ ކަޕްގައި ޑާބީ ކައުންޓީ އަތުންް ބަލިވެ ކެޓުމުން މޮރީނިއޯއަށް އަންނަނީ ގިނަ ފާޑުކިޔުންތައް އަމާޒުވަމުންނެވެ. އޭގެ އިތުރުން ޔުނައިޓެޑްގެ ޕޯލް ޕޮގްބާއާއި ދެމެދު ގުޅުންވެސް ވަނީ ގޯސްވެފައެވެ. ގިނަ މީޑިއާތަކުން އެޓީމުގެ ކޯޗަކަށް ކުރީގެ ރެއާލް މެޑްރިޑްގެ ކޯޗަކަށް ހުރި ފްރާންސްގެ ޒައިނުއްދީން ޒިދާން ގެންނަން އުޅޭ ކަމުގެ ވާހަކަތައްވެސް ދެކެވެއެވެ.\nޔުނައިޓެޑަށް ދެން އޮންނާނީ މިހަފްތާގެ ޗެމްޕިއަންސް ލީގުގައި ސްޕެއިންގެ ވެލެންސިއާއާ ދެކޮޅަށް ކުޅޭ މެޗެވެ.\nގުޅޭ ޓެގު އިނގިރޭސި ޕްރިމިއާ ލީގު މެންޗެސްޓާ ޔުނައިޓެޑް ހޯސޭ މޮރީނިއޯ


Adheebuge terrorism dhauvaaaagulhey aduehumeh Supreme Court gai maadhamaa ah thaaval kohffi - One Online\nއަދީބު ސުޕްރީމްކޯޓަށް ވަންނަވަނީ--- ފޮޓޯ ޓްވީޓަރ\nއަދީބުގެ ޓެރަރިޒަމް ދައުވާއާގުޅޭ އަޑުއެހުމެއް ސުޕްރީމްކޯޓުގައި މާދަމާއަށް ތާވަލްކޮށްފި\nހިޔާނާތާއި ޓެރަރިޒަމްގެ ތުހުމަތުގައި ތަފާތު ދައުވާތައް އުފުލިފައިވާ، ކުރީގެ ނާއިބު ރައީސް އަހުމަދު އަދީބު އަބުދުލް ގަފޫރުގެ ޓެރަރިޒަމްގެ ދައުވާއާގުޅޭ އަޑުއެހުމެއް މާދަމާއަށް ސުޕްރީމް ކޯޓުގައި ތާވަލް ކޮށްފިއެވެ.\nސުޕްރީމް ކޯޓުން ބުނެފައިވަނީ މި މައްސަލައަކީ، ޕްރޮސިކިއުޓާ ޖެނެރަލް (ޕީޕީ) ގެ މައްޗަށް އަދީބު ހުށަހަޅާފައިވާ ދައުވާއެއް ކަމަށެވެ. އެހެންކަމުން މިއީ އަދީބު ފިސްތޯލައެއް ގެންގުނު މައްސަލާގައި ދަށު ކޯޓުން އޭނާގެ މައްޗަށް ކުރި 10 އަހަރުގެ ޖަލު ހުކުމަށް ހައިކޯޓުން ވެސް ތާއީދު ކުރުމުން އޭނާގެ ފަރާތުން ސުޕްރީމް ކޯޓަށް ވެއްދި އިލްތިމާސްގެ މައްސަލައެވެ.\nސުޕްރީމް ކޯޓުން ބުނެފައިވަނީ، މާދަމާ 12:45އަށް ތާވަލް ކޮށްފައިވާ މި ޝަރީއަތުގެ އަޑުއެހުމުގަގެ ފަނޑިޔާރުންގެ ބެންޗްގައި ތިއްބަވާނީ، އުއްތަމަ ފަނޑިޔާރު ޑރ. އަޙްމަދު ޢަބްދުﷲ ދީދީ، އާއި އަލްއުސްތާޒު އާދަމް މުހައްމަދު އަބްދުﷲ، އާއި ފަނޑިޔާރު އަލްއުސްތާޒު ޢަބްދުލްޣަނީ މުހައްމަދެވެ.\nފިސްތޯލައެއް ގެންގުޅުނު ކަމަށް އަދީބުގެ މައްޗަށް ކުށް ސާބިތުވެ 10 އަހަރަށް ޖަލަށްލުމަށް ކްރިމިނަލް ކޯޓުން ހުކުމްކޮށްފައި ވަނީ 2016 ވަނަ އަހަރުގެ ޖޫން5ގައެެވެ.\nފިސްތޯލަ ގެންގުޅުނު މައްސަލާގައި އަދީބުގެ މައްޗަށް ދައުލަތުން އުފުލީ ޓެރަރިޒަމްގެ ދައުވާ އެވެ.\nއެ ދައުވާގައި 2015 ވަނަ އަހަރުގެ މެއިޑޭގެ ކުރީ ދުވަހު އަދީބު ފިސްތޯލައެއް ގެންގުޅުނު ކަމަށް ޝަރީއަތުގައި ހެކިން ހެކި ބަސް ދިނެވެ. އޭގެ ފަހުން އަދީބު ދިރިއުޅުނު ރެހެންދި ފްލެޓުން ވެސް ފިސްތޯލައެއް ފެނުނު ކަމަށް ހެކި ބަސް ދިނެވެ.\nފިސްތޯލަ ގެންގުޅުމުގެ އިތުރުން، ރިޔާސީ ލޯންޗްކޮޅުގައި އެއްޗެއް ގޮއްވާލި މައްސަލައިގައި ވެސް ޓެރަރިޒަމްގެ ދައުވާ ކޮށް އަދީބުގެ މައްޗަށް 15 އަހަރު ދުވަހުގެ ހުކުމެއް އިއްވިއެވެ. ފިނިފެންމާ ލޯންޗުގެ މައްސަލައިގައި ކްރިމިނަލް ކޯޓުން މައްސަލަ ބަލައި އަދީބުގެ މައްޗަށް އިއްވީ 15 އަހަރުގެ ޖަލު ހުކުމެކެވެ. އެއީ އޭނާއަށް އިއްވި އެންމެ ބޮޑު ޖަލު ހުކުމެވެ.\nނަމަވެސް ކްރިމިނަލް ކޯޓުން އިއްވި އެ ހުކުމް ބާތިލްކޮށް އެ މައްސަލަ އަލުން ބަލަން އެ ކޯޓްގެ މައްޗަށް ހައިކޯޓުން މިމަހުގެ ވިހިވަނަ ދުވަހު ވަނީ އަމުރު ކޮށްފައެވެ.\nގުޅޭ ޓެގު އަހްމަދު އަދީބު އަބްދުލްގަފޫރު ސުޕްރީމް ކޯޓް ހައިކޯޓު ޕީޖީ އޮފީސް ޓެރަރިޒަމް


ޖޯކު Archives | Landhooinfo\nއެއްދުވަހަކު އަލީ ޖޮގިން އަށް ދިޔައިރު އެތާ މަޑުކޮށްގެން ތިބި ދެ ފިރިހެނަކު އެކަކު އަނެކަކަށް ބުންޏެވެ. އިދިކޮޅުބަސް ކިޔާ މުބާރާތެއް ބާއްވަން އަހަރެން ބޭނުމެވެ. އެމީހަކު އެބުނި އެއްޗެއް އަލީ އަށް އެހާ ރަނގަޅަކަށް ނޭންގުނެވެ. އަލީ ހީކުރީ އެބުނީ ކާއެއްޗެއްގެ ވާހަކަ ކަމަށެވެ. އަލީގެ ހިތަށް އެރިއެވެ. އާ ތިޔާގެ ރަހަ ބަލާލަން ވާނެ ދޯއެވެ! މީނާ ގެޔަށް ގޮސް އެކަކު ކައިރީގައި ވެސް ނުބުނެ ލެޕްޓޮޕް …\nޙަސަނާއި ޢަލީ އަކީ ވަރަށްބޮޑު ދެ އެކުވެރިންނެވެ. އެއްދުވަހަކު މި ދެ އެކުވެރިން ހިނގާލަން ދިޔައެވެ. ހިގާލަން ދިޔަމަގުމަތީ ގައި ހަސަނު ބުންޏެވެ. އޭ މިރޭ އޮންނާނެ ފީފާ ވޯލްޑް ކަޕްގެ މެޗެއް! އެމެޗް ގައި ބައްދަލު ކުރާނީ އައިސްލެންޑާއި ފިންލެންޑެ، އައްޔާ ކަލޭ ދާނަންތަ މެޗް ބަލަން؟ އާ ބަލަން ދާނަން! އަލީ ބުންޏެވެ. ދެން އެދެމީހުން މެޗް ބަލަން ދިޔައެވެ. ދެން މެޗް ބަލަންތިބެފާ އިރުކޮޅެއް …\nއެއްދުވަހަކު އަލީ އޭނާގެ ރައްޓެހި މުހައްމަދު ގާތަށް ގޮސް އެހިއެވެ. އަހަރެންގެ ފޮށީގެ ނަމްބަރު ހޯދައި ދެވިދާނެތަ؟ ”އޭ” މިހާރު ނުޖެހޭނެ ނަމްބަރު ނޭންގިގެން އުޅޭކަށެއް! މާރަގަޅުވާނެ. އެއޮތީ އޫރިދޫ، ވަގުތުން ގޮސް އަހާ ބަލަ، އެމީހުން ނަމްބަރު ބުނެދޭނެ. ދެން އޭނާ އޫރިދޫ އަށް ދާން ހިގައިގަތެވެ. ނަމަވެސް އެދުވަހު އޭނައަށް އޫރިދޫ އަށް ދެވުން ކަމަކަށް ނުވިއެވެ. އެދުވަހަކު އެތަނެއް ނުފެނުނެވެ. އެނާ ގެޔަށް ގޮސް އަވަހަށް …\nއެއްދުވަހަކު ކަތީބު ފެކްސްފޮނުވަންވެގެން އެއޮފީހުގެ ފެކްސް ފޮނުވާ މީހާގާތަށް ގޮސް ފެކްސް ފޮނުވަން ބުންޏެވެ. އެދުވަހަކީވަރަށް ވިއްސާރަދުވަހެކެވެ. އޭނާ ބުންޏެވެ. ”މިއަދުވާރޭވެހެއެއްނު” އެހެންވީމާ ފަހަރެއްގަ ނުފޮނުވިދާނެވެ. “ވިއްސާރަވީމައޭ! ” ކަތީބު ބުންޏެވެ. “މާދެމާއަނެއްކާވެސް ވާރޭނުވެހެންޏާއި އުޅޭނީ” ފެކްސް ފޮނުވާ މީހާ ބުންޏެވެ. އެހެންވެ އެކަމާ ކަތީބު ވިސްނިއެވެ. ކިހިނެއްބާ އޭނާއެވިސްނަނީ؟ ކަތީބު ހިތަށްއެރިއެވެ. މާދަމާ އޭނާ ކައިރީ އަހާނީ އެންމެފުރަތަމަ ފެކުސް އަކީ ކޮބައިކަން. އޭގެއަނެއްދުވަހު އަނެއްކާވެސް ފެކްސް ފޮނުވަންދިޔައެވެ. …\nއެއްދުވަހަކު މީހަކު ފަޔަށް ތަދުވެގެން ދިވެހިބޭސް ކުރަން ދިވެހި ބޭސް ކުރާތަނަކަށް ދިޔައެވެ. ދެން އެތަނުގައި ހުރި މީހާޔަށް އެމީހާގެ ފައިދެއްކިޔެވެ. ދެން އޭނާ އަށް ލިސްޓެއްދިނެވެ. މީކޮންއެއްޗެންހެއްޔެވެ. އެމީހާ ބުންޏެވެ. މީފިލާގަޑެވެ. ދެން އެލިސްޓް ހިފައިގެން ބޭރަށްނިކުތެވެ. އޭނާހީކޮށްފިއެވެ. މިޖެހޭނީ މިހިރައެއްޗިހި ހޯދައިފައި ޕްލައިވުޑު ފިލާގަޑެއްގައި އަޅާށެވެ. މިހެން ހީކޮށް މީނާ ކާރަކަށް އަރައިގެން ގެއަށް ގޮސްސާ މިއެއްޗިހިހޯދަންދިޔައެވެ. ހޯދައިގެން އައިސް ބޮޑު ފިލާގަޑެއްގައި އެއަޅާފައި ޓޭޕުއެޅިއެވެ. ދެން …\nއެއްދުވަހަކު މީހަކު އޭނާގެ ބްރިފް ކޭސް ގެ ނަމްބަރު ހަނދާންނެތިގެން އެހެން މީހެއް ގާތުގައި އެހިއެވެ. ކަލޯ ކަލެޔަށް އެނގޭތަ މީގެ ނަންބަރު؟ އެމީހާ ބުންޏެވެ. ނަމްބަރު ނޭން ގެންޏާ މިހާރު ދާނީދިރާގަށެވެ. އަވަހަށް ދިރާގަށް ދާށެވެ. ގޮސް އެމީހުން ގާތު އަހައިގެން ނަމްބަރު ހޯދާށެވެ. ދެން އެމީހާ ދިރާގަށް ދިޔައެވެ. ގޮސްފާ ބުންޏެވެ. މި ފޮށީގެ ނަމްބަރު ބުނެލަދީބަލާށެވެ. ދިރާގު މީހުން ބުންޏެވެ. ތިޔަބްރިފްކޭހުގެ ނަމްބަރު އަޅުގަނޑުމެންނަށް އެނގޭނީ …\nއެއްދުވަހަކު ޝާން ކިޔާކުއްޖަކު ސުކޫލަށް ދިޔައެވެ. ދެން އެކުއްޖާގެ ޓީޗަރު ބުންޏެވެ. މިހާރު ހޯމް ވޯކް ނުނިންމާ އަންނަ ކުދިން ވަރަށް ގިނަވާން ފަށައިފިއެވެ. އެހެންވީމާ މާދަމާ ހޯމްވޯކް ނުނިންމާ އަންނަ ކުދިންނަށް އަދަބުދޭނަމެވެ. މިހެން ބުނީމާ ޝާން ބުންޏެވެ. އަޅުގަނޑު ނިންމާނަމެވެ. އެހެންބުނުމުން ޓީޗަރ ހޯމްވޯކް އޮޅުންފިލުވައި ދިނެވެ. ޓީޗަރ ބުނުއްވީ މާދަމާގެ ހޯމްވޯކަކީ ކުޑަ އޭބީސީޑީ އާއި ބޮޑު އޭބީސީޑީ ލިޔުމެވެ. ދެން އަނެއްދުވަހު ސުކޫލަށް ގޮސްފާ …\nއެއްދުވަހަކު މުހަމަދު ކޮންޕިއުޓަރެއް ގަންނަން އާދަންބެ ގާތަށް ދިޔައެވެ. ދެން އާދަންބެ ބުންޏެވެ. މިހާރު މީހުން ކޮންޕިއުޓަރު ގަންނަނީ އީބޭ އިންނެވެ. އީބޭގައި މާއަގުހެޔޮކޮން ހުންނާނެވެ. މުހަންމަދު ބޯޓުން މާލެ ގޮސްސަ މުޅި މާލެ ބަލާފައި އެފިހާރަ ނުފެނިގެން މުހަންމަދު ރުޅިއައިސްސާ ބުންޏެވެ. ކިހާ ދެރަކަމެއް! އާދަނާ ގުޅަންވީ ކަންނޭންގެ! މިހެން ކިޔާފައި މުހައްމަދު އާދަންބެޔަށް ގުޅިއެވެ. އާދަންބޭ، ތިޔަބުނާ ފިހާރައެއް މާލެއަކުން ނުފެނުނު. އާދަންބެ ބުންޏެވެ. މޮޔަޔާ އެއީ …\nއެއްދުވަހަކު މުސްކުޅި ބޭބެއަކު ބޭސްފަރުވާ އަކަށް މާލެދިޔައެވެ. އެބޭބެ މާލެގޮސް ހޮސްޕިޓަލަށް ދާންބޭނުންވިއެވެ. އެކަމަކު އެބޭބެއަކަށް އެކަނިން ދާކަށް ނޭންގެއެވެ. ދެން ކާރަކަށް ގުޅިއެވެ. ވަރަށް ފަސޭހައިންކާރެއްލިބިއްޖެއެވެ. މަގުމަތިން ކާރެއް ހުއްޓުވާ ކާރަކަށް އެރިއެވެ. ދެން ބުންޏެވެ. އަޅުގަނޑު އައިޖީ އެމް އެޗް އަށް ގެން ގޮސްދީބަލާށެވެ. އެހެންހަމަ ބުނުމުން ކާރުޑްރައިވަރު ބުންޏެވެ. އެހެން ވެއްޖިއްޔާ މިހާރު މިއޮތީ އާދެވިފައި، އަވަހަށް ފައިބާށެވެ. ކަންތައް މިވީގޮތަކީ އެބޭބެ ކާރަށް އެރީވެސް …\nއާމިނަތު އޭނަގެ9އަހަރުގެ ފިރިހެން ދަރިފުޅު ޖިނާޙް ގޮވައިގެން ދިރިއުޅެނީ ރަށުގައެވެ. ނަމަވެސް އާމިނާތުގެ މަންމަ، ޖިނާޙްގެ މާމަގެ ބަލިހާލަތު ހުންނަގޮތުން ޢާއްމުކޮށް ދިރިއުޅެމުން ގެންދަނީ މާލޭގައެވެ. މިދުވަސްވަރަކީ ސްކިނީ އާއި، ކެރެޓްޖީންސް މާލެއާއ، ރާއްޖެތެރޭގައި އެންމެ މަޝްހޫރުވި ދުވަސްވަރެވެ. ޒުވާނުންނާއި ކުޑަކުދިންވެސް އީދު ރޯއަށް ހެދުން ގަންނައިރު ކޮންމެހެން ވެސް ކެރެއްޓެއް ގަނެވޭތޯ ބަލާނެއެވެ. ނުވިތާކަށް ގޭގަ ހުންނަ އެންމެ ތުއްތުކުއްޖާވެސް ކެރެޓްލައްވައިގެން އީދުދުވަހު ބޭރަން ނެރެވޭތޯ …\nޖޯކް ލިޔުނީ : އިބްރާހިމް މުއާޒް / ލަންދޫ ސަރުދާރަށް ދައުވަތު ކާޑެއް ލިބުނެވެ. ކާޑުގައި އޮތީ ރަތް ޓައީއެއް އަޅައިގެން ޕާޓީއަށް ދިއުމަށެވެ. ސަރުދާރު ޕާޓީއަށް ދިޔަ އިރު ޕާޓީއަށް ގޮސްތިބި އެހެންމީހުން ތިބީ ގަމީހާ ފަޓޫލުނުވެސް ލައިގެންނެވެ. ސަރުދާރު ގަންނާކުރެއްވި ލަދުން އަވަހަށް …….. ހެހެހެހެހެހެ ނިމުނީ\nޕިއްޒާ ބޯއީ ވަރަށް ބުރަކޮށް އެކިމީސްމީހުން އެކިއެކި މަސައްކަތްތައް ހުއްޓުމެއްނެތި ކުރަމުންގެންދާ ވަރުގަދަ ފެކްޓްރީއެކެވެ. މިހުރިހާ އެންމެން މަސައްކަތުގައި ހޭބޮއިނުލައި އުޅޭއިރުވެސް އެތަނުން އެކަކު އެތާ ފެކްޓްރީ ތެރޭގައި ދެއަތް އުރާލައިގެން ދެމިޔަކަނަށް ހަނދުއޮއްސިފައި ، މިސްކިތް ގެއްލިފައި ހުރި މުދިމަކު ހުރިހެން ހުއްޓާ ފެކްޓްރީގެ ބޮޑުމީހާއަށް ފެނިއްޖެއެވެ. ބޮޑުމީހާ: ( އެސޮރާ ދިމާއަށް އިޝާރާތްކޮށްފައި ) އޭ! ކަލޭގެ މަހު، މުސާރައަކީ ކިހާވަރެއް؟ އެސޮރު: ( ވަރަށް ދެރަވެލައިފައި …\nއަލީ އާއި އަލީގެ ބޮސް އަލީ އަބަދުވެސް އަލީގެ ބޮޑު މީހާއަށް ވަރަށްބޮޑަށް އިޙްތިރާމް ކޮށް އަދަބު އަދާކުރެއެވެ. ބޮޑު މީހާ ފެނިއްޖެ ނަމަ ކޮންމެ ފަދަ ކަމެއްކުރަން ހުއްޓަސް އެމަސައްކަތެއް ހުއްޓާލުމަށްފަހު އަލީ، ބޮޑުމީހާއަށް ސަމާލުވެ ސެލިއުޓް ނަގައެވެ. އެގޮތުން އެއްދުވަހަކު އަލީ އޭނާގެ މަސައްކަތުގައި އަވަދި ނެތި އުޅެނިކޮށް ބޮޑުމީހާ އަތުވެއްޖެއެވެ. އަލީ: އަޅުގަނޑު އަބަދުވެސް ބޮސް އަށް އިޙްތިރާމް އަދާކުރަން ބޭނުން. އެއީ ބޮސް …\nހެލިކޮޕިޓަރ: ޔުނިވަރ ސިޓީއެއްގެ ޕްރޮފެސަރަކު އެޔުނިވަރ ސިޓީގެ އެހެން މުވައްޒަފުންނަށް އިޝާރާތް ކޮށް ބުނެފިއެވެ. ” ހުރިހާ ބޭފުޅުން މި ހެލިކޮޕިޓަރަށް އަރުއްވާ!” ދެން ހުރިހާއެންމެން ހެލިކޮޕިޓަރަށް އަރައިފިއެވެ. އެންމެން އަރާ ހަމަޖެހުމުން ޕްރޮފެސަރ ވަރަށް ބޮޑޭވެލައިފަ ބުނެފިއެވެ. ” މިއީ އަހަރެމެންގެ ދަރިވަރުން ގެ އަމިއްލަ އުފެއްދުމެއް. މި ހެލިކޮޕިޓަރު ހެދީ އެކުދިން އަމިއްލައަށް މިއީ އެކުދިންގެ ފުރަތަމަ އުފެއްދުން.” އެހެން ބުނާއިރަށް އެންމެ މީހަކު ފިޔަވައި އެންމެން …\nގޭގައި ހުރި ޓީވީއަކީ އަންޒަމާނު ކަރައަށް ވައިއެރިއިރުގެ ކުރީގެ ބްލެކް އެންޑް ވައިޓް ޓީވީއެކެވެ. ޓީވީ ބަދަލުކޮށްލުމުގެ ވިސްނުން އަލީގެ އަންހެނުން އަބަދުވެސް ގެންގުޅެއެވެ. އެހެންނަމަވެސް ލިބޭ އާމްދަނީއާއި، ކުރަންޖެހޭ ޚަރަދާ އަޅާބަލާއިރު އެއީ ކުރެވޭވަރުގެ ކަމަކަށް ނުވާތީ މިހާތަނާ ޖެހެންދެންވެސް އެދެމަފިރިން ތިބީއެވެ. ކޮންމެއަކަސް ދުވަސްތައް ފާއިތުވެ ޢަލީގެ ދެމަފިރިންގެ ވެސް އަތްމަތި ކުޑަކޮށް ތަނަވަސް ވެ އަނެއްކާވެސް ޓީވީއެއްގެ ޚިޔާލު އެދެމަފިރިންގެ ވިސްނުމުން އާކޮށްދޭންފަށައިފިއެވެ. ފާތުމަ: ކޮބާ …\nޒުވާން ފުރައިގެ އަންހެންކުއްޖަކު ލެޕްޓޮޕެއް ގަނެގެން ގެއަށްގޮސް އިރުކޮޅެއް ފަހުން އަނެއްކާ އޭތި ގަންފިހާރައަށް އަތުވެއްޖެއެވެ. އައިސް ސޭލްސް މަނާއި، ސުވާލުކުރަން ފެށިއެވެ. ކަލޭ މަށަށް ވިއްކީ ހަލާކުވެފާވާ ލެޕްޓޮޕެއް ދޯއެވެ. ތިކަހަލަ މަކަރު ހަދާކަށް ނުވާނެއެވެ. އަހަރެމެން ކަސްޓަމަރުންނަށް މަކަރު ހަދާ އޮޅުވާލާ ނަމަ މިފިހާރައަށް އަންނާނެ މީހުންނެއްނުވާނެއެވެ. ސޭލްސްމަން ސުވާލުކުރިއެވެ. ކިހިނެއްވީތޯ. އަޅުގަނޑުމެން ވިއްކީ ހަމަ ނިއު ލެޕްޓޮޕެއް. ކޮބައިތޯ މައްސަލައަކީ؟ އަންހެންކުއްޖާ ބުންޏެވެ. އެންމެ ކުޑަމިނުން …\nވަރަށް ބޮޑަށް ވިއްސާރަވެ ވިދާގުގުރި ދުވަހެއްގައި ޢުމުރުން ދުވަސްވީ މީހަކު ބާޒާރު މަތީގައި ފޮތްވިއްކަން ނުކުމެ ހުއްޓެވެ. އޭނާއަކީ ފޮތްވިއްކުމުގެ މަސައްކަތުގައި އެތައް ޒަމާނެއްގެ ތަޖްރިބާ ލިބިހުރި އެންމެންދަންނަ މަޝްހޫރު މީހެކެވެ. މިމީހާ ވިއްކާ ފޮތްތަކަކީ މީހުންގެ ޝައުޤުވެރިކަން ވަރަށްބޮޑަށް ލިބޭ ކިޔާލަން ހިތްގައިމު ފޮތްތަކެކެވެ. އަލީވެސް އެދުވަހު ބާޒާރަށް އައީ ކޮންމެހެން ފޮތްގަންނާން ނޫންނަމަވެސް އެއްކަލަމީހާ ފޮތްތައް ކައިރީގައި ފޮތް ވިއްކަން ހުއްޓާފެނިގެން އެތަނަށް ގާތްކޮށްލިއެވެ. ފޮތްތައް ހާވަމުން …\nޢުމުރުން 8 އަހަރުގެ މަރީނާ އޭނަގެ މަންމައާއި ސުވާލުކުރަން ފެށިއެވެ. މަރީނާ: މަންމާ! މަންމަ: ލައްބަ ދަރިފުޅު. ކިހިނެއްވީ؟ މަރީނާ : މަންމާ . އަޅުގަނޑު ވައްތަރުތަ. މިނިކާދައިތައަކާ؟ މަންމަ: ނޫން. ވައްތަރެއް ނޫން. މަރީނާ: އެހެންވިއްޔާ. އަޅުގަނޑުގެ ލޯ ވައްތަރީ ބޮކެއްގެ ލޮލާތަ؟ މަންމަ: ނޫން. ވައްތަރެއް ނޫން. މަރީނާ: އެހެންތަ. އެހެންވިއްޔާ ބުނެދީބަލަ . އަޅުގަނޑުގެ ނޭފަތް އިންނަނީ ވަރަށް ފަތާކޮށްތަ؟ މަންމަ: ނޫން. ދަރިފުޅާ . …\nވަރަށް ލޯބިންއެކުގައި އުޅުނު ދެމަފިރިންނެވެ. އެއްރެއަކު ނިދަން ތިބެފައި އަނިބިމީހާއަށް ބިރުވެރި ހުވަފެނެއް ފެނިގެން ހޭލެވިއްޖެއެވެ. ފެނުނު ހުވަފެނުގެބިރުވެރި ކަމުގެ ސަބަބުން ތޯއްޗެކެވެ. ކުއްލިއަކަށް ވަރަށް ބާރަށް ރޯންފަށައިފިއެވެ. އެހިސާބުން ފިރިމީހާއަށްވެސް ހޭލެވިއްޖެއެވެ. ފިރިމީހާ: ކީއްވެތަ މަގޭލޯބި ތިޔަރޮނީ މާބާރަކަށް؟ އަނބިމީހާ: ރޮވޭނޭންނު. ވަރަށް ބިރުވެރިހުވަފެނެކޭ އެފެނުނީ. ފެނުނު ހުވަފެނުގެ ސަބަބުން މިރޮވެނީ. ފިރިމީހާ: (ކުޑަކޮށް ހީލައިފައި) އެހެންތަ. ކީއްވާތީ ތަ. ހުވަފެނުގައި ފެނުނީ. އަނބިމީހާ: ހުވަފެނުގައި ފެންނަނީ. …\nސުވާލު: ވަރަށް ބަނޑުހައިވެފައި އިން ރާމާމަކުނެއް އިނެވެ. އޭގެ ކައިރީގައި5ވައް ދޮންކެޔޮ އޮތެވެ. އެކަމަކު ނުކައެވެ. އެއީ ކީއްވެ؟ ޖަވާބު: އެއީ ޕްލާސްޓިކުން ހަދާފަ ހުރި ދޮންކެޔޮ ތަކެއްވީމައެވެ. ސުވާލު: ދޮންކެޔޮ އެއީ ހަމަ އަސްލު ދޮންކޭލެވެ. އެކަމަކުވެސް ނުކައެވެ. އެއީ ކީއްވެހޭ؟ ޖަވާބު: އެއީ އެ މަކުނު އެއީ ޕްލާސްޓިކުން ހަދާފަ އިން އެއްޗަކަށްވާތީއެވެ. ސުވާލު: މަކުނުވެސް ދޮންކެޔޮވެސް އެއީ ހަމަ އަސްލު އެއްޗިއްސެވެ. އެކަމަކުވެސް …


Adexel Alevel imthihaanu anna mahu 26 gai beyvumah nimmaifi - AO News\nއެޑެކްސެލް އޭލެވެލް އިމްތިޙާނު އަންނަމަހުގެ 26ގައި ބޭއްވުމަށް ނިންމައިފި\nމިއަހަރުގެ މެއި މަހާއި ޖޫން މަހު ބޭއްވުމަށް ކުރިން ހަމަޖެއްސި އެޑެކްސެލް އޭލެވެލް އިމްތިޙާނު އަންނަމަހުގެ 26ގައި ބޭއްވުމަށް ނިންމާފައިވާ ކަމަށް އެޑިއުކޭޝަން މިނިސްޓްރީން ވިދާޅުވެއްޖެއެވެ.\nކުރިން އޭލެވެލް އިމްތިޙާނު ކުރިއަށްގެންދިޔުމަށް ނިންމާފައިވަނީ މެއި މަހުގެ 5ވަނަ ދުވަހުއެވެ. އަދި އެއިމްތިޙާނު ނިމޭނީ ޖޫން މަހުގެ 17 އަށެވެ. އޭލެވެލް އިމްތިޙާނު ކުރިއަށްގެންދިޔުމަށް ނިންމުމާގުޅިގެން މިމަހުގެ 11 ދުވަހުގެ ނިޔަލަށް އިމްތިޙާނުގައި ބައިވެރިވުމަށް އެދޭ ފަރާތްތައް އެޕްލިކޭޝަންތައް ހުށައަޅަން ހުޅުވާލިއެވެ.\nމިއަހަރުގެ މެއި، ޖޫންގައި އޭއެސް، އޭލެވެލް އިމްތިޙާނު ނުބާއްވަން އިނގިރޭސިވިލާތުގެ ޕިއާސަންއިން ނިންމީ މިދިޔަ ފެބްރުއަރީ މަހުއެވެ. އެހެންނަމަވެސް އެ އިމްތިޙާނު ރާއްޖޭގައި ބާއްވަން ފަހުން އެޑެކްސަލްއިން ނިންމިއެވެ.\nކޯވިޑް-19ގެ ސަބަބުން 2020ވަނަ އަހަރު ރާއްޖޭގެ ސްކޫލްތައް ގިނަ ދުވަސްތަކަކަށް ބަންދުކުރަން ޖެހުމުގެ ސަބަބުން 2020ވަނަ އަހަރާއި 2021ވަނަ އަހަރުގެ އެކެޑެމިކް ކަލަންޑަރަށް އެޑިއުކޭޝަން މިނިސްޓްރީން ވަނީ ބޮޑެތި ބަދަލުތަކެއް ގެނެސްފައެވެ. މީގެ އިތުރުން އޯލެވެލް އާއި އޭލެވެލް އިމްތިޙާނު ބާއްވާ ތާރީޚްތަކަށްވެސް ވަނީ ބަދަލުތަކެއް އައިސްފައިއެވެ.\nއެސްއެސްސީ އިމްތިޙާންއެޑެކްސަލް އޭލްވެލް އިމްތިޙާނުމިނިސްޓްރީ އޮފް އެޑިއުކޭޝަން\nއޭލެވެލް އިމްތިޙާނުގައި ބައިވެރިވާ ދަރިވަރުން ބޭނުންވާނަމަ އޮކްޓޫބަރ ގެ އިމްތިޙާނުން ފުރުސަތު ދޭން ނިންމައިފި


ދިވެހި ::الحشر - އަލް ޙަޝްރް\n﴿١﴾ سَبَّحَ لِلَّهِ مَا فِي السَّمَاوَاتِ وَمَا فِي الْأَرْضِ ۖ وَهُوَ الْعَزِيزُ الْحَكِيمُ އުޑުތަކާއި، ބިމުގައިވާހާ ތަކެއްޗެއް اللَّه އަށް تسبيح ކިޔައިފިއެވެ. އެކަލާނގެއީ، عزيز ވަންތަ، حكيم ވަންތަ ރަސްކަލާނގެއެވެ.\n﴿٢﴾ هُوَ الَّذِي أَخْرَجَ الَّذِينَ كَفَرُوا مِنْ أَهْلِ الْكِتَابِ مِن دِيَارِهِمْ لِأَوَّلِ الْحَشْرِ ۚ مَا ظَنَنتُمْ أَن يَخْرُجُوا ۖ وَظَنُّوا أَنَّهُم مَّانِعَتُهُمْ حُصُونُهُم مِّنَ اللَّهِ فَأَتَاهُمُ اللَّهُ مِنْ حَيْثُ لَمْ يَحْتَسِبُوا ۖ وَقَذَفَ فِي قُلُوبِهِمُ الرُّعْبَ ۚ يُخْرِبُونَ بُيُوتَهُم بِأَيْدِيهِمْ وَأَيْدِي الْمُؤْمِنِينَ فَاعْتَبِرُوا يَا أُولِي الْأَبْصَارِ އެކަލާނގެއީ ފޮތުގެ أهل ވެރިންކުރެ كافر ވިމީހުން ފުރަތަމަ حشر ގެ ދުވަހު، އެއުރެންގެ ގެދޮރުން ނެރެލެއްވި ރަސްކަލާނގެއެވެ. އެއުރެން ނުކުންނާނޭކަމަކަށް ތިޔަބައިމީހުން ހީއެއް ނުކުރަމުއެވެ. އަދި އެއުރެން ހީކޮށްގެންތިބީ، އެއުރެންގެ ކިއްލާތައް، اللَّه ގެ ބާރުވެރިކަމުން އެއުރެން ރައްކާތެރިކޮށްދޭނެ ކަމަށެވެ. ފަހެ، އެއުރެންގެ ގާތަށް اللَّه ގެ عقاب އައީ، އެއުރެން ހީވެސް ނުކުރާފަދައަކުންނެވެ. އަދި އެކަލާނގެ އެއުރެންގެ ހިތްތަކަށް ބިރުވެރިކަން ވެއްދެވިއެވެ. އެއުރެންގެ އަމިއްލަ އަތްތަކުން އެއުރެންގެ ގެދޮރު ހަލާކު ކުރަމުން ދިޔައޫއެވެ. އަދި مؤمن ތަކުންގެ އަތްތަކުންވެސްމެއެވެ. އޭ ބުއްދީގެ أهل ވެރިންނޭވެ! ފަހެ، ތިޔަބައިމީހުން عبرة ލިބިގަންނާށެވެ.\n﴿٣﴾ وَلَوْلَا أَن كَتَبَ اللَّهُ عَلَيْهِمُ الْجَلَاءَ لَعَذَّبَهُمْ فِي الدُّنْيَا ۖ وَلَهُمْ فِي الْآخِرَةِ عَذَابُ النَّارِ ރަށުން ބޭރުކޮށްލާފައިވާ ބަޔަކުކަމުގައިވުމަށް، اللَّه އެއުރެންގެ މައްޗަށް ލިޔުއްވާފައިނުވާނަމަ، ހަމަކަށަވަރުން، އެއުރެންނަށް މިދުނިޔޭގައި عذاب ދެއްވައިފީހެވެ. އަދި آخرة ގައި ނަރަކައިގެ عذاب އެއުރެންނަށް ހުށްޓެވެ.\n﴿٤﴾ ذَٰلِكَ بِأَنَّهُمْ شَاقُّوا اللَّهَ وَرَسُولَهُ ۖ وَمَن يُشَاقِّ اللَّهَ فَإِنَّ اللَّهَ شَدِيدُ الْعِقَابِ އެއީ އެއުރެން اللَّه އާއި، އެކަލާނގެ رسول އާއަށް ދެކޮޅުވެރިވީ ކަމަށްޓަކައެވެ. އަދި اللَّه އަށް ދެކޮޅުވެރިވާ މީހާ (ދަންނާށެވެ!) ފަހެ، ހަމަކަށަވަރުން، اللَّه އީ، عقوبات ގަދަފަދަވެގެންވާ ރަސްކަލާނގެއެވެ.\n﴿٥﴾ مَا قَطَعْتُم مِّن لِّينَةٍ أَوْ تَرَكْتُمُوهَا قَائِمَةً عَلَىٰ أُصُولِهَا فَبِإِذْنِ اللَّهِ وَلِيُخْزِيَ الْفَاسِقِينَ ތިޔަބައިމީހުން ކަނޑައިލި ކޮންމެ ކަދުރުރުކަކާއި، ނުވަތަ ނުކަނޑައި އޭގެ ބުޑާއެކު ކޮޅަށްހުރުމަށް ދޫކޮށްލި ކޮންމެ ކަދުރުރުކެއް (އެ ކަނޑައިލީ ނުވަތަ ނުކަނޑައި ދޫކޮށްލީ) ފަހެ، اللَّه ގެ إذن ފުޅަށެވެ. އަދި فاسق ވި މީހުން ދެރަކޮށް، ނިކަމެތި ކޮށްލުމަށްޓަކައެވެ.\n﴿٦﴾ وَمَا أَفَاءَ اللَّهُ عَلَىٰ رَسُولِهِ مِنْهُمْ فَمَا أَوْجَفْتُمْ عَلَيْهِ مِنْ خَيْلٍ وَلَا رِكَابٍ وَلَٰكِنَّ اللَّهَ يُسَلِّطُ رُسُلَهُ عَلَىٰ مَن يَشَاءُ ۚ وَاللَّهُ عَلَىٰ كُلِّ شَيْءٍ قَدِيرٌ އަދި އެއުރެންގެ ކިބައިން اللَّه، އެކަލާނގެ رسول އާއަށް فَىء ގެ ގޮތުގައި ދެއްވައިފި މުދަލަކާމެދު (ދަންނާށެވެ!) ފަހެ، ތިޔަބައިމީހުން އެ މުދާ އަތުލުމަށްޓަކައި، އަހެއްވެސް، جمل އެއްވެސް ދުއްވާފައެއް ނުވެއެވެ. އެހެނެއްކަމަކު اللَّه، އެކަލާނގެ އިރާދަކުރައްވާ ބަޔެއްގެ މައްޗަށް އެކަލާނގެ رسول ން ބާރުވެރިކުރައްވަތެވެ. އަދި اللَّه އީ، ކޮންމެ ކަމެއްގެ މައްޗަށް ކުޅަދުންވަންތަ ރަސްކަލާނގެއެވެ.\n﴿٧﴾ مَّا أَفَاءَ اللَّهُ عَلَىٰ رَسُولِهِ مِنْ أَهْلِ الْقُرَىٰ فَلِلَّهِ وَلِلرَّسُولِ وَلِذِي الْقُرْبَىٰ وَالْيَتَامَىٰ وَالْمَسَاكِينِ وَابْنِ السَّبِيلِ كَيْ لَا يَكُونَ دُولَةً بَيْنَ الْأَغْنِيَاءِ مِنكُمْ ۚ وَمَا آتَاكُمُ الرَّسُولُ فَخُذُوهُ وَمَا نَهَاكُمْ عَنْهُ فَانتَهُوا ۚ وَاتَّقُوا اللَّهَ ۖ إِنَّ اللَّهَ شَدِيدُ الْعِقَابِ ރަށްރަށުގެ أهل ވެރިންގެ ކިބައިން، اللَّه، އެކަލާނގެ رسول އާއަށް فَىء މުދަލުގެ ގޮތުގައި ލިބިދެއްވައިފި އެއްޗަކާމެދު (ދަންނާށެވެ!) ފަހެ، އެ ތަކެއްޗަކީ، اللَّه އަށާއި، رسول އާއަށާއި، ގާތްތިމާގެ މީހުންނަށާއި، يتيم ންނަށާއި، مسكين ންނަށާއި، ދަތުރުވެރިންނަށް خاص ވެފައިވާ ތަކެއްޗެވެ. އެއީ އެ މުދާތައް ތިޔަބައިމީހުންކުރެ މުއްސަނދިންގެ މެދުގައި دور ވޭވެ ހުރިޔަނުދިނުމަށްޓަކައެވެ. އަދި رسول އާ ތިޔަބައިމީހުންނަށް ގެނެސްދެއްވި ކޮންމެ އެއްޗެއްގައި، ފަހެ، ތިޔަބައިމީހުން ހިފާށެވެ! އަދި އެކަލޭގެފާނު ތިޔަބައިމީހުންނަށް ނަހީކުރެއްވި ކޮންމެ ކަމަކުން، ފަހެ، ތިޔަބައިމީހުން ދުރުވެގަންނާށެވެ! އަދި ތިޔަބައިމީހުން اللَّه އަށް تقوى ވެރިވާށެވެ! ހަމަކަށަވަރުން، اللَّه އީ، عقوبات ގަދަފަދަވެގެންވާ ރަސްކަލާނގެއެވެ.\n﴿٨﴾ لِلْفُقَرَاءِ الْمُهَاجِرِينَ الَّذِينَ أُخْرِجُوا مِن دِيَارِهِمْ وَأَمْوَالِهِمْ يَبْتَغُونَ فَضْلًا مِّنَ اللَّهِ وَرِضْوَانًا وَيَنصُرُونَ اللَّهَ وَرَسُولَهُ ۚ أُولَٰئِكَ هُمُ الصَّادِقُونَ އެއުރެންގެ ގެދޮރުންނާއި، އެއުރެންގެ މުދަލުން ނެރެލާފައިވާ فقير مهاجر ންނަށް (އެ فَىء މުދަލުގައި) حق އެއްވެއެވެ. އެއުރެންނީ اللَّه ގެ حضرة ން فضل ވަންތަވެރިކަމާއި، ރުހިވޮޑިގަތުން އެދޭ މީހުންނެވެ. އަދި اللَّه އަށާއި، އެކަލާނގެ رسول އާއަށް نصر ދޭ މީހުންނެވެ. އެއުރެންނީ ހަމަ ތެދުވެރިންނެވެ.\n﴿٩﴾ وَالَّذِينَ تَبَوَّءُوا الدَّارَ وَالْإِيمَانَ مِن قَبْلِهِمْ يُحِبُّونَ مَنْ هَاجَرَ إِلَيْهِمْ وَلَا يَجِدُونَ فِي صُدُورِهِمْ حَاجَةً مِّمَّا أُوتُوا وَيُؤْثِرُونَ عَلَىٰ أَنفُسِهِمْ وَلَوْ كَانَ بِهِمْ خَصَاصَةٌ ۚ وَمَن يُوقَ شُحَّ نَفْسِهِ فَأُولَٰئِكَ هُمُ الْمُفْلِحُونَ އަދި އެއުރެންގެ ކުރީގައި، المدينة ގައި ވަޒަންވެރިވެ، إيمان ކަމުގައި قائم ވެތިބި أنصار ން، އެއުރެންގެ ގާތަށް هجرة ކުރި مهاجر ންދެކެ ލޯބިވެތެވެ. އަދި އެއުރެންނަށް (އެބަހީ: مهاجر ންނަށް) ދެއްވި އެއްވެސް އެއްޗަކަށް އެއްވެސް ބޭނުމެއް (ނުވަތަ ދަހިވެތި ކަމެއް) އެއުރެން (އެބަހީ: أنصار ން) ގެ ހިތްތަކުގައި ނުވެއެވެ. އަދި އެއުރެންގެ އަމިއްލަ نفس ތަކުގެ މައްޗަށް، އެއުރެންނަށް އިސްކަންދެތެވެ. އެއުރެންނަށް ބޭނުންތެރިކަން ބޮޑުވެފައި ވީނަމަވެސްމެއެވެ. އެމީހެއްގެ އަމިއްލަ نفس ގެ ދަހިވެތިކަމުން މިންޖުވެއްޖެ މީހާ (ދަންނާށެވެ!) ފަހެ، އެއުރެންނީ ހަމަ ދިންނަވާނެ މީހުންނެވެ.\n﴿١٠﴾ وَالَّذِينَ جَاءُوا مِن بَعْدِهِمْ يَقُولُونَ رَبَّنَا اغْفِرْ لَنَا وَلِإِخْوَانِنَا الَّذِينَ سَبَقُونَا بِالْإِيمَانِ وَلَا تَجْعَلْ فِي قُلُوبِنَا غِلًّا لِّلَّذِينَ آمَنُوا رَبَّنَا إِنَّكَ رَءُوفٌ رَّحِيمٌ އަދި އެއުރެންގެ ފަހުން އައި މީހުން ބުނެތެވެ. އަޅަމެންގެ ވެރިރަސްކަލާކޮ! އަޅަމެންނަށާއި، އަދި އަޅަމެންނަށްވުރެ ކުރިން إيمان ވި، އަޅަމެންގެ أخ ންނަށް ފާފަފުއްސަވާނދޭވެ! އަދި إيمان ވި މީހުންނަށް އަޅަމެންގެ ހިތްތަކުގައި حسد ވެރިކަމެއް ނުލައްވާނދޭވެ! އަޅަމެންގެ ވެރިރަސްކަލާކޮ! ހަމަކަށަވަރުން، އިބަރަސްކަލާނގެއީ، ނުހަނު އޯގާވަންތަ، رحيم ވަންތަ ރަސްކަލާނގެއެވެ.\n﴿١١﴾ ۞ أَلَمْ تَرَ إِلَى الَّذِينَ نَافَقُوا يَقُولُونَ لِإِخْوَانِهِمُ الَّذِينَ كَفَرُوا مِنْ أَهْلِ الْكِتَابِ لَئِنْ أُخْرِجْتُمْ لَنَخْرُجَنَّ مَعَكُمْ وَلَا نُطِيعُ فِيكُمْ أَحَدًا أَبَدًا وَإِن قُوتِلْتُمْ لَنَنصُرَنَّكُمْ وَاللَّهُ يَشْهَدُ إِنَّهُمْ لَكَاذِبُونَ منافق ވިމީހުން ކަލޭގެފާނު ދެކެވަޑައިނުގަންނަވަމުތޯއެވެ؟ ފޮތުގެ أهل ވެރިންކުރެ كافر ވެގެންތިބި އެއުރެންގެ أخ ންނަށް އެއުރެން ބުނެތެވެ. ތިޔަބައިމީހުން (ރަށުން) ނެރެލައިފިނަމަ، ހަމަކަށަވަރުން، ތިޔަބައިމީހުންނާއެކު ތިމަންމެންވެސް ނުކުންނާނަމެވެ. ތިޔަބައިމީހުންނަށް ގެއްލުންދިނުމުގައި ދުވަހަކުވެސް އެއްވެސް މީހަކަށް ތިމަންމެން ކިޔަމަނެއް ނުވާނޫއެވެ. އަދި ތިޔަބައިމީހުންނާ ދެކޮޅަށް ހަނގުރާމަ ކޮށްފިނަމަ، ހަމަކަށަވަރުން، ތިމަންމެން ތިޔަބައިމީހުންނަށް نصر ދޭހުށީމުއެވެ. ހަމަކަށަވަރުން އެއުރެންނީ، ދޮގުވެރިންކަމަށް اللَّه ހެކިވެވޮޑިގެންވެތެވެ.\n﴿١٢﴾ لَئِنْ أُخْرِجُوا لَا يَخْرُجُونَ مَعَهُمْ وَلَئِن قُوتِلُوا لَا يَنصُرُونَهُمْ وَلَئِن نَّصَرُوهُمْ لَيُوَلُّنَّ الْأَدْبَارَ ثُمَّ لَا يُنصَرُونَ ހަމަކަށަވަރުން، އެއުރެން ނެރެލައިފިނަމަ، އެއުރެންނާއެކު އެއުރެންނެއް ނުނިކުންނާނެތެވެ. އަދި ހަމަކަށަވަރުން، އެއުރެންނާ ހަނގުރާމަކޮށްފިނަމަ، އެއުރެންނަކަށް އެއުރެން نصر އެއްވެސް ނުދޭނެތެވެ. އަދި ހަމަކަށަވަރުން، އެއުރެންނަށް نصر ދިނުމަށް ނުކުތަސް، އެއުރެން ފުރަގަސްދީ ފިލަންދުވާނެކަން ކަށަވަރެވެ. ދެން އެއުރެންނަކަށް (އެއްވެސް ފަރާތަކުން) نصر އެއް ނުލިބޭނެތެވެ.\n﴿١٣﴾ لَأَنتُمْ أَشَدُّ رَهْبَةً فِي صُدُورِهِم مِّنَ اللَّهِ ۚ ذَٰلِكَ بِأَنَّهُمْ قَوْمٌ لَّا يَفْقَهُونَ އެއުރެންގެ ހިތްތަކުގައި اللَّه އަށްވުރެން ތިޔަބައިމީހުންދެކެ ގަންނަ ބިރު ބޮޑުކަން ކަށަވަރެވެ. އެއީ އެއުރެންނީ، ނުވިސްނޭ ބަޔަކުކަމުގައިވާ ކަމަށްޓަކައެވެ.\n﴿١٤﴾ لَا يُقَاتِلُونَكُمْ جَمِيعًا إِلَّا فِي قُرًى مُّحَصَّنَةٍ أَوْ مِن وَرَاءِ جُدُرٍ ۚ بَأْسُهُم بَيْنَهُمْ شَدِيدٌ ۚ تَحْسَبُهُمْ جَمِيعًا وَقُلُوبُهُمْ شَتَّىٰ ۚ ذَٰلِكَ بِأَنَّهُمْ قَوْمٌ لَّا يَعْقِلُونَ ރައްކާތެރި ކުރައްވާފައިވާ ރަށްތަކެއްގައި ތިބެގެން، ނުވަތަ ފާރުތަކެއްގެ ނިވަލުގައި ތިބެގެން މެނުވީ، އެއުރެން އެންމެން އެކުގައި (ނުކުމެ) ތިޔަބައިމީހުންނަކާ ހަނގުރާމައެއް ނުކުރާނެތެވެ. އެއުރެންގެ މެދުގައި ހިނގާ ހަނގުރާމަ ގަދަފަދަ ވެގެންވެއެވެ. އެއުރެންގެ ހިތްތައް ބައިބައިވެގެންވާ حال، ތިބާ ހީކުރަނީ، އެއުރެންނީ، އެންމެން އެކަތިގަނޑަކަށްވެފައިވާ ބަޔެއްކަމުގައެވެ. އެއީ، އެއުރެންނީ، ނުވިސްނޭ ބަޔަކުކަމުގައިވާ ކަމަށްޓަކައެވެ.\n﴿١٥﴾ كَمَثَلِ الَّذِينَ مِن قَبْلِهِمْ قَرِيبًا ۖ ذَاقُوا وَبَالَ أَمْرِهِمْ وَلَهُمْ عَذَابٌ أَلِيمٌ އެއުރެންނަށްވުރެ ތަންކޮޅެއްކުރިން އުޅުނު މީހުން ފަދައިންނެވެ. އެއުރެންގެ ނުބައި عمل ގެ ރަހަ، އެއުރެންނަށް ލިބުނެވެ. އަދި އެއުރެންނަށް (آخرة ގައި) ވޭންދެނިވި عذاب ހުށްޓެވެ.\n﴿١٦﴾ كَمَثَلِ الشَّيْطَانِ إِذْ قَالَ لِلْإِنسَانِ اكْفُرْ فَلَمَّا كَفَرَ قَالَ إِنِّي بَرِيءٌ مِّنكَ إِنِّي أَخَافُ اللَّهَ رَبَّ الْعَالَمِينَ شيطان އާގެ مثال ގައެވެ. އޭނާ އިންސާނާޔަށް كافر ވާށޭ ބުނިހިނދެވެ. ފަހެ، އެ އިންސާނާ كافر ވީހިނދު އެ شيطان އާ ބުންޏެވެ. ހަމަކަށަވަރުން، ތިމަންވަނީ، ތިބާގެ ކިބައިން ބަރީއަވެގެންނެވެ. ހަމަކަށަވަރުން، عالم ތަކުގެ ވެރި اللَّه އަށް ތިމަން ބިރުގަނެތެވެ.\n﴿١٧﴾ فَكَانَ عَاقِبَتَهُمَا أَنَّهُمَا فِي النَّارِ خَالِدَيْنِ فِيهَا ۚ وَذَٰلِكَ جَزَاءُ الظَّالِمِينَ އެ ދެމީހުންގެ ނިމުމެއް ކަމުގައިވާނީ، އެ ދެމީހުން ނަރަކަޔަށް ވަނުމެވެ. އެތާނގައި، އެއުރެން ދެމިތިބެނިވި ގޮތުގައެވެ. އަދި އެއީ އަނިޔާވެރިންގެ ޖަޒާއެވެ.\n﴿١٨﴾ يَا أَيُّهَا الَّذِينَ آمَنُوا اتَّقُوا اللَّهَ وَلْتَنظُرْ نَفْسٌ مَّا قَدَّمَتْ لِغَدٍ ۖ وَاتَّقُوا اللَّهَ ۚ إِنَّ اللَّهَ خَبِيرٌ بِمَا تَعْمَلُونَ އޭ إيمان ވެއްޖެ މީސްތަކުންނޭވެ! ތިޔަބައިމީހުން اللَّه އަށް تقوى ވެރިވާށެވެ! އަދި ކޮންމެ نفس އެއްމެ، މާދަމައަށްޓަކައި އިސްކޮށްފައިވާ عمل އެއް ބަލައިފާހުށިކަމެވެ! އަދި ތިޔަބައިމީހުން اللَّه އަށް تقوى ވެރިވާށެވެ! ހަމަކަށަވަރުން، اللَّه އީ، ތިޔަބައިމީހުންކުރާ ކަންތައް މޮޅަށް ދެނެވޮޑިގެންވާ ރަސްކަލާނގެއެވެ.\n﴿١٩﴾ وَلَا تَكُونُوا كَالَّذِينَ نَسُوا اللَّهَ فَأَنسَاهُمْ أَنفُسَهُمْ ۚ أُولَٰئِكَ هُمُ الْفَاسِقُونَ އަދި اللَّه ހަނދުމަ ނައްތައިލި މީހުން ފަދައިން ތިޔަބައިމީހުން ނުވާށެވެ! ފަހެ، އެކަލާނގެ އެއުރެންގެ އަމިއްލަ نفس ތައް ހަނދުމަނެތިކޮށްލެއްވިއެވެ. އެއުރެންނީ، ހަމަ فاسق ންނެވެ.\n﴿٢٠﴾ لَا يَسْتَوِي أَصْحَابُ النَّارِ وَأَصْحَابُ الْجَنَّةِ ۚ أَصْحَابُ الْجَنَّةِ هُمُ الْفَائِزُونَ ނަރަކައިގެ أهل ވެރިންނާއި، ސުވަރުގޭގެ أهل ވެރިން ހަމަހަމައެއް ނުވާނެތެވެ. ސުވަރުގޭގެ أهل ވެރިންނީ، ހަމަ نصيب ލިބިގެންވާ މީހުންނެވެ.\n﴿٢١﴾ لَوْ أَنزَلْنَا هَٰذَا الْقُرْآنَ عَلَىٰ جَبَلٍ لَّرَأَيْتَهُ خَاشِعًا مُّتَصَدِّعًا مِّنْ خَشْيَةِ اللَّهِ ۚ وَتِلْكَ الْأَمْثَالُ نَضْرِبُهَا لِلنَّاسِ لَعَلَّهُمْ يَتَفَكَّرُونَ ތިމަންރަސްކަލާނގެ ފަރުބަދައެއްގެ މައްޗަށް މި قرآن ބާވައިލެއްވިނަމަ، ހަމަކަށަވަރުން، އެ ފަރުބަދައެއް اللَّه އަށް ބިރުވެތިވުމުގެ ސަބަބުން ކުނޑިކުނޑިވެގެން ތިރިވާތީ ތިބާއަށް ފެނުނީހެވެ. އަދި އެ مثال ތައް މީސްތަކުންނަށް ތިމަންރަސްކަލާނގެ ޖައްސަވަނީ، އެއުރެން فكر ކުރުމަށްޓަކައެވެ.\n﴿٢٢﴾ هُوَ اللَّهُ الَّذِي لَا إِلَٰهَ إِلَّا هُوَ ۖ عَالِمُ الْغَيْبِ وَالشَّهَادَةِ ۖ هُوَ الرَّحْمَٰنُ الرَّحِيمُ އެކަލާނގެއީ، اللَّه އެވެ. އެކަލާނގެއީ، އެކަލާނގެ ފިޔަވައި حق ވެގެން އަޅުކަމެއްވެވޭ إله އަކު ނުވާ ރަސްކަލާނގެއެވެ. ނުފެންނަ ކަންތަކާއި، ފެންނަ ކަންތައް ދެނެވޮޑިގެންވާ ރަސްކަލާނގެއެވެ. އެކަލާނގެއީ، رحمن ވަންތަ، رحيم ވަންތަ ރަސްކަލާނގެއެވެ.\n﴿٢٣﴾ هُوَ اللَّهُ الَّذِي لَا إِلَٰهَ إِلَّا هُوَ الْمَلِكُ الْقُدُّوسُ السَّلَامُ الْمُؤْمِنُ الْمُهَيْمِنُ الْعَزِيزُ الْجَبَّارُ الْمُتَكَبِّرُ ۚ سُبْحَانَ اللَّهِ عَمَّا يُشْرِكُونَ އެކަލާނގެއީ، اللَّه އެވެ. އެކަލާނގެއީ، އެކަލާނގެ ފިޔަވައި حق ވެގެން އަޅުކަމެއްވެވޭ إله އަކު ނުވާ ރަސްކަލާނގެއެވެ. ރަސްވަންތަ ރަސްކަލާނގެއެވެ. طاهر ވަންތަ ރަސްކަލާނގެއެވެ. ހުރިހާ އުނިކަމަކުން ހުސްދުރުވެވޮޑިގެންވާ ރަސްކަލާނގެއެވެ. أمان ކަން ދެއްވާ ރަސްކަލާނގެއެވެ. ހުރިހާ އެއްޗެއް ރައްކާތެރިކުރައްވައި ބަލަހައްޓަވާ ރަސްކަލާނގެއެވެ. عزيز ވަންތަ ރަސްކަލާނގެއެވެ. جبّار ވަންތަ ރަސްކަލާނގެއެވެ. عظمة ތެރިވަންތަ ރަސްކަލާނގެއެވެ. އެއުރެން شريك ކުރާ ތަކެތިން اللَّه ހުސްطاهر ވަންތަވެވޮޑިގެންވެތެވެ.\n﴿٢٤﴾ هُوَ اللَّهُ الْخَالِقُ الْبَارِئُ الْمُصَوِّرُ ۖ لَهُ الْأَسْمَاءُ الْحُسْنَىٰ ۚ يُسَبِّحُ لَهُ مَا فِي السَّمَاوَاتِ وَالْأَرْضِ ۖ وَهُوَ الْعَزِيزُ الْحَكِيمُ އެކަލާނގެއީ، اللَّه އެވެ. ހުރިހާ އެއްޗެއް ހައްދަވާ ރަސްކަލާނގެއެވެ. ހުރިހާ އެއްޗެއް އުފައްދަވާ ރަސްކަލާނގެއެވެ. صورة ކުރައްވާ ރަސްކަލާނގެއެވެ. އެންމެހާ ރިވެތި ނަންފުޅުތައް މިލްކުވެގެންވަނީ، އެކަލާނގެއަށެވެ. އުޑުތަކާއި، ބިމުގައިވާހާ ތަކެއްޗެއް އެކަލާނގެއަށް تسبيح ދަންނަވަތެވެ. އަދި އެކަލާނގެއީ، عزيز ވަންތަ، حكيم ވަންތަ ރަސްކަލާނގެއެވެ.


މަރުގެ ޙުކުމް ތަންފީޒުކުރެވިދާނެ ކަމުގެ އަލިމަގެއް! - MV Times\nމަރުގެ ޙުކުމް ތަންފީޒުކުރެވިދާނެ ކަމުގެ އަލިމަގެއް!\n0 November 2nd, 2012 - 3:26 AM\nމިއަހަރުގެ މިހާތަނަށް އައިއިރު ކޮންމެ މަހަކު ހެން އަނިޔާވެރިގޮތަކަށް ރާއްޖޭގައި މީހަކު މަރާލާފައިވެއެވެ. މިއީ ރާއްޖެފަދަ މީސްކޮޅުމަދު އަމާން މުޖުތަމަޢަކަށް ބަލާއިރު ފިތްކެނޑިގެންދާފަދަ ބިރުވެރި ވާހަކައެކެވެ. ފަހުގެ ތާރީޚުގައި ހިނގާފައިވާ އަނިޔާވެރި މަރުގެ ހާދިސާތަކަށް ބަލާއިރު، ފެންނަނީ ހަމައެކަނި ދޭދޭ ގުރޫޕްތަކުގެ މެދުގައި އުފެދޭ ހަމަނުޖެހުމެއް ނޫނެވެ. ކުރިން އެގޮތަށް ހީވެފައި އޮތަސް ރާއްޖޭގައި މީހުންމެރުން މިވަނީ އެއަށްވުރެ މާފުޅާވެފައިކަން މިހާރު ގިނަބަޔަކު ޤަބޫލުކުރެއެވެ.\nސަބަބަކީ ފަހުގެ ތާރީޚުގައި މަރާލާފައިވާ މީހުންނަށްބަލާއިރު، ފުލުހުންގެ ޑިއުޓީއަށް ދިޔަ ފުލުހަކު މަގުމަތިން ޙަމަލާދީ މަރާލައިފިއެވެ. މަޝްހޫރު ޤާނޫނީ ވަކީލަކު "ކިޑްނެޕް"ކޮށް އޭނާ މަރާލައިފިއެވެ. ރައްޔިތުންގެ މަޖިލީހުގެ މެމްބަރަކު އަދި ދީނީ ޢިލްމުވެރިޔަކު މަރާލައިފިއެވެ. އެންމެފަހުން ގިނަބަޔަކު ސިއްސުވާލި މިމަރުގެ ޙާދިސާގެ ތަގްޤީގް މިހަރު ކުރިއަށްދާއިރު، މިއީ ބަޔަކު ދުރާލައި ރާވައިގެން ގަސްތުގައި ހިންގާފައިވާ ޖަރީމާއެއްކަމަށް ފުލުހުން ވަނީ ބުނެފައެވެ. މިއީ ރާއްޖޭގައި މީހުންމެރުން ޢާއްމުވެ ފުޅާވެފައިވާ މިންވަރު ހާމަވާކަމެކެވެ.\nމި ބިރުވެރި އެހަމެ ނުރައްކާތެރި ވާހަކައިގެ އަޑު ކޮންމެ މަރަކާއެކު ގަދަވެގެންދެއެވެ. އަނެއް މަރާހަމަށް ދާއިރު ކުރީގެ މަރުގެވާހަކަ ދައްކާ އުޅޭނީ މަދުބައެކެވެ. ކޮންމެއަކަސް މިވާހަކަ ނުދެއްކުމަކީ ނުވަތަ ދައްކާ މިންވަރު މަދުވުމަކީ މިކަމުގެ ނުރައްކާތެރިކަން ކުޑަވުމެއް ނޫނެވެ.\nރައްޖޭގައި މިހާރު ޢާއްމުވެފައިވާ މީހުންމެރުމުގެ މައްސަލައަށް ޙައްލެއް ލިބޭނީ މީހުންމަރާމީހުންނަށް މަރުގ އަދަބު ދީގެންކަމުގައި ވަރަށްގިނަބަޔަކު ބުނެއެވެ. ސައްތައިން ސައްތަ އިސްލާމީ މިރާއްޖޭގައި މިމައްސަލައަށް ޙައްލުހޯދަން އިސްލާމީ ޝަރީޢާ ޤާއިމުކުރަންޖެހޭކަމަށް އަޑުއުފުލާމީހުންވެސް ވަރަށްގިނައެވެ. އެހެންނަމަވެސް ހަމައެކަނި އިސްލާމީ ޝަރީޢާގައި އޮންނަ އަދަބު މީހުންމަރާމީހުންނަށް ދޭށޭ ބުންޏަކަސް އެކަން ކުރެވޭކަމަކަށް ނުވެއެވެ. މިޒަމާނުގައި ކޮންމެކަމަކަށްވެސް ޤާނޫނު އޮންނަން ޖެހެއެވެ.\nރާއްޖޭގައި މިހާރުވެސް މަރުގެ ޙުކުމް ކުރެވެއެވެ. ފަހުގެ ތާރީޚުތަކުގައި މީހުން މަރާފައިވާ އެތައްބަޔަށް މަރުގެ ޙުކުމް އިއްވާފައި މިހަރުވެސް އެބަތިއްބެވެ. އެހެންނަމަވެސް މިކަމުގައި އުފެދިގެން އުޅޭ ސުވާލަކީ މަރުގެ އަދަބު ތަންފީޒްކުރާނީ ކިހިނެތް ކޮންބަޔަކުތޯއެވެ. މިސުވާލަށް އެކިމީހުން ދެނީ އެކިޖަވާބެވެ. އެއްބަޔަކު އަނެއްބަޔަކު ބޮލުގައި ޒިންމާ އަޅުވައެވެ.\nއެހެންނަމަވެސް މިހާރު މިވަނީ މިކަމަށް ކޮންމެވެސް ވަރެއްގެ އަލިމަގެއް ފެނިފައެވެ. މަރަށް މަރުހިފުމާބެހޭ ބިލު ޑްރާފާޓްކޮށް ސަރުކާރުގެ ވެރިންގެ ފެންވަރުގައި ބިލަށް މަޝްވަރާކުރަން ފަށައިފި އެވެ. ވެލާނާގޭ ޕްރެސް ރޫމްގައި ބޭއްވި ނޫސްވެރިންގެ ބައްދަލުވުމެއްގައި ބަންޑާރަ ނައިބު އައިޝަތު އާޒިމާ ޝަކޫރު ވިދާޅުވީ، އެ ބިލް ޑްރާފްޓް ކުރުމުގައި އިސްލާމީ ޝަރީއަތުގައި ކަނޑައަޅާފައިވާ ގޮތްތަކާއި މަރަށް މަރުހިމުގެ ޙުކުމް ތަންފީޒްކުރަމުންދާ ދުނިޔޭގެ ބައެއް ޤައުމުތަކުން ގެންގުޅޭ އުސޫލުތަކާއި ޤާނޫނުތަކަށް ރިޢާޔަތް ކޮށްފައިވާނެ ކަމަށެވެ.\nއެ ޤާނޫނުގައި ކަނޑައެޅިފައިވާނީ ހަމައެކަނި މަރުގެ ހުކުމް ތަންފީޒުކުރުމުގެ ވާހަ ކަނޫން ކަމަށާ، އެފަދަ މައްސަލަތަކުގެ ތަހުޤީގު ކުރިއަށްގެންދާނެ ގޮތާއި ދައު ވާކުރުމާބެހޭގޮތުން ވެސް ގޮތްތަކެއް ހިމަނާފައިވާނެކަމަށް އާޒިމާ ވިދާޅުވި އެވެ.\n"އިސްލާމީ ޝަރީޢާގައި ގަތުލު ޢަމްދެއް ނުވަތަ ގަތުލް ޚަޠާއެއްގެ ކެޓަގަރީއަށް ބަލާފަ ގޮތެއް ނިންމާ ކަމަށް ވާނަމަ މިހާރު ދައުވާ ކުރެވޭ މިންގަނޑުތަކަށް ވުރެ ކަނޑައެޅޭ ވަކި އުސޫލުތަކެއް ހަމަޖެހެން އެބަ ޖެހޭ. އިސްލާމީ ޝަރީޢާގައި އޮތް މިންގަނޑަށް މީހެއްގެ މައްޗަށް ހުކުމެއް ސާބިތު ވާންވެއްޖެއްޔާ، އަދި ޚާއްސަކޮށް މަރަށްމަރު ނުވަތަ ގިސާސް ހިފުމުގެ ހުކުމް ކަނޑައަޅަން ޖެހޭކަމަށް ވަންޏާ މިހާރު އެ ހުކުމް ކުރެވޭ ގޮތަތަކަށް ބަދަލުތަކެއް އަންނަން އެބަޖެހޭ. އިސްލާމީ ޝަރީޢާއާ ބެހޭ ގޮތުން އަޅުގަނޑުމެން ހެދި ދިރާސާތަކުގައި ވެސް ވަނީ އެގޮތަށް،" ޢާޒިމާ ވިދާޅުވި އެވެ.\nއާޒިމާގެ ވާހަތަކަކީ އުންމީދުން ފުރިގެންވާ ވާހަކަތަކެކެވެ. މި ޑްރާފްޓް ފައިނަލްކޮށް އަންނަ ހަފުތާގެ ކުރީކޮޅު ރައްޔިތުންގެ މަޖިލީހަށް ފޮނުވައި، އާއްމުކުރާ ނެކަމަށް ވެސް އޭނަވަނީ ވިދާޅުވެފައެވެ. މިއީ ހެޔޮފާލެކެވެ. ރައްޔިތުން އެތައްދުވަހެއް ވަންދެން އެދިއެދި ތިބިކަމެއްގެ ނަތީޖާއެވެ.\nތިމާގެ މައިންބަފައިންނާއި ދަރިން، ރައްޓެހިންނާއި ގާތްތިމާގެ މީހުން، މީހުން މަރާމީހުންގެ ޝިކާރައަކަށް ވި އެތައް ބައެއްގެ ދާއިމީ ދުޢާއެވެ. އެމީހުން ތިބީ ހަތިޔާތު ހިފައިގެން މަގުތަކަށްނުކުމެ ތިމާމެމްގެ ގާތްމީހުންގެ މަރުގެ ބަދަލު ހިފުމަށް ނުކުތުމުގެ މަގުމަތީގައެވެ. މުޅި މުޖުތަމަޢު ޖާހިލިއްޔަ ޒަމާނުގެ އުސޫލުތަކަށް ނުވެއްޓެނީސް މިފަދަ ޤާނޫނެއް ހަދައިގެންވެސް އިންސާފު ޤާއިމުކުރުމަށް މަގުފަހުކޮށް ދެއްވިކަމީ ޝުކުރު ހައްޤުކަމެކެވެ.\nދުނިޔޭގެ ފަންސާހަކަށް ގައުމުގައި މަރުގެ ހުކުމް ތަންފީޒު ކުރަމުންދާއިރު މަރުގެ ޙުކުމް ތަންފީޒްކުރަނީ ހަމައެކަނި މީހުންގެ މަރާމީހުންގެ މައްޗަށް ނޫނެވެ. މަރުގެ ޙުކުމް ތަންފީޒްކުރުމާބެހޭ އާ ބިލު ޑްރާފްޓް ކުރިއިރު ކުރި މިކަންކަމަށް ރިޢާޔަތް ކުރެއްވިކަމަށް ބަންޑާރަނާއިބުވަނީ ވިދާޅުވެފައެވެ.\nމިޤާނޫނުގެ ހިޔަވެހިކަން ލިބުން ލަސްނުވުމަކީ އެންމެންގެ އާދޭހެވެ.


Sham aai Froggy Engage Vejje\nފުރޮގީ އާއި ޝާމް--\nޝާމް އާއި ފުރޮގީ އެންގޭޖްވެއްޖެ\nޕާކިސްތާނަށް ނިސްބަތްވާ ޔޫޓިއުބްގެ މަޝްހޫރު ސުޓާރުން ކަމަށްވާ ޝާމް އިދްރީސް އާއި ސެހެރް (ފުރޮގީ) އެންގޭޖް ވެއްޖެއެވެ.\nމަޖާ ވީޑިއޯތައް ޝާމް އާއި ފުރޮގީ އެކުގައި ކުޅެފައިވާއިރު އެދެމީހުންނަކީ ގިނަ ބައެއްގެ މަގުބޫލުކަން ހޯދާފައިވާ ދެމީހުންނެވެ. މީގެ ކުރިން ދެމީހުންގެ ގުޅުމާމެދު ގިނަ ބަޔަކު ފާޑުކިޔާފައިވާއިރު ދެމިހުން ވެސް ވަނީ އެއީ ގާތް ދެރަހުމަތްތެރިން ކަމަށް ބުނެފައެވެ.\nގިނަ ބަޔަކަށް އުފާވެރިކަމެއް ލިބިގެން ދިޔައީ މިދިޔަ އަންގާރަ ދުވަހު އެދެމީހުން އެންގޭޖްވި ހަބަރާ ގުޅިގެންނެވެ. ޓުވިޓާ މެދުވެރިކޮށް ޝާމް އަދި ފުރޮގީ އެންގޭޖުވިކަން ހާމަކޮށްފައިވާއިރު ގިނަ ބަޔަކު ވަނި ދެމީހުންނަށް މަރުހަބާ ކިޔާފައެވެ.\nWe are engaged. A new chapter of our lives begins 🙏 Alhamdulillah pic.twitter.com/ebB1YOyspP\n— Sham Idrees (@Shamidrees) November 6, 2018\nޝާމް ފުރޮގީ ކައިރި އިންނަން އަހާ ވީޑިއޯއެއް ޔޫޓިއުބް މެދުވެރިކޮށް ހިއްސާކުރިއިރު ވީޑިއޯ އިން ފެންނަ ގޮތުގައި ޝާމް ފުރޮގީ ކައިރި އިންނަން އެހުމުން ފުރޮގީ އަށް ވެސް ލިބުނީ ހައިރާން ކަމެކެވެ. އޭގެ އިތުރުން ޝާމް ވަނީ ފުރޮގީގެ އަސްލު ނަން ވެސް އެވީޑިއޯގައި ބުނެފައެވެ.\nދެމީހުން ލޯބީގެ ގޮތުން ގުޅުނު ފަހުން އެދެމީހުން ވަނީ 'އަވާ ފަސްޓް ޑޭ އޭޒް އަ ކަޕުލް' ގެ ނަމުގައި އިއްޔެ ވިޑިއޯއެއް ޔޫޓިއުބްގައި ހިއްސާކޮށްފައެވެ. މިހާތަނަށް އެވޯޑިއޯ ތިން ލައްކަ ނުވަދިހަ އެއްހާހަށް ވުރެ ގިނަ މީހުން ބަލާފައިވެއެވެ.\nއެ ދެ މީހުން ފުރަތަމަ ވީޑިއޯ ހަދަން ފަށާފައިވަނީ 2016 ވަނަ އަހަރުއެވެ. އެދެމީހުންނަކީ ތަފާތު އެކި ކަންތައްތަކުގެ މައްޗަށް މަޖާ ވީޑިއޯ ހަދާ ބައެކެވެ.\n120 ފުޅި ބަނގުރާ ތިނަދޫ ޕޮލިސް ސްޓޭޝަނުން ނައްތާލައިފި\nހަމަނުޖެހުމެއްގެ ތެރެއިން ނޫސްވެރިއަކު މަރާލައިފި\nއައިޝްވާރިޔާ އާއިލާއާއެކު ރާއްޖޭގައި


ޖެނެރަލް އަބްދުލް ފައްތާހް އަލް ބުރްހާން: އަސްކަރީ ބަޣާވާތަކުން ވެރިކަން ބަދަލުކުރައްވަން ވިސްނަވާސޫދާންގައި ސަރުކާރު އުވާލުމާ ގުޅިގެން މުޅި ގައުމުގައި ހިނގަމުންދާ ހަމަނުޖެހުންތައް\nސޫދާންގައި މިވަގުތު އޮތް ހާލަތަށް އަވަސް ބަދަލެއް އަންނާނެ ކަމަށް ނުބެލެވެ އެވެ. ސިފައިން ހޯމަ ދުވަހު ބޮޑުވަޒީރު އަބްދުﷲ ހަމްދޫކް ހައްޔަރުކޮށް މަދަނީ ވެރިކަށް ވައްޓާލުމާ ގުޅިގެން ހިނގަމުންދާ ހަމަނުޖެހުން ތަކުން އަރާތީ ފެންނަނީ އޮލަ ދުމެވެ.\nސޫދާނުގައި މިހާރު ވެރިކަންކުރަނީ އަސްކަރީ ކައުންސިލަކުންނެވެ. ވެރިކަމުގައި ހުންނެވީ ޖެނެރަލް އަބްދުލް ފައްތާހް އަލް ބުރްހާން އެވެ. ޚަބަރުތައް ބުނާ ގޮތުން އޭނާ ވަނީ ކުއްލި ނުރައްކަލުގެ ހާލަތު އިއުލާން ކުރައްވައި އިންތިގާލީ ކައުންސިލާއި ސަރުކާރު ވެސް އުވާލައްވާފަ އެވެ.\nއަސްކަރިއްޔާއިން މިފަދަ ފިޔަވަޅެއް އަޅާފައި މިވަނީ ބޮޑުވަޒީރުގެ އިތުރުން މަދަނީ ސަރުކާރުގައި ހިމެނޭ ވަޒީރުންގެ ތެރެއިން އަސްކަރީ އިންގިލާބަކަށް ތާއީދުނުކުރައްވާނެ ކަމަށް ބެލެވޭ ބޭފުޅުން ހައްޔަރު ކުރުމަށް ފަހު އެވެ.\nބުރުހާން ޓީވީ މެދުވެރިކޮށް ވަނީ ގައުމާ މުޚާތަބު ކުރައްވާފަ އެވެ. އަދި އަސްކަރީ ކައުންސިލް ހަރަކާތްތެރިވާ ގޮތް ރައްޔިތުންނަށް ސާފުކޮށްދެއްވާފަ އެވެ. އޭނާ ވިދާޅުވީ ބޮޑުވަޒީރު ހުންނެވީ ބަންދުގައި ކަމަށާއި ގައުމުގައި ކުއްލި ނުރައްކާ އިއުލާން ކުރައްވާ ކަމަށެވެ.\nއޭނާ އަދި ވިދާޅުވީ މިހާރު ވެރިކަން ކުރައްވަނީ އަބްދުﷲ ހަމްދޫކް ނޫން ކަމަށެވެ. އަދި އިންތިގާލީ ކައުންސިލުން ބަލަހައްޓަމުން ގެންދިއަ ހުރިހާ ބާރުތަކެއް އޮތީ އަސްކަރިއްޔާގެ ބާރުގެ ދަށުގައި ކަމަށް ވެސް ވިދާޅުވި އެވެ.\nސޫދާންގެ އިންފޮމޭޝަން މިނިސްޓްރީން ބުނި ގޮތުން ސިފައިން ބޮޑުވަޒީރު ހައްޔަރުކުރި ސަބަބަކީ އަސްކަރީ ބަޣާވާތައް ދެކޮޅު ހެއްދުވުމުންނެވެ.


Kuda Kujjaku Rape Kuri Meehaku Hoadhanee - Vaguthu\nކުޑަކުއްޖަކު ރޭޕްކުރި މީހަކު ހޯދަނީ\nއިންޑިއާގެ ގުޖްރާތް އަވަށުގައި އުމުރުން ނުވަ އަހަރުގެ ކުއްޖަކު ރޭޕްކުރި 50 އަހަރުގެ މީހަކު ހޯދުމުގެ މަސައްކަތް ފުލުހުންނާއި އާއްމުން ގުޅިގެން ފަށައިފިއެވެ.\nއެ ހާދިސާ ހިނގި ސަރަހައްދުގެ ހައިވޭގައި މިއަދު ހެނދުނާއި ޖެހެންދެން އާއްމުން ވަނީ މުޒާހަރާކޮށްފައެވެ. އަދި އެ މީހުން ވަނީ މެންދުރު ފަހު 3:00ގެ ކުރިން އެ މީހާ ހޯދައި އިންސާފްގެ ކުރިމައްޗަށް ގެނައުމަށް ގޮވާލާފައެވެ.\nއެ ކުއްޖާ ރޭޕްކުރިކަން އެނގުނީ އިއްޔެގެ ވަގުތެއްގައި ހަށިގަނޑުން ލޭ ފައިބާތީ އެ ކުއްޖާ ޑޮކްޓަރަށް ދެއްކުމުންނެވެ. ޑޮކްޓަރުން ވަނީ އެ ކުއްޖާއަށް ޖިންސީ ގޮތުން އަނިޔާކޮށްފައިވާކަމަށް ބުނެފައެވެ. އަދި އެ ކުއްޖާ ވަނީ އެކަން ކުރީ ކާކުކަން މައިންބަފައިން ކައިރީ ބުނެފައެވެ.\nއެ ކުއްޖާއަށް ލިބުނު އަނިޔާތަކުގެ ސަބަބުން މިހާރު ވަނީ އޮަޕަރޭޝަންވެސް ކުރަން ޖެހިފައެވެ. އެއާއެކު އެ އަވަށު މީހުން ވަނީ އެ މީހާ ހޯދުމުގެ މަސައްކަތް ފަށާފައެވެ. އަދި ފުލުހުންވެސް ދަނީ އެ މީހާ ހޯދުމުގެ މަސައްކަތް ކުރަމުންނެވެ.\nއެއަވަށު މީހުން ބޭނުންވަނީ އެމީހާ ދަންޖައްސައި މަރާލުމަށެވެ. އާއްމުންގެ ބަޔަކު ވަނީ އެ ކުއްޖާ ރޭޕްކުރި މީހާގެ ދަރިފުޅަށްވެސް އަނިޔާކޮށްފައެވެ. އިންޑިއާގައި ކުޑަކުދިން ރޭޕް ކުރުން އިތުރުވެ އެ މީހުންނަށް ހައްގު އަދަބު ނުދެވޭ މައްސަލަ މިހާރު ވަނީ ވަރަށް ބޮޑުވެފައެވެ.


Turkey ge Jungalee thakugai alifaan roakuri kamuge zimma PKK in nagaifi\nއަލިފާންގަނޑު ކޮންޓްރޯލް ކުރުމަށް ފަޔާފައިޓަރުން ހަރަކާތްތެރިވަނީ- ފޮޓޯ: އޭއެފްޕީ\n03 އޯގަސްޓް 2021 - 16:32:32\nތުރުކީގެ ޖަންގަލީތަކުގައި ހަލުވިކަމާއެކު ފެތުރެމުންދާ އަލިފާާންގަނޑު ގަސްތުގައި ރޯކުރި ކަމުގެ ޒިންމާ އެގައުމުގެ ކުރުދިސްތާން ވޯކާސް ޕާޓީ (ޕީކޭކޭ)އިން ނަގައިފި އެވެ.\nޕީކޭކޭގެ ބަޔާނަކާއި ހަވާލާދީ ތުރުކީގެ ނުއިސް ސިވިއަން ނޫސް އިން ރިޕޯޓްކުރާ ގޮތުގައި އެ ޖަމާތުން ޖަންގަލީގައި އަލިފާންރޯކުރީ ތުރުކީގެ މީހުން ކުރުދީންގެ މީހުންނާއި މެދު ގެންގުޅޭ ހަރުކަށި އަދި ތަފާތުކުރުވަނިވި ސިޔާސަތުތަކަށް ބަދަލުހިފުމުގެ ގޮތުންނެވެ.\nބަޔާނުގައި ޕީކޭކޭއިން ބުނީ ތުރުކީން ވަނީ އެމީހުންގެ ބިންތަކަށް ގަދަކަމުން ވެރިވެގަނެ ކުރުދީން މަރާ އެމީހުންގެ ވެށި އަންދާލާފަ ކަމަށެވެ. އަދި "އިސްތިއުމާރީ ތުރުކީގެ ސަރުކާރުން އަންނަނީ ސިފައިންނާއި ފުލުހުން ބޭނުންކޮށްގެން" ކުރުދީންނާއި ދެކޮޅަށް ލާއިންސާނީ ޖަރީމާތައް ހިންގަމުން ކަމަށް ބަޔާނުގައި ބުނެފައިވެއެވެ.\nއަދި ރޯވަމުންދާ ސިޓީތަކާއި އަޅިން ގެއްލިފައިވާ އުޑުމަތިން ފެންނަނީ ކުރުދީންގެ ރުޅިވެރިކަން ކަމަށާއި ތުރުކީން ކުރުދީންނާއި ދެކޮޅަށް ހިންގި ގަތުލުއާއްމުތަކާއި ކުރުދީންނާއި ދެކޮޅަށް ގެންގުޅޭ ސިޔާސަތްތައް ލިސްޓުކުރެވިފައިވާކަމަށް ޕީކޭކޭއިން ބުނެއެވެ.\nތުރުކީގެ ރައީސް ރަޖަބް ތައްޔިބް އެރުދޯއާން ވަނީ އެގައުމަށް "ގައްދާރުވެ އަލިފާން ރޯކުރުމުގައި" އެއްވެސް ބައެއް އަތެއްވާކަން ތަހުގީގުން ސާބިތުވެއްޖެނަމަ ދެވެން އޮތް އެންމެ ހަރުކަށި އަދަބުދޭނެކަމަސް ވިދާޅުވެ އިންޒާރުދީފައެވެ.\nތުރުކީގައި ރޯވި ބޮޑު 107 އަލިފާންގަނޑުގެ ތެރެއިން މިހާރު ކޮންޓްރޯލް ނުކުރެވި ހުރީ ފަސް އަލިފާންގަނޑެވެ.\nޓާކިޝް އެއާލައިންސް އިން ޓިކެޓް އަގުހެޔޮކޮށްފި


Zidane enburi Real Madrid ah Zidane enburi Real Madrid ah\nޒިދާން އެނބުރި ރެއާލް މެޑްރިޑަށް\nރިއަލްމެޑްރިޑްގެ ކޯޗު ޒިދާން: ފޮޓޯ-ޒިންހުއާ\nރެއާލް މެޑްރިޑްގެ ކޯޗަކަށް ކުރީގެ ކޯޗު ޒައިނެދީން ޒިދާން ހަމަޖައްސައިފިއެވެ.\nރެއާލް މެޑްރިޑާއިއެކު ޖެހިޖެހިގެން3އަހަރު ޗެމްޕިއަންސް ލީގު އުފުލާލި ކޯޗު އެކުލަބު ދޫކޮށްލީ މިދިޔަ ސީޒަނަށްފަހުއެވެ. އޭރު ކުލަބު ދޫކޮށްލަމުން ޒިދާން ބުނީ އިތުރު ކާމިޔާބީތައް ހޯދަން ކުލަބަށް ބަދަލްތަކެއް ބޭނުންވާކަމަށެވެ.\nޒިދާންގެ ފަހުން ކުލަބާއި ހަވާލްވި ދެ ކޯޗުންވެސް މަގާމުން ދުރުކުރީ ނަތީޖާތައް ގޯސްވުމުގެ ސަބަބުންނެވެ. މި ސީޒަން ހުސް އަތާ ނިންމާލަން ޖެހިފައިވާއިރު، އެންމެ ފަހުން އަމިއްލަ ދަނޑުގައި ކުޅުނު ތިން މެޗުންވެސް ރެއާލްވަނީ ބަލިވެފައެވެ.\nރެއާލް މެޑްރިޑްގެ ކޯޗުކަމާއި ޒިދާން އަލުން ހަވާލްވުމުން ކުލަބުގެ ސަޕޯޓަރުން އަންނަނީ އެކަމާއި އުފާފާޅުކުރަމުންނެވެ. ގިނަ ބަޔަކު ގަބޫލުކުރާ ގޮތުގައި ކުލަބަށް އެންމެ ބޭނުންވެފައިވާ ބަދަލަކީވެސް ޒިދާން އެނބުރި ކުލަބާއި ގުޅުމެވެ.\nއެނބުރި އައުމަށްފަހު ޒިދާން ބުނީ އޭނާ ރެއާލް މެޑްރިޑަށް އެނބުރި މިއައީ ރަނގަޅު ޗުއްޓީއަކަށްފަހުކަމަށާއި، ރެއާލް މެޑްރިޑުން ގުޅައިގެން ނޫނެކޭ ބުނުމަކީ އޭނާ ބޭނުންވާނެ ގޮތެއް ނޫންކަމަށެވެ.\nޒިދާން އެނބުރި ކުލަބަށް މިއައީ 2022ވަނަ އަހަރުގެ ސީޒަންގެ ނިޔަލަށެވެ. އަދި މި ސީޒަނަށްފަހު ކުޅުންތެރިން ހޯދުމަށް 300 މިލިއަން ޕައުންޑްގެ ބަޖެޓެއް އޭނާއަށްދޭން ކުލަބުންވަނީ ނިންމާފައިއެވެ.


SunOnline: 1990 gai ves huri gothah miadhu ves mi hunnevy Liverpool aa eku: Maumoon\n1990 ގައިވެސް ހުރި ގޮތަށް މިއަދުވެސް މިހުރީ ލިވަޕޫލާ އެކު: މައުމޫން\nޢަބްދުﷲ އައިމަން 23 Jul 2020, 18:30\nލިވަޕޫލުގެ ކުރީގެ ވައިސް ކެޕްޓަން ޑެނިއެލް އެގާއާ އެކު ރާއްޖޭގެ ލިވަޕޫލް ފޭން ކުލަބުން ކުރިއަށް ގެންދިޔަ ހާއްސަ ހަރަކާތުގެ ތެރެއިން --- ސަން ފޮޓޯ: އަހުމަދު ސައީދު\nއިނގިރޭސި ޕްރިމިއާ ލީގުގެ ޗެމްޕިއަންކަން 30 އަހަރަށް ފަހު ކަށަވަރުކޮށްފައިވާ ލިވަޕޫލުން ރޭ 5-3 އިން ޗެލްސީ ބަލިކޮށް ލީގުގެ ތަށި އުފުލާލުމާ އެކު ރާއްޖޭގެ އެންމެ ދުވަސްވީ ލިވަޕޫލް ސަޕޯޓަރު، އަދި ކުރީގެ ރައީސް މައުމޫން އަބްދުލްގައްޔޫމް އެކުލަބަށް މަރުހަބާ ވިދާޅުވެއްޖެ އެވެ.\nލިވަޕޫލުގެ އެންމެ ކާމިޔާބު ދުވަސްވަރުން ފެށިގެން މިއަދާ ހަމައަށް ވެސް ދެގޮތެއް ނުވެ އެ ކުލަބާ އެކު މައުމޫން ހުންނެވި އިރު އެމަނިކުފާނު ފުރަތަމަ ވެސް އެ ކުލަބަށް ތާއީދު ކުރަން ފެއްޓެވީ މީގެ 60 އަކަށް އަހަރު ކުރިންނެވެ. އެ ދުވަސްވަރަކީ ޓީވީގެ ޒަރިއްޔާއިން މެޗު ބެލޭނެ ދުވަސްކޮޅެއް ނޫން ކަމުން މެޗުގައި ހިނގާ ކަންތައްތައް އަޑު އަހަނީ ރޭޑިއޯއިން ކަމަށް މައުމޫން ވިދާޅުވި އެވެ.\nލިވަޕޫލުގެ އާދަޔާ ހިލާފު ކާމިޔާބަށް މަރުހަބާ ވިދާޅުވެ މައުމޫން މިއަދު ކުރެއްވި ޓްވީޓެއްގައި ވިދާޅުވީ، އެކުލަބުން ޕްރިމިއާޝިޕް ކާމިޔާބު ކުރުމުން ކުޅުންތެރިންނާއި، ކޯޗިންގް ސްޓާފާއި ސަޕޯޓަރުންނަށް މަރުހަބާ ދަންނަވާ ކަމަށެވެ.\n"1990 ވަނަ އަހަރުވެސް އަޅުގަނޑު ހުރީ ލިވަޕޫލާ އެކު، މިއަދުވެސް މިހުރީ ހަމަ އެގޮތުގައި." ދިގު 30 އަހަރުގެ އިންތިޒާރަށް ނިމުން ގެނެސް ލިވަޕޫލުން ތަށި އުފުލާލުމާ އެކު ކުރެވުނު ޝުއޫރުތައް ފާޅު ކުރައްވަމުން މައުމޫން ވިދާޅުވި އެވެ.\nލިވަޕޫލުން ލީގުގެ ޗެމްޕިއަންކަން ކަށަވަރުކުރީ ބާކީ ހަތް މެޗު އޮއްވަ އެވެ. ރޭގެ މެޗުގައި އެ ޓީމަށް ތަށި ދިނީ މިއީ މި ފަހަރު ލީގުގައި އެ ޓީމުން އަމިއްލަ ދަނޑުގައި ކުޅުނު ފަހު މެޗު ކަމަށްވުމުންނެވެ. މިއީ ލިވަޕޫލުން ލީގު ކާމިޔާބުކުރި 19 ވަނަ ފަހަރެވެ. އެންމެ ގިނައިން ލީގު ކާމިޔާބުކުރުމުގެ ރެކޯޑް އޮތީ 20 ފަހަރު ޗެމްޕިއަންކަން ހޯދި މެންޗެސްޓާ ޔުނައިޓެޑް އަތުގަ އެވެ.\nއުމުރުފުޅުން 82 އަހަރުގެ މައުމޫނަކީ ހަމައެކަނި "ސޯޝަލް މީޑިއާ" ގައި ސަޕޯޓަރެއް ނޫނެވެ. ގަވާއިދުން މެޗުތައް ބައްލަވަ އެވެ. އަދި ސަޕޯޓަރުންގެ ވައިބާ ގްރޫޕުގައި ޒުވާނުންނާ ބައިވެރިވެވަޑައިގެން، ކާމިޔާބާއި ނާކާމިޔާބީތަކުގެ އިހުސާސްތައް ހިއްސާކުރައްވަ އެވެ.\nބައެއް ފަހަރު ލިވަޕޫލުގެ ސަޕޯޓަރުންނާ އެކު ބައެއް މެޗުތައް ވެސް ބައްލަވާ ހައްދަވާ މައުމޫން ވަނީ މިފަހަކުން ލިވަޕޫލްގެ ކުރީގެ ވައިސް ކެޕްޓަން ޑެންމާކުގެ ޑިފެންޑަރު ޑެނިއަލް އެގާ ރާއްޖެ އައުމާއެކު ކުރިއަށް ގެންދިޔަ ލިވަޕޫލު ސަޕޯޓަރުންގެ ހާއްސަ އިވެންޓެއްގައި ވެސް ބައިވެރިވެ ވަަޑައިގެންފަ އެވެ.\nއެ އިވެންޓުގައި މައުމޫން ވަނީ އެ މަނިކުފާނު ލިވަޕޫލަށް ކުރައްވާ ލޯތްބާއި، އެކުލަބުގެ ދިގު ތާރީހަށް އަލި އަޅުއްވާލައްވާ ވާހަކަފުޅު ދައްކަވާފަ އެވެ.\n"ލިވަޕޫލަށް ސަޕޯޓްކުރާތާ ވަރަށް ގިނަ ޒަމާންތަކެއް ވެއްޖެ. އެގާ ވެސް އުފަންވުމުގެ މާ ކުރިން އެއީ. އެގާ އުފަންވީ 1984 ވަނަ އަހަރު. އަަހަރެން ލިވަޕޫލަށް ސަޕޯޓްކުރަން ފެށީ 1960 ގެ އަހަރުތަކުގެ ތެރޭގައި. އޭރު ޓީވީ އަކުން މެޗެއް ނުފެންނާނެ. ޖެހޭނީ ރޭޑިއޯ ކޮމެންޓަރީ އަޑުއަހަން،" ރާއްޖޭގެ ހަރަކާތްތެރިވާ އެންމެ ބޮޑު ބައިނަލް އަގުވާމީ ފޭން ކުލަބު ކަމަށްވާ "އޮފިޝަލް ލިވަޕޫލް ސަޕޯޓާސް ކްލަބް އޮފް މޯލްޑިވްސް" އިން ބޭއްވި އިވެންޓުގައި ވާހަކަފުޅު ދައްކަވަމުން މައުމޫން ވިދާޅުވި އެވެ.\nމީގެ އިތުރުން މައުމޫން ވަނީ އެ އިވެންޓުގައި ލިވަޕޫލުން 1990 ވަނަ އަހަރު ލީގު ކާމިޔާބުކުރުމަށް ފަހު ތަށި ދިފާއުކުރަން 1991 ވަނަ އަހަރު ލިބުނު ފުރުސަތު ގެއްލުމުގެ ހަނދާންތައް އާ ކުރައްވާފަ އެވެ. އެ ފަހަރު ލީގުގެ ފަހު މެޗުގައި އާސެނަލާ ދެކޮޅަށް އެއްވަރުކޮށްލައިގެން ވެސް ލިވަޕޫލަށް ލީގު ޗެމްޕިއަންކަން ކަށަވަރުކުރެވެން އޮއްވައި ލިވަޕޫލް ބަލިވީ 2-0 އިންނެވެ.\nއެމަނިކުފާނު ރައީސްކަމުގައި ހުންނެވި އިރު ވަރަށް ގިނައިން ރާއްޖޭގެ ފުޓްބޯޅަ މުބާރާތްތަކުގެ ފައިނަލް މެޗުތަކަށް ވަޑައިގަންނަވަ އެވެ. އަދި ރާއްޖޭގެ ފުޓްބޯޅައިގެ ކުރިއެރުމުގެ މުހިއްމު ހިއްސާއެއް ކަމަށްވާ، ޕްރެޒިޑެންޓް އޮފް މޯލްޑިވްސް ސޮކާ ކަޕް (ޕޮމިސް ކަޕް) އެއީ ވެސް އެމަނިކުފާނުގެ ވެރިކަމުގައި 1987 ވަނަ އަހަރު ތައާރަފްކުރި މުބާރާތެކެވެ. އަދި ރާއްޖޭން ބޭރަށްދާ ފުޓްބޯޅަ ޓީމުތަކަށް އެމަނިކުފާނުގެ ސަރުކާރުން ވަރަށް ބޮޑު އެހީތަކެއްވި އެވެ.\nރާއްޖޭން 2008 ވަނަ އަހަރުގެ ސާފް ޗެމްޕިއަންޝިޕް ކާމިޔާބުކުރިއިރު ފައިނަލް މެޗު ބައްލަވާލައްވަން ކޮޅުނބަށް ވަޑައިގެންނެވި އެވެ. އަދި ވެރިކަމުން ފައިބައިވަޑައިގެން ހުންނެވި ނަމަވެސް 2009 ވަނަ އަހަރުގެ ފައިނަލް މެޗު ބައްލަވާލައްވަން ޑާކާ އަށް ވެސް ވަޑައިގެންނެވި އެވެ.


Bangladesh ah nisbaiyvaa 4581 meehun fonuvaalevihje: Maldivian - vNews.mv\nބަންގްލަދޭޝްއަށް ނިސްބަތްވާ 4,581 މީހުން ފޮނުވާލެއްވިއްޖެ: މޯލްޑިވިއަން\nޠާހިރާ އަޒްހާރު 20 July 2020, 16:05\nދިވެހިރާއްޖޭގައި އުޅޭ ބިދޭސީން އަނބުރާ ގައުމަށް ފޮނުވާުލުމުގެ މަސައްކަތުގެ ތެރެއިން މޯލްޑިވިއަންގެ ފްލައިޓުތަކުން މިހާތަނަށް 4,581 ބަންގްލަދޭޝް މީހުން ފޮނުވާލެވިފައި ވާކަމަށް އެ އެއާލައިނުން ބުނެފިއެވެ.\nއެގޮތުން މިއަދުވެސް ބަންގްލަދޭޝްއަށް ނިސްބަތްވާ 199 ބިދޭސީންނާއެކު މޯލްޑިވިއަންގެ ފްލައިޓެއް ވަނީ ޑާކާއަށް ދަތުރުކޮށްފައެވެ.\nމިކަމާއި ގުޅިގެން މޯލްޑިވިއަންއިން ކޮށްފައިވާ ޓްވީޓެއްގައި ބުނެފައިވަނީ، މިއަދު ފްލައިޓުން 199 މީހުން ފުރުވާލެވުމާއެކު ބަންގްލަދޭޝްއަށް ނިސްބަތްވާ 4،581 މީހަކު މިހާތަނަށް ފުރުވާލެވިފައިވާ ކަމަށެވެ.\nދިވެހިރާއްޖެއަށް އެކި ކަންކަމުގައި އައިސްއުޅޭ ބިދޭސީންގެ އަދަދު 60 ހާހަށްވުރެ މައްޗަށް އަރާއިރު މިމީހުންގެ ތެރޭގައި ގަވައިދާއި ހިލާފަށް އެތައް ބިދޭސީންނެެއް އުޅެއެވެ.\nއެހެންކަމުން ކޮވިޑް-19 އާއި ގުޅިގެން މީހުން ދިރިއުޅޭ ތަންތަނުގެ ތޮއްޖެހުން ކުޑަކުރުމަށް، ގަވައިދާއި ހިލާފަށް އުޅޭ ބިދޭސީން އަނބުރާ ގައުމަށް ފޮނުވާލުމުގެ މަސައްކަތް ދިވެހި ސަރުކާރުން ގެންދަނީ ކުރަމުންނެވެ.\nމިގޮތަށް ފޮނުވާލާ މީހުންގެ ތެރޭގައި ގިނައީ ބަންގްލަދޭޝްއަށް ނިސްބަތްވާ މީހުންނެވެ.


Bridge ge Male' kolhuge thanbuthah Superstructure in gulhuvaalaifi | Mihaaru\nމާލެ އާއި ހުޅެލެއާ ދެމެދު އަޅާ ބްރިޖުގެ މާލެކޮޅުގެ ކޮންކްރީޓް މަސައްކަތް ނިމިފައި. --ފޮޓޯ: ހައުސިން މިނިސްޓްރީ\nބްރިޖުގެ މާލެކޮޅުގެ ތަނބުތައް ސުޕަސްޓްރަކްޗާއިން ގުޅުވާލައިފި\n03 މެއި 2018 - 11:26 14 comments\nބްރިޖަށް ހާއްސަކޮށް ޗައިނާގައި ހަދައިގެން ގެނައި ސުޕަސްޓްރަކްޗާ އިން ތަނބުތައް ގުޅުވާލަން ފެށީ މި މަހު 1 ގަ އެވެ.\nBridge ge thaareehee kameh: mai2thanbeh gulhuvaalaifi\nހައުސިން މިނިސްޓަރު ޑރ. މުހައްމަދު މުއިއްޒު މިއަދު ކުރެއްވި ޓުވީޓެއްގައި ވިދާޅުވީ ބްރިޖުގެ މައި ތަނބުތަކާ ހަމައަށް، މާލެ ކޮޅުން ހުރިހާ ތަނބެއް ގުޅުވާ ނިމިފައިވާ ކަމަށެވެ. އެއީ، މާލެކޮޅުން ޖުމްލަ 540 މީޓަރު ދިގުމިނުގެ ރާސްތާއެއް ކަމަށް ވެސް މިނިސްޓަރު ވިދާޅުވި އެވެ.\nތަނބުތައް ގުޅުވާލުމަކީ ބްރިޖުގެ އެންމެ ފަހު މަރުހަލާގެ މަސައްކަތްތަކެވެ.\nބްރިޖުގެ ތަނބުތައް ސުޕަސްޓްރަކްޗާ އިން ގުޅުވާލާފައި. --ފޮޓޯ: ހައުސިން މިނިސްޓްރީ\nސުޕަސްޓަރަކްޗާގެ މަސައްކަތް މި ފެށީ، މެއިން ބްރިޖުގެ 35 ތަނބާއި އެޕްރޯޗް ބްރިޖުގެ 88 ތަނބަށް ބޭނުންވާ ކޮންކްރީޓް މަސައްކަތްތައް މުޅިން ނިންމުމަށް ފަހު އެވެ. މިހާރު ވަނީ ބްރިޖުގެ މައި ހަތް ތަނބުގައި، ވީ އަކުރެއްގެ ސިފައިގައި ކެޕިން ވެސް އަޅައި ނިންމައިފަ އެވެ.\nދުނިޔޭގެ އެކި ގައުމުތަކުގައި އެ ކުންފުނިން ހަދާފައިވާ މަޝްހޫރު ބްރިޖްތަކާ އަޅައިބަލާއިރު ކިތަންމެ ގޮންޖެހުން ބޮޑުވިއަސް ޝެޑިއުލަށް ވުރެ މާ އަވަހަށް މަސައްކަތް ނިންމައިދޭނެ ކަމުގެ ޔަގީންކަން އެ މަސައްކަތް ކުރާ ޗައިނާގެ ސީސީސީސީ އިން ވަނީ ދީފަ އެވެ. އެކަން ފާހަގަކުރައްވައި މިނިސްޓަރު މުއިއްޒު ވެސް ވިދާޅުވީ، ހުރިހާ މަސައްކަތެއް ވެސް ޝެޑިއުލާ އެއްގޮތަށް ކުރިއަށް ދާ ކަމަށެވެ.\nއިތުރު ލިޔުންތައް ތަރައްގީގެ މަޝްރޫއުތައް ދިވެހި ސަރުކާރު ހައުސިން މިނިސްޓްރީ ކުރީގެ މިނިސްޓަރު ޑރ. މުހައްމަދު މުއިއްޒު ސިނަމާލެ ބްރިޖު ސީސީސީސީ ސެކަންޑް ހާބަ އިންޖިނިއަރިން


Kuda Kudhin Internet Beynun Kuranee Rakkaatherikamaa Ekeethoa Balaanee Kihineh? - Vaguthu\nކުޑަކުދިން އިންޓަނެޓު ބޭނުން ކުރަނީ ރައްކާތެރިކަމާ އެކީތޯ ބަލާނީ ކިހިނެއް؟\nކޮވިޑް-19 އާ ގުޅިގެން އާއިލާތައް ފުރަބަންދުވެ ގިނަ ވަގުތު ގޭގައ ތާށިވެފައި ތިބޭ ނަމަ، އިންޓަނެޓު ބޭނުން ކުރަން ގިނަ ވަގުތު ކުޑަކުދިން ހޭދަކުރެއެވެ. ކިޔެވުމާއި އަދި އެހެނިހެން ބޭނުމަށް ކުދިން އިންޓަނެޓްގެ ބޭނުން ކުރާ މިންވަރު ވަނީ އިތުރުވެފައެވެ. ކުޑަކުދިން އެކަކު އަނެކަކާ މުއާމަލާތް ކުރުމަށާއި، މުނިފޫހިފިލުވުމަށް އެތައް ވަގުތެއް އިންޓަނެޓްގައި ހޭދަކުރެއެވެ.\nއެހެންކަމަށްވާ އިރު ކުޑަކުދިން، ވަކިން ޚާއްސަކޮށް ފުރާވަރުގެ ކުދިން އިންޓަނެޓް ބޭނުން ކުރަނީ ރަނގަޅަށްކަން ކަށަވަރު ކުރާނީ ކިހިނެއް ހެއްޔެވެ؟ އެ އުމުރުގެ ކުދިންނަކީ އަމިއްލައަށް ކުރާ ކަމެއްގެ ސަބަބުން ނުވަތަ އެހެން މީހެއްގެ ސަަބަބުން ނުވަތަ އެ ނޫން ވެސް ސަބަބަކާއި ހުރެ ވަރަށް ފަސޭހައިން ނުރައްކަލަށް ހުށަހެޅިދާނެ ބައެކެވެ. އެހެންކަމުން ކުޑަކުދިން އިންޓަނެޓް ބޭނުން ކުރާ އިރު ބެލެނިވެރިން ސަމާލުވާން ޖެހޭ ކަންތައްތަކެއް ހުރެއެވެ. ސިއްހީ ބޮޑު ކާރިސާއެއް ދިމާވެ، ގިނަ ބަޔަކު އިންޓަނެޓްގައި އެތައް ވަގުތެއް ހޭދަކުރާ އިރު މިފަދަ ކަންކަން ދިމާވުން އިހުނަށް ވުރެ އިތުރެވެ.\n1) ވާހަކަދެއްކުމަށް މަގުފަހިކޮށްދިނުން\nފުރަތަމަ ކަމަކަށް ދަރިފުޅަށް ކޮންމެ ކަމެއްވެސް ހިއްސާކުރެވޭނެ ކަން އިހުސާސްކޮށްދޭށެވެ. އެ މީހުންނަށް އެހީތެރިވުމާއި ހެޔޮވުމުގެ މުހިންމުކަން ބުނެދޭށެވެ. އަދި ނުރަނގަޅު ކޮމެންޓްތަކާއި ހަނގާކުރުމާއި، ފާޑުކިޔުންތައް ބަލައިގަންނަ އިރު ވިސްނަން ޖެހޭ ކަންކަން ބުނެދޭށެވެ. ޚާއްސަކޮށް މީހެއްގެ ފުށުން ފުރައްސާރަ އާއި މަލާމާތް ރައްދުވާ ނަމަ އެކަން ހިއްސާކުރުމަށް އެދޭށެވެ.\nއަދި އެފަދަ ވާހަކަތައް މަންމަ، ބައްޕަ ނުވަތަ އާއިލާގެ އެހެން އިތުބާރު ހިފޭ އެކަކަށް ވުރެ ގިނަ މީހުންނާއި ހިއްސާކުރުމަށް އެދޭށެވެ. ސައިބަ ބުލީއިން ނުވަތަ އިންޓަނެޓް މެދުވެރިކޮށް ހަނގާގެ އަމަލެއް ހިނގާފާނެ ކަމަށް ސަމާލުވާށެވެ. އެފަދަ ކަމެއްވެއްޖެ ނަމަ އަޑު އަހާނެ މީހަކަށް ބެލެނިވެރިން ވާންވާނެއެވެ.\n2) ކުދިން ރައްކާތެރިކުރަން ޒަމާނީ ވަސީލަތްތައް ބޭނުން ކުރުން\nއެންޓިވައިރަސް، ޕްރައިވެސީ ސެޓިން އަދި ސޮފްޓްވެއަރ ފަދަ ކަންކަން ހުރީ ކުޑަކުދިންނާއި އެކަށީގެންވާ މިންގަނޑަށް ފެތިފައިތޯ ޔަގީން ކުރާށެވެ. އުމުރާއި އެކަށީގެން ނުވާ މަންޒަރާއި އަޑު ކުއްޖާއަށް ނުފޯރާކަން ޔަގީންކުރާށެވެ. ކުއްޖާ ހޯދާ، ބަލާ އެއްޗެއްސަކީ ކޮބާކަމާއި އެ އެއްޗެހި ހޯދަން އެ ކުއްޖާ ޝައުގުވެރިވަނީ ކޮން ސަބަބަކާއި ހުރެތޯ ދެނެގަންނާށެވެ.\nތައުލީމާއި، އުނގެނުމަށްޓަކައި ކުއްޖާ ބޭނުން ކުރާ ވަސީލަތްތަކަކީ އުމުރާއި އެކަށީގެންވާ ވަސީލަތްތައް ކަން ކަށަވަރު ކުރާށެވެ. އަދި ނުދަންނަ މީހުންނާއި ކުއްޖާ ގުޅުން ނުބާއްވާކަން ޔަގީންކުރާށެވެ. އިންޓަނެޓް މެދުވެރިކޮށް އާ ރައްޓެހިން ހޯދާނަމަ އެއީ ކޮން ބައެއްތޯ ބަލަން ވާނެއެވެ.\n3) އޮންލައިން ހަރަކާތްތަކުގައި ކުދިންނާއި އެކު ބައިވެރިވުން\nކުޑަކުދިން އިންޓަނެޓްގައި ވަގުތު ހޭދަކުރާ އިރު އެ ކުދިންނާ އެކު ކޮންމެވެސް އޮންލައިން ހަރަކާތްތަކެއްގައި ބައިވެރިވާށެވެ. މީސްމީޑިއާގައި އެ ކުދިންނާއި މަސްއޫލުވާށެވެ. އެ ކުދިންނާއި އެއް ފަންތިއެއްގައި ހީ ސަމާސާކޮށް ހަދާށެވެ. މާބޮޑަށް ހަރުކަށިކަމާއި ނުލަފާކަން ދައްކާ ނަމަ ކުދިންނާއި މައިންބަފައިންނާއި އޮންނަ ގުޅުން ހީނަރުވެ ކުއްޖާ ނުރައްކަލަށް ހުށަހެޅުމުގެ ފުރުސަތު އިތުރުވެއެވެ.\nސަބަބަކީ އާއިލާއިން އެ ކުއްޖާ ބޭނުންވާ ލޯބި ނުލިބޭ ނަމަ އެހެން މީހެއް މެދުވެރިކޮށް އެ ލޯބި ބޭނުން ވުމެވެ. އެހާލަތުގައި އޮންލައިންކޮށް ދިމާވާ މީހަކީ ތިމާއަށް ހެޔޮ އެދޭ މީހެއްކަމަށް ފެންނަ ނަމަ އާއިލާއަށް އެ ކުއްޖަކު ކުރާ އިތުބާރު ކުޑަވެ، އާއިލާއަށް ކަންކަން ސިއްރު ކުރަން ފަށެވެ.\n4) އަމިއްލަ ނަފްސު ކޮންޓްރޯލްކުރަން ދަސްކޮށްދިނުން\nކޮންމެ ސަބަބަކަށްޓަކައި އިންޓަނެޓް ބޭނުން ކުރި ނަމަވެސް އެކަމަށް ވަގުތުތަކެއް ކަނޑައަޅަން ދަރިންނަށް ދަސްކޮށްދޭށެވެ. އަދި އިންޓަނެޓަށް ލާ ފޮޓޯގައި އަޅާ ހެދުމާއި، ޝެއާ ކުރާ ޕޯސްޓްތަކަކީ އޭގެ ސަބަބުން އެހެން މީހަކަށް ދައްޗެއް ނޫނީ، ބުރައެއް، ލަދުވެތިކަމެއް އިހުސާސް ކުރެވޭ އެއްޗަކަށް ވެގެން ނުވާނެކަން ދަސްކޮށްދޭށެވެ. އަދި އެއްވެސް ކަހަލަ ހަނގާގެ އަމަލެއްގައި ބައިވެރި ނުވާން ދަސްކޮށްދޭށެވެ.\nރުޅި އައުމާއި، ހިތް ހަމަ ނުޖެހޭ ވަގުތު އޮންލައިންކޮށް އެ ކަމަށް ޖަވާބުދާރީ ނުވާން ދަސްކޮށްދިނުން ވެސް އެހާމެ މުހިންމެވެ.\n5) އަމިއްލަ އަށް ކަންކަން ތަޖުރިބާ ކުރަން ފުރުސަތު ދިނުން\nދަރިން އިންޓަނެޓްގައި ކުރާ ހުރިހާ ކަމަކަށް ފާރަ ނުލާށެވެ. ޚާއްސަކޮށް ފުރާވަރުގެ އުމުރުގައި ކުދިންގެ އާ ރަހުމަތްތެރިންވެސް ތިބޭނެ ކަން ދަންނާށެވެ. ދަސްކޮށްދޭން ވީ އާކަންކަން ދަސްކުރާ އިރު ރަނގަޅާއި ނުބައި ވަކިކުރާށެވެ. ހައްދު ފަހަަނައަޅާ ނުދިއުމަށެވެ. ދީނާއި އަގީދާ އާއި އެކަހެރިނުވުމަށެވެ.


ލެސްޓާ އިން ޗެލްސީ ހުއްޓުވިއިރު، ޝެފީލްޑް ފުރަތަމަ މޮޅު ހޯދައިފި | Jazeera\tލެސްޓާ އިން ޗެލްސީ ހުއްޓުވިއިރު، ޝެފީލްޑް ފުރަތަމަ މޮޅު ހޯދައިފި - Jazeera\nމުޙައްމަދު ޤާސިމް August 19, 2019 91 views0\nއިނގިރޭސި ޕްރިމިއާ ލީގުގައި ރޭ ކުޅުނު މެޗުގައި ޗެލްސީ އިން މޮޅުވާންދަނިކޮށް ލެސްޓާ ސިޓީން ހިފެހެއްޓިއިރު، ޝެފީލްޑް ޔުނައިޓެޑް ވަނީ ފުރަތަމަ މޮޅު ހޯދާފައެވެ.\nޗެލްސީގެ ދަނޑުގައި ކުޅުނު މެޗު 1-1 އިން ލެސްޓާއާ އެއްވަރުވިއިރު، ޝެފީލްޑް ވަނީ ކްރިސްޓަލް ޕެލަސް އަތުން 1-0 އިން މޮޅުވެފައެވެ.\nރޭގެ މެޗާއެކު މި ސީޒަނަށް ޗެލްސީ ޓީމާ ހަވާލުވި ފްރޭންކް ލަމްޕާޑްގެ އިރުޝާދުގެ ދަށުން މިހާތަނަށް ކުޅުނު ތިން މެޗުންވެސް މޮޅެއް ހޯދިފައެއްނުވެއެވެ. ލީގުގެ ފުރަތަމަ މެޗުގައި މެންޗެސްޓާ ޔުނައިޓެޑް އަތުން 4-0 ގެ ބޮޑު ތަފާތަކުން ބަލިވިނަމަވެސް ޔުއެފާ ސުޕަ ކަޕްގެ ފައިނަލްގައި ލިވަޕޫލް އަތުން ޕެނަލްޓީ ޖަހައިގެން ބަލިވި މެޗުގައިވެސް ރަނގަޅު ކުޅުމެއް ދައްކާފައިވެއެވެ.\nލަމްޕާޑްގެ އިރުޝާދުގެ ދަށުން ސްޓެމްފަޑް ބްރިޖުގައި ޗެލްސީ ކުޅުނު ފުރަތަމަ މެޗުގައި ކުރީން ލީޑްނެގީވެސް އެ ޓީމުންނެވެ. މެޗުގެ ހަތްވަނަ މިނެޓުގައި ލެސްޓާގެ މީޑްފީލްޑަރު ވިލްފްރެޑް އެންޑީޑީ އަށް ހެދުނު ގޯހެއްގެ ފައިދާނަގައި މިލަނޑު އެ ޓީމަށް ޖަހައިދިނީ އުމުރުން 20 އަހަރުގެ މޭސަން މައުންޓެވެ. އޭގެފަހުން، ޗެލްސީގެ ލީޑް ފުޅާކުރުމަށް މައުންޓަށް ލިބުނު ފުރުޞަތުގައި ފޮނުވާލި ބޯޅަ ލެސްޓާގެ ކީޕަރު ކެސްޕާ ޝުމައިކަލް މަތަކުރިއިރު، އެންގޯލޯ ކާންޓޭ ފޮނުވާލި ބޯޅަ ލެސްޓާގެ ޑިފެންޑަރުންވަނީ ދިފާއުކޮށްފައެވެ.\nދެވަނަ ހާފު ފެށިގެން ލެސްޓާ އިން ކުޅުން ރަނގަޅުކޮށް ގިނަ ހަމަލާތައް އުފައްދާފައިވާއިރު، މެޗުގެ 67 ވަނަ މިނެޓުގައި ލެސްޓާގެ އެންޑީޑީ ވަނީ އެ ޓީމަށް ނަތީޖާ ހަމަހަމަކޮށްދީފައެވެ. މިއީ އެ ޓީމުގެ މެޑިސަން ނަގައިދިން ކޯނަރަކުން ލިބުނު ބޯޅައެއް އެންޑީޑީ ބޮލުން ފޮނުވާލައިގެން ކާމިޔާބުކުރި ގޯލެކެވެ. އޭގެފަހުން، އެ ޓީމުގެ ޖެމީ ވާޑީ އާއި ޖޭމްސް މެޑިސަން އަދި ޔޫރީ ޓިލަމެންސް އަށް ލީޑް ފުޅާކުރުމަށް ލިބުނު ފުރުޞަތުތަކުގެ ބޭނުންހިފޭގޮތެއްނުވިއެވެ.\nމެޗަށްފަހު ޗެލްސީގެ ކޯޗު ލަމްޕާޑް ވަނީ އެ ޓީމުގެ ފަރާތުން ފެނުނު ކުޅުމަށް ހިތްހަމަނުޖެހުން ފާޅުކޮށްފައެވެ. އެގޮތުން، އޭނާ ފާހަގަކުރިގޮތުގައި ލެސްޓާއާ ދެކޮޅަށް އިއްޔެ ކުޅުނު މެޗަށްވުރެ ޔުނައިޓެޑް އަތުން ބަލިވި މެޗުގައި އެ ޓީމުން ގިނަވަގުތު ރަނގަޅަށް ކުޅުނު ކަމަށެވެ.\nލެސްޓާގެ ކޯޗު ބްރެންޑަން ރޮޖާސް ބުނީ ރޭގެ މެޗަކީ އޭނާގެ ޓީމަށް މޮޅުވެވޭން ޖެހޭނެ މެޗެއްކަމަށާއި، ދެވަނަ ހާފުގައި ލެސްޓާ އިން މޮޅު ކުޅުމެއް ދެއްކި ކަމަށެވެ.\nމި މުބާރާތުގައި ރޭ ކުޅުނު އަނެއް މެޗުގައި ޕެލަސް އަތުން 1-0 އިން ޝެފީލްޑް މޮޅުވިއިރު އެ ޓީމުގެ ލަނޑުޖަހައިދިނީ ޖޯން ލަންޑްސްޓްރަމް އެވެ.\nމިއީ 2006/2007 ވަނަ އަހަރުގެ ސީޒަނަށްފަހު ލީގުގައި ފުރަތަމަ ފަހަރަށް ވާދަކުރަމުން އަންނަ ޝެފީލްޑުން މި ފަހަރުގެ ސީޒަނުގައި އަމިއްލަ ދަނޑުގައި ހޯދީ ފުރަތަމަ މޮޅެވެ. އެ ޓީމުން ވަނީ މިހާތަނަށް އައިއިރު ކުޅުނު ދެ މެޗުން ހަތަރު ޕޮއިންޓް ހަމަކޮށް ތާވަލްގެ ހަތްވަނަ އަށް ޖެހިލާފައެވެ.\nލީގުގައި މިރޭ ކުޅޭ މެޗުގައި މެންޗެސްޓާ ޔުނައިޓެޑް ނިކުންނާނީ ވުލްވްސްއާ ދެކޮޅަށެވެ. މި މެޗު ފަށާނީ ރާއްޖޭގަޑިން މިރޭ 00:00 ގައެވެ.


Gina goal jahan jehey, Ahfaq ah ithubaaru oiy: Segrt | Mihaaru\nގިނަ ގޯލު ޖަހަންޖެހޭ، އަޝްފާގަށް އިތުބާރު އޮތް: ސެގާޓް\n19 ނޮވެމްބަރ 2019 - 19:505comments\nވޯލްޑް ކަޕް/ އޭޝިއަން ކަޕް ޖޮއިންޓް ކޮލިފައިންގައި މިއަދު 3-1 އިން ގުއާމް އަތުން މޮޅުވި މެޗަކީ ރާއްޖެ އަށް ގިނަ ލަނޑުތަކެއް ޖެހޭނެ މެޗެއް ކަމަށާއި އެންމެ ފަހު ވަގުތާ ހަމައަށް ވެސް އަލީ އަޝްފާގު (ދަގަނޑޭ) ދަނޑުމަތީގައި ބެހެއްޓީ އޭނާ އަށް އިތުބާރުކުރާތީ ކަމަށް ގައުމީ ޓީމުގެ ކޯޗު ޕީޓަ ސެގާޓް ބުނެފި އެވެ.\nސަމޫހު އަލީ (ސަމުއްޓެ)ގެ ގޯލާއި ގުއާމްގެ ޓްރަވިސް ނިކްލޯ ބައިކޮޅަށް ޖެހި ގޯލާ އެކު ރާއްޖޭން ދެ ލަނޑުގެ ލީޑަކާ އެކު ފުރަތަމަ ހާފު ނިންމާލިއިރު، ގުއާމްގެ ޖޯން މެޓްކިން ވަނީ ދެ ވަނަ ހާފުގައި އެ ޓީމަސށް ލަނޑެއް ޖަހައިދީފަ އެވެ. މި ފަހަރުގެ ކޮލިފައިންގައި ރާއްޖެ އަށް ދެ ވަނަ މޮޅު ކަށަވަރުކޮށްދިނީ އިތުރު ވަގުތުގައި ދަގަނޑޭ ވައްދާލި ގޯލުންނެވެ.\n"ފުރަތަމަ ހާފުގައި އަހަރެމެންނަށް 3-0 އަށް ހަދާލަން ފުރުސަތު ލިބުނު. މި ކަހަަލަ މެޗެއްގައި އެހެން ލިބޭ ފުރުސަތެއް ގޮސްފިނަމަ ފަހުން ޕްރެޝަރު އަންނާނެ. އެ ގޯލު ޖެހުނު ނަމަ ހަގީގަތުގައި މިއީ އަހަރެމެން 5-0 ނޫނީ 6-0 އިން މޮޅުވާނެ މެޗެއް. މީޑިއާ އާއި އެހެން އެންމެން އެ ދައްކާ ވާހަކަތައް ގަބޫލުކުރަން. މިއީ ގިނަ ގޯލުތަކެއް ޖަހަންޖެހޭ މެޗެއް،" މެޗަށް ފަހު އޮތް ނޫސްވެރިންގެ ބައްދަލުވުމުގައި ސެގާޓް ބުންޏެވެ.\nގައުމީ ކޯޗުކަމާ ސެގާޓް ހަވާލުވެ ދޮޅު އަހަރު ވަންދެން ދަގަނޑޭ ގައުމީ ޓީމުން ބާކީކޮށްފައި ހުއްޓެވެ. އޭރު އެކި ފަހަރު އެކި އުޒުރު ދެއްކި ނަމަވެސް ފަހަކަށް އައިސް ގައުމީ ޓީމުން ދަގަނޑޭ އަށް އަންނަނީ ފުރުސަތު ދެމުންނެވެ. ކޮލިފައިންގައި ރަށުންބޭރުގައި ސީރިއާ ކޮޅަށް ދެ ވަނަ ހާފުގައި ކުޅެން ނުކުމެ ދަގަނޑޭ ގޯލު ޖެހި އެވެ. މިދިޔަ ބުރާސްފަތި ދުވަހު ފިިލިޕީންސް ކޮޅަށް ނާއިޒު ހަސަން (ދާދު) ލަނޑު ޖެހީ ދަގަނޑޭ ދިން ބޯޅައަކުންނެވެ. އަދި މިއަދު ސަމުއްޓެ ރާއްޖެ އަށް ލީޑުނަގައިދިނީ ދަގަނޑޭ ނެގި ކޯނަރަކުންނެވެ. މެޗުގެ ފަހު ވަގުތު ދަގަނޑޭ ގޯލު ޖެހި ނަމަވެސް ފުރަތަމަ ހާފުގައި ލަނޑެއް ޖަހަން ލިބުނު ރަނުގެ ފުރުސަތެއް ގެއްލުނެވެ.\nމިއަދުގެ މެޗުގައި ލަނޑު ޖެހުމަށް ފަހު ދަގަނޑޭ އުފާފާޅުކުރަނީ. -- ފޮޓޯ: ނިޝާން އަލީ/ މިހާރު\nމިއަދުގެ މެޗަކީ އުމުރުން 34 އަހަރުގެ ދަގަނޑޭ، ސެގާޓްގެ ކޯޗުކަމުގައި ގައުމީ ޓީމުގެ މެޗެއްގެ މުޅި މެޗު އެއްކޮށް ކުޅުނު ފުރަތަމަ ފަހަރެވެ. ސެގާޓް ބުނީ ދަގަނޑޭގެ ތަޖުރިބާ ބޭނުން ހިފާނެ ކަމުގެ އުއްމީދު އޮތް ކަމަށެވެ.\n"އަޝްފާގު ލަނޑު ޖެހީ 92 ވަނަ މިނިޓްގައި. ފުރަތަމަ ހާފުގައި ލަނޑު ޖަހަން ލިބުނު ފުރުސަތު އޭނާ އަތުން ގެއްލުމުން އަހަރެން ހާފް ޓައިމްގައި އަޝްފާގު ގާތުގައި ބުނިން އަހަރެންގެ އިތުބާރު އޭނާ އަށް އެބައޮތްކަމަށް. މެޗު ނިމެންދެން އަޝްފާގު ބެހެއްޓީ އަހަރެމެންނަށް އޭނަގެ ތަޖުރިބާ ވެސް މުހިއްމުވީމަ. އިތުބާރު އޮތް އޭނަ ގޯލު ޖަހާނެ ކަމުގެ،" ސެގާޓް ބުންޏެވެ.\nކޮލިފައިން ގްރޫޕް އޭގެ އެއް ވަނައިގައި ރޭ ފިލިޕީންސް އަތުން 1-0 އިން މޮޅުވި ސީރިއާ އޮތީ ކުޅުނު ފަސް މެޗުން ވެސް މޮޅުވެ، 15 ޕޮއިންޓާ އެކު އެވެ. ދެ ވަނައިގައި އޮތް ޗައިނާ އާއި ތިން ވަނައިގައި އޮތް ފިިލިޕީންސަށް ލިބިފައިވަނީ ހަތް ޕޮއިންޓެވެ. ހަތަރު ވަނައިގައި އޮތް ރާއްޖެ އަށް ހަ ޕޮއިންޓް ލިބިފައިވާއިރު، އެންމެ ފުލުގައި އޮތް ގުއާމަށް އަދި ޕޮއިންޓެއް ނުލިބެ އެވެ.\nސެގާޓް ބުނީ ގުއާމް އަތުން ރާއްޖެ މޮޅުވުމާ އެކު ހުރިހާ ކަމެއް ބަދަލުވެއްޖެ ކަމަށާއި އެންމެ ފަހުން ކުޅުނު މެޗުތަކުގައި ވެސް ނަސީބު އެހީވިނަމަ ރަނގަޅު ނަތީޖާތަކެއް ނެރެވޭނެ ކަމަށެވެ. އެކަމަކު މިހާރު ހާލަތު އޮތްގޮތުން އަނެއްކާވެސް އުއްމީދުއާ ވެގެން ގޮސްފި ކަމަށް ބުންޏެވެ.\nމިއަދުގެ މެޗުގެ ދެ ވަނަ ހާފުގައި ރާއްޖޭގެ ގިނަ ކުޅުންތެރިންނަށް ވަރުބަލިވުމުގެ މައްސަލަތަކެއް ދިމާވި އެވެ. ސެގާޓް ބުނީ އެ މައްސަލަތައް ދިމާވީ ގާތްގާތުގައި ވަރުގަދަ މެޗުތަކެއް ކުޅެން ޖެހުމުން ކަމަށާއި ހަގީގަތުގައި އެ ފަދަ ހާލަތަކަށް ކުޅުންތެރިން ނެތްކަން ގަބޫލުކުރަން ޖެހޭ ކަމަށެވެ.\n"ރާއްޖޭގެ ލީގު ދާގޮތުން ވެސް މި ކަހަލަ އުނދަގޫތަކެއް ކުރިމަތިވާނެ. ބްރޭކެއް ނަގާފައި ކުޅެފައި ދެން އަނެއްކާ ވެސް ބްރޭކެއް އައީމަ މިހެންވާނެ. ހަގީގަތުގައި މި ކަންތައްތަކަށް ގުޅިގެން ހައްލެއް ހޯދަންވީ. ކުޅުންތެރިންނަށް މި ކަން ކުރަން ފަސޭހައެއް ވެސް ނުވާނެ މި ގޮތަށް. އަހަރެން ބޭނުން ކްލަބްތަކުގެ ކޯޗުން ކުރާ މަސައްކަތް ވެސް ފާހަގަކުރަން،" ސެގާޓް ބުންޏެވެ.\nއޭނާ ބުނީ މި މެޗުގައި އޭނާގެ ޕްލޭނަށް ބަދަލުތަކެއް ގެންނަން ޖެހުނު އެންމެ ބޮޑު ސަބަބަކީ ފުރަތަމަ ހާފުގައި ސަމުއްޓެ އަށް ދިމާވި އަނިޔާގެ މައްސަލައިގެ އިތުރުން ކުއްލިއަކަށް ދެ ވަނަ ހާފުގައި ދާދު ވެސް ބަދަލުކުރަން ޖެހުމުން ކަމަށެވެ.\nގުއާމްގެ ކޯޗު އޮސްޓްރޭލިއާގެ ކާލް ޑޮޑް ބުނީ އޭނާގެ ނަޒަރުގައި މި މެޗުގެ ފުރަތަމަ ހާފުގައި ގުއާމުން ކޮންޓްރޯލް ކޮށްގެން ކުޅުނު ކަމަށާއި ދެ ވަނަ ހާފްގެ މެޖޯރިޓީ ކުޅުނީ އެ ޓީމުން ކަމަށެވެ. އެކަމަކު މައްސަލަ ދިމާވީ ހެދުނު ގޯސްތަކަކުން ކަމަށާއި އަދިވެސް އެއްކޮށް އުއްމީދުނަގާނުލާނެ ކަމަށް ބުންޏެވެ.\n"އަހަރެމެން ކޮންމެ މެޗަކަށް ވެސް ނުކުންނަނީ މޮޅުވާން. އެ އުއްމީދުގައި ކުރިއަށް އޮތް ތިން މެޗަށް ވެސް ނުކުންނާނީ. ޕްލޭއޮފް ބުރުގައި ހިމެނިގެން ވެސް އޭޝިއަން ކަޕް ކޮލިފައިން ތިން ވަނަ ބުރަށް ދާން ބޭނުން. އަދި އެ ފުރުސަތު އޮތްކަމަށް ގަބޫލުކުރަން،" ޑޮޑް ބުންޏެވެ.\nކޮލިފައިންގެ މެޗުތައް ދެން އޮންނާނީ އަންނަ އަހަރު މާޗް މަހުގަ އެވެ. މާޗް 26 ވަނަ ދުވަހު ރަށުން ބޭރުގައި ރާއްޖެ ކުޅޭނީ ޗައިނާއާ އެވެ. ހަމަ އެ ދުވަހު ފިިލިޕީންސް އަމިއްލަ ދަނޑުގައި ކުޅޭނީ ގުއާމްއާ އެެވެ.


Yameen jalah leethaa aharuvmaa dhimaakoh muzaaharaa kuranee\nކުރީގެ ރައީސް އަދި އިދިކޮޅު ލީޑަރު އަބްދުﷲ ޔާމީން އަބްދުލްގައްޔޫމް ޖަލުގައި ހުންނަވާތާ އަހަރު ދުވަސް ވުމާއި ދިމާކޮށް މުޅި ރާއްޖޭގައި މުޒާހަރާ ކުުރުމަށް އިދިކޮޅު ޕްރޮގްރެސިވް ކޮންގްރެސް ކޯލިޝަނުން ނިންމައިފި އެވެ.\nކްރިމިނަލް ކޯޓުން ރައީސް ޔާމީންގެ މައްޗަށް ފަސް އަހަރު ދުވަހަށް ޖަލަށް ލުމަށާއި ހަ މަސް ދުވަހުގެ ތެރޭގައި ފަސް މިލިއަން ޑޮލަަރުގެ ޖޫރިމަނާއެއް މީރާއަށް ދެއްކުމަށް ހުކުމް ކުރީ މިދިޔަ އަހަރުގެ ނޮވެމްބަރު މަހުގެ 28 ވަނަ ދުވަހުގަ އެވެ. ފަސް ފަނޑިޔާރުންގެ ބެންޗަކުން އެ ހުކުމް އިއްވީ ދައުލަތުން ޔާމީންގެ މައްޗަށް ކޮށްފައިވާ މަނީ ލޯންޑަރިންގެ ދައުވާގެ މައްސަލާގަ އެވެ.\nއެމަނިކުފާނު ޖަލުގައި ހުންނަވާތާ އަންނަ ހޮނިހިރު ދުވަހަށް އެއް އަހަރު ފުރޭނެ އެވެ.\nމިއަދު ޕްރޮގްރެސިވް ކޮންގްރެސް ކޯލިޝަނުން ބޭއްވި ނޫސްވެރިންގެ ބައްދަލްވުމުގައި ޕީޕީއެމްގެ ނާއިބް ރައީސް އަދި ނައިފަރު ދާއިރާގެ މެންބަރު އަހުމަދު ޝިޔާމް ވިދާޅުވީ ރައީސް ޔާމީންގެ ޝަރީއަތް ހިނގާދިޔަ ގޮތް ރައްޔިތުންނަށް ސާފު ކަމަށެވެ. އެއީ އިންސާފެއް ނެތް ޝަރީއަތެއް ކަމަށާ އެކަން ހުކުމް އިއްވި ފަނޑިޔާރަށް ސަރުކާރުން ދިން "ޕްރޮމޯޝަނުން" ވެސް ހާމަވާ ކަމަށެވެ.\nޝިޔާމް ވިދާޅުވީ ޔާމީން ޖަލުގައި ހުންނަވާތާ އަހަރު ދުވަސްވީއިރުވެސް އެމަނިކުފާނުގެ އިސްތިއުފާނު ނިމޭ ގޮތް ނުވުމަކީ ޝަރުއީ ނިޒާމަށް ސަރުކާރުން ނުފޫޒު ފޯރުވާ ކަމުގެ ހެއްކެއް ކަމަށެވެ. ހައިކޯޓްގައި މައްސަލަ ނުނިމި ތިން މަސް ދުވަސް ވެފައިވަނީ އެމްޑީޕީއާ ސަރުކާރުގެ ނުފޫޒުން ކަމަށް ޝިޔާމް ތުހުމަތު ކުރެއްވިއެވެ.\n"އެމްޑީޕީގެ މި ސަރުކާރުން މުޅި ޖުޑިޝަރީ ހަރާބުކޮށްފި. ހައިކޯޓުން ޖުޑިޝަލް ސާވިސް ކޮމިޝަންގެ މެންބަރުން ނުފިލާ. އެ ބޭފުޅުންނަށް ޔަގީން ނުވާތީވެ،"\nޝިޔާމް ވިދާޅުވީ ރައީސް ޔާމީނަށް ދެމުން ގެންދަނީ ހައްގު އަނިޔާތަކެއް ނޫން ކަމަށެވެ. އެމްއެމްޕީއާރުސީގެ ހިޔާނާތާ އެމަނިކުފާނާ ގުޅުވާއިރު މި ސަރުކާރުން ހެދި ލިސްޓްގައި ހިމެނޭ އެހެން މީހުން ކޮބައިތޯ ޝިޔާމް ސުވާލު ކުރެއްވިއެވެ.\n"ރައީސް ޔާމީންގެ މި މައްސަލާގައި އަޅުގަނޑުމެން ކޯލިޝަނުން ދެން މަޑުން ތިބޭކަށް ބޭނުމެއް ނުވޭ. ރައީސް ޔާމީން ޖަލަށް ލައިގެން އެ އުޅެނީ ރައީސް ސޯލިހާއި ނަޝީދު ހިތްހަމަ ޖައްސަން،" ޝިޔާމް ވިދާޅުވިއެވެ.\nހޮނިހިރު ދުވަހުގެ މުޒާހަރާއާ ގުޅޭގޮތުން ރައީސް ޔާމީންގެ ސަރުކާރުގައި ފެނަކައިގެ އެމްޑީއަކަށް ހުންނެވި މުހައްމަދު ނިމާލް ވިދާޅުވީ ހޮނިހިރު ދުވަހު މުޒާހަރާ ކުރިއަށް ގެންދާނީ "އަނިޔާއާ ދެކޮޅަށް ރާއްޖެ" މި ނަމުގައި ކަމަށެވެ. އަދި އެ ދުވަހު ފެށޭ މުޒާހަރާތައް ސިލްސިލާކޮށް ކުރިއަށް ގެންދާނެ ކަމަށްވެސް ވިދާޅުވިއެވެ. ރައީސް ޔާމީން ޖަލުގައި ހުންނަވާތާ 357 ދުވަސް ވަނީ ވެފައެވެ.\nރައީސް އަބްދުﷲ ޔާމީން ޕީޕީއެމް ކްރިމިނަލް ކޯޓް + އިދިކޮޅު ފަރާތްތައް ޕީޕަލްސް ނޭޝަނަލް ކޮންގްރެސް - ޕީއެންސީ އަހުމަދު ޝިޔާމް\nޝިޔާމް ގޮވާލެއްވީ ސަޕޯޓަރުންނަށް އަނިޔާ ނުކުރަން


މިދުޢާ - ގިނަގިނައިން ކުރާމީހަކަށް ބަދަލު ފެންނާނެ! އިން ޝާ ﷲ\nސުލައިމާންގެފާނު ކުރެއްވެވި ދުޢާ ﷲ ތަޢާލާ ވަނީ ކީރިތި ޤުރްއާނުގައި ބަޔާން ކުރައްވަވައިފައެވެ. އެ ދުޢާ އަކީ އަހަރެމެން ގިނަގިނައިން ކުރަންވީ ދުޢާއެކެވެ. އަހަރެމެންނާއި އަހަރެމެންގެ މައިންބަފައިންނަށްޓަކައި ގިނަގިނައިން ދުޢާކުރަން ޖެހޭނެއެވެ. އަލް ނަމްލް ސޫރަތުގެ 19 ވަނަ އާޔަތުގައި އެވަނީ ސުލައިމާނުގެފާނު ކުރެއްވެވި ދުޢާއެވެ.\n" (ދެން ލަޝްކަރާއިގެން) ހިނީގެ ވާދީ އަށް ވަޑައިގެންފުމަށް ދާނދެނެވެ. އެހިނދު ހިންޏެއް ބުންޏެވެ. އޭ ހިނިތަކާއެވެ! ކަލޭމެންގެ ގޭގެއަށް ވަންނާށެވެ! (އެއީ) ނޭނގިތިބެ، ސުލައިމާންގެފާނާއި، އެކަލޭގެފާނުގެ ލަޝްކަރު ކަލޭމެން ފިސްފިސް ނުކުރުމަށްޓަކައެވެ.\nފަހެ (ސުލައިމާންގެފާނު) އެ ހިނި ބުނިވާހަކަ އައްސަވައި ހިނިފުޅުވެޑުވިއެވެ. އަދި ވިދާޅުވިއެވެ. އަޅުގެ ވެރިރަސްކަލާކޯއެވެ! އިބަރަސްކަލާނގެ މިއަޅާގެ މައްޗަށާއި، މިއަޅާގެ މައިންބަފައިންގެ މައްޗަށް ދެއްވި ނިޢްމަތަށް ޝުކުރުކުރުމަށާއި، އިބަރަސްކަލާނގެ ރުހިވޮޑިގެންވާ ޞާލިޙް ޢަމަލު ކުރުމަށް މިއަޅާއަށް އިލްހާމް ކުރައްވަވާނދޭވެ! އަދި އިބަރަސްކަލާނގެ ރަޙްމަތްފުޅުން، އިބަރަސްކަލާނގެ ޞާލިޙްއަޅުންގެ ތެރެއިން މިއަޅާ ލައްވާނދޭވެ!" (އަލް ނަމްލް: 18،19)\nދުޢާ: رَبِّ أَوْزِعْنِي أَنْ أَشْكُرَ نِعْمَتَكَ الَّتِي أَنْعَمْتَ عَلَيَّ وَعَلَىٰ وَالِدَيَّ وَأَنْ أَعْمَلَ صَالِحًا تَرْضَاهُ وَأَدْخِلْنِي بِرَحْمَتِكَ فِي عِبَادِكَ الصَّالِحِينَ\nއަހަރެމެންނަށް އޮތީ ޞާލިޙް އަމަލުތައް ކުރުން ގިނަކުރުމެވެ. ވީމާ " އިބަރަސްކަލާނގެ ރުހިވޮޑިގެންވާ ޞާލިޙް ޢަމަލު ކުރުމަށް މިއަޅާއަށް އިލްހާމް ކޮށްދެއްވެވުން" އެދި ގިނަގިނައިން ދުޢާކުރަންވާނެއެވެ.\n18 ވަނަ ޢާޔަތް މިބަޔާންކުރީ 19 ވަނަ ޢާޔަތާއި ގުޅުން ހުރެފައިމެ އަދި އިތުރު ސަބަބެއްވެސް އޮތުމުންނެވެ. 18 ވަނަ އާޔަތުގައިވާ އެ ހިނި އޭނާގެ އަޚުންގެ ސަލާމަތާއި ރައްކައުތެރިކަމަށް އެވަނީ އެދިފައެވެ. އެކަމަށް މަސައްކަތްކޮށްފައެވެ. ސުވާލަކީ މިއަދު އަހަރެމެން އިންސާނުންގެ ކިބައިގައި އެ ރަހްމާއި ކުލުނު އެބަހުރިހެއްޔެވެ؟ ކާފިރުންގެ ކުރިމަތީގައި އިނދަ ޖެހެން މެދުވެރިވާ އެންމެ ބޮޑު ސަބަބަކީ އެ ރަހްމާއި ކުލުނު ނެތުން ނޫން ހެއްޔެވެ؟